
„- Ce mai faci, părinte? 
- Cad şi mă ridic...!” 
(Pateric) 


Mi-ar fi plăcute. 


Mi-ar fi plăcut să-ți arăt pescăruşii 

şi pietrele ce rămân mereu nemângâiate, 
copacii ce nimeni nu-i îmbrățișează, 

iarba ce a rămas nesărutată de tălpile calde... 


Mi-ar fi plăcut să-ţi aduc în palmă fluturii 
să-ţi miște inima într-o secundă eternă 
şi clipa, ce găseşte misterul netrăit, 


Mi-ar fi plăcut să-ţi ofer Mărgăritarul, 
Bucuria sfântă, ce zilnic, păşeşte pe lângă tine 
şi vindecarea, ce transformă lutul în aur, 

dar, mereu, mereu ai brațele ocupate... 


Mi-ar fi plăcut să-ţi fac, astăzi, 
cunoștință cu tine |... 


Introducere 


artea aceasta s-a scris singură. Zi de zi, 


lună de lună. Majoritatea textelor cuprinse 
în ea le-am publicat în diferite reviste sau 
portaluri de-a lungul timpului. La sugestia 
cititorilor mei de a aduna toate scrierile la 
un loc s-a născut volumul pe care îl ţii în 
mână. Ş-apoi m-am gândit că nu toți puteți 
accesa un blog. Sau că un blog nu e veşnic. 
Am îmbinat textele publicate în eter cu 
pagini de jurnal, însemnări de călătorie, 
texte motivaţionale sau pur şi simplu 
încercări de poezie. Exerciţiu şi provocare 
deopotrivă. De fapt, proiectul de suflet 
hrisostomfilipescu.wordpress.com înseamnă 
pentru mine o experiență deosebită. Am 
cunoscut astfel mulți oameni care m-au 
făcut să plâng, să râd şi să mă bucur 
împreună cu ei. Toţi suntem eroi principali 
ai poveştilor noastre de viață. E nefiresc să 
urăşti toți trandafirii, pentru că te-ai înțepat 
într-un spin. E crud să nu crezi în iubire, 
doar pentru că cineva nu te-a iubit. E 

nedrept să renunți la visele tale, dacă 
celălalt nu s-a împlinit. 


C o continuare a volumului Puține 


cuvinte, multă iubire se materializează 
culegerea de texte Puţine lacrimi, multă 
bucurie - cununie în vorbe tipărite celebrată 
între cele două publicații. Cuvintele 
adeseori provoacă lacrimi, iar iubirea aduce 
bucurie. Plângem pentru ce avem de plâns, 
ne scuturăm gulerul, ne ridicăm cu 
demnitate şi mergem mai departe. Din 
căzături învăţăm. Există iertare, iubire, 
binecuvântare! Să ne dăruim inima şi 
mintea lui Hristos de la care învăţăm Iubirea. 
Orice om poate fi iubit. Iubit pentru nimic 
sau pentru tot şi pentru că Este. Dacă i-am 
mulțumi lui Dumnezeu pentru tot ce ne-a 
dăruit, nu am mai avea timp să ne plângem. 
În atelierul inimii e muncă de arheologie 
interioară. Pentru a ajunge la înviere este 
nevoie de cruce, de răstignire. Crucea 
odihnește, lacrima mângâie. Prin drumul 
săpat de lacrimi ne îndreptăm către bucurie. 
Iar învierea înseamnă revenirea la dragoste. 
Să privim lumea prin ochii iubirii şi să 
surprindem lumina din viața oamenilor. 
Frumuseţea este întotdeauna în ochii celui 

care priveşte pentru că oamenii sunt ceea ce 
ştim noi să găsim în ei. Purtăm viii şi morţii 
în noi şi le dăm putere... Uneori mori de 
mai multe ori în aceeași clipă. Sunt 
persoane care te înțeleg dintr-o singură 
privire şi persoane care nici după mii de 
cuvinte nu vor fi în stare să o facă. 

Sunt momente în viață când laşi armele jos 
şi e nevoie să spui: gata! Când accepţi că „e 
gata! ”. Când cobori un obiect sau o ființă 
de pe piedestal şi nu mai pui nimic în loc, ci 
alegi să pășeşti pe Cale. Cine porneşte spre 
Hristos L-a și întâlnit. 

Doamne, îmi aşez obrazul la Tine în braţe 
să mă odihnesc... 

Bucurie sfântă! 

P . . Zu ţ vai ET 


d primăvară. Soarele jucăuş începe să 


îşi facă tot mai mult curaj. Verdele crud şi timid 
colorează pământul. Copacii înmuguresc. Florile 
ne înmiresmează simţurile. Ghiocei, toporaşi, 
narcise, lăcrămioare, lalele. Totul se trezeşte la 
viață. Veselie, forță, vioiciune. Simfonie de 
culori. Prospeţime, bucurie, răbdare. 

Odată cu primăvara înflorim şi noi sufleteşte. 
Noi provocări, noi dorinţe, noi aşteptări. Trecuţi 
prin viroze sau astenii, ori nu, cu toții zâmbim la 
căldura oferită de anotimpul învierii. Suntem 
chemaţi să fim mai buni, mai frumoşi, mai 
iertători, mai iubitori. Primăvara nu lasă loc de 
regrete, eşecuri, resentimente, pierderi, 
dezamăgiri. E timp doar pentru înflorit. Inima 
există pentru iubire şi nu pentru orgolii, răutăți şi 
lucruri mici. Să prețuim pe cei ce ne-au fost 
alături în iarna vieţii şi au rămas mereu aproape 
înfrumuseţându-ne viaţa. 

Căutăm noi începuturi, fabricate din 
momente mici, încântătoare. Să îndrăznim să 

zâmbim, să fim fericiţi şi mulțumiți. Să ne 
îndreptăm privirea nu în jos, cu deznădejde, nu în 
sus, cu mândrie, nu la stânga sau la dreapta 
pentru comparații şi frustrări, ci spre Lumină, 
spre Hristos. Florile îşi desfac petalele spre 
lumină. Priveşte cerul! Reverie! 

Eşti un boboc de floare ce se deschide 
primăvăratic: o îmbrăţişare caldă, un zâmbet viu, 
o privire blândă, un compliment sincer. A fi 
bogat nu înseamnă cât de mult ai, ci cât de mult 
dăruiești. 

Nu încetați să visați! Speranţa e îngerul care 
zboară mereu în preajma voastră. Deschideţi 
ochii sufletului, iertați precum copiii şi iubiţi fără 
condiționări. Lăsaţi primăvara să vă cuprindă şi 
surprindă! 

Nu contează cine te-a vănit, 

ci cine te-a făcut să zâmleşti din now 
„Viața însăşi e o stare de tranzit între naştere şi moarte... 
un peron unde te zbaţi să ocupi un loc într-un tren... eşti fericit că ai 
prins un loc la clasa I sau la fereastră... altul e necăjit că a rămas în 
picioare pe culoar... alții nu reuşesc să se prindă nici de scări, 
rămân pe peron să aştepte următorul tren... Şi fiecare uită, poate, un 
singur lucru... că trenurile astea nu duc nicăieri... cel care a ocupat 
un loc la fereastră este, fără să ştie, egal cu cel care stă în picioare 
pe culoar şi cu cel care'vine abia cu următorul tren... în cele din 
urmă se vor întâlni toți undeva, într-un deşert, unde chiar sinele se 


transformă în nisip... în loc să se uite în jur, oamenii se îmbulzesc, se 
calcă în picioare, îşi dau ghionturi... ” (Octavian Paler) 


A 


Z n fiecare zi ar fi bine să ascultăm puțină 


muzică, să citim câteva rânduri, să privim la ceva 
frumos şi să rostim câteva cuvinte dulci, calde. 
Toată lumea râvneşte la fericire, nimeni nu vrea 
durere, dar nu poți să ai curcubeu fără strop de 
ploaie. 

Mugurele devine floare. În viață câştigi, 
pierzi, suferi, dar cel mai important este că înveți. 
Restul e abur, fum. Se cuvine să avem ochi care 
să vadă ce este mai bun şi inimă care să ierte ce 


11 


PUȚINE LACRIMI, MULTĂ BUCURIE 


este mai rău. Nu contează cine te-a rănit, ci cine 
te-a făcut să zâmbeşti din nou. Visează ca şi cum 
ai trăi pentru totdeauna, trăieşte ca şi cum ai muri 
mâine. Timpul şterge, dar ştie să păstreze, ca 
nimeni altul, ceea ce e menit să fie pierdut. Lasă 
să treacă ce a fost. Ai credință în ce va fi. Eroii 
sunt printre noi. Nu au costume speciale, nici 
dublă personalitate. Viaţa te poate surprinde 
oricând. Într-o clipă se termină totul şi te trezeşti 
că Cineva te apasă pe piept. Resuscitare. Avem 
destule să ne spunem, nu-i aşa? 

Modestia este cartea de vizită a omului 
deştept. Nu trebuie să faci tot drumul până la 
destinație. Fă primul pas şi vei şti care este 
următorul. Într-o dimineață, unui bătrân 
măturător de străzi, i s-a prezentat la lucru un 
tânăr care vroia să învețe meşteşugul măturatului. 
Tânărul luă măturoiul în mână, dar când se uită 
în depărtare şi zări cât de lungă e strada se 
descurajă şi spuse: „Nu o să terminăm de măturat 
strada aceasta nici în două zile, darămite într-o 
singură zi. Eu mă dau bătut”. Şi se aşeză trist pe 
marginea trotuarului. Atunci bătrânul îi spuse: 
„Păi nu trebuie să te uiţi în capătul străzii, căci 
aşa nu mai faci niciodată nimic şi te aşezi 
deoparte. Mai un vin, mai o ţuică, mai o ţigară şi 
aştepţi să treacă timpul convins că nu se poate. 
Nu aşa! Ia mătura în mână şi nu te uita înainte! 

Priveşte doar în jos, dă în stânga cu măturoiul, dă 
în dreapta cu  măturoiul.  Stânga-dreapta, 
stânga-dreapta şi, fără să-ţi dai seama, ai ajuns în 
capătul străzii”. Vezi astăzi, aici, acum, ce ai de 
făcut şi fără să-ți dai seama ajungi la capătul 
străzii. 

Inimile la început erau gemene. Și nu erau 
basme. Oamenii au creat legile şi au definit 
părţile. Au apărut regulile, pedepsele. Conflictul 
a schimbat armele pentru a dobori ţintele. 
Armurile de indiferență sunt spade care 
împiedică gloanţele privirii. Nu se văd rănile, dar 
curge sângele. E cald şi mult. Nici nu se văd 
semnele că s-ar încheia lupta. Ţi se pare că este 
aproape la fel dar la un alt nivel. Greşit. Tu nu 
mai ești cel de ieri şi mâine nu vei mai fi cel de 
astăzi. Crești, evoluezi, înveți. Când dorurile 
frunţii ţi le topești, în suflet sunt simfonii de 
lacrimi fără de popas. Nu lăsa drapelul negru să 
coboare în inimă a toamnă târzie... Un vis 
pierdut e un roman trecut, citit, pus în raft. Treci 
mai departe. Urmează şi alte titluri, şi alte 
romane. Nu îţi este poftă de citit? 

Rugăciuni. Se întâmplă minuni. Sufletele 
zâmbesc în felinare uitate de florăresele din colț 
în soare. Miraj. Plutim uşor. Singurătatea este 
pentru suflet ceea ce este dieta pentru trup. 
Momente de claritate. Mă uit pe vizor în sufletul 

meu și nu e nimeni acasă. În tandreţea serii 
pătrund încet, tiptil, pe un geam. Tăcerea apasă. 
Seara este ca o pasăre rănită. Număr amintiri şi 
scad dezamăgiri. Îmi asum totul. Mă aşez pe jos. 
În sufletul meu s-a făcut răcoare. M-aş muta 
într-unul cu vedere spre mare... Aleg să fac curat, 
şterg praful şi aerisesc. Scutur. Scot toată mizeria, 
tot gunoiul afară. Lumină. Oxigen. Prea multe 
cuvinte complicate bune de pus într-o carte. Am 
dreptul la soarele de după ploi. Aprind un nou 
foc, încep un nou joc. Eu nu sunt al nimănui. Eu 
sunt al Tău, Doamne. 

Să fim cu sufletele rânduite doar de gânduri 
pline. Lipsa de piper şi sare din viață ne pot 
păcăli cu miere. Sarea în bucate rămâne sacră. Îţi 
spun ce vrei să auzi, spune-mi ce vreau să aud. 
Eu fac legătura, tu o desfaci. Am sentimentul 
acut, atent, direct. Tatuaj pe suflet. Tatuaj pe 
minte. Am scris „îmi pare rău” pe un nor. Am 
scris „te iubesc” pe o stea ca noaptea să-ți 
lumineze odaia inimii. Iubirea nu se ţine în 
buzunar. Iubirea este ca o reacţie chimică. 
Soarele îmi zâmbeşte, mă iubeşte. Ce îți spun eu 
ţie când te uiţi în ochii mei? Eu nu mă mai întorc 
în viitor. Viaţa este despre frumuseţe, despre 
zâmbet, despre puritate, despre dragoste, 
despre... lartă-i pe cei care ți-au greşit. Nu 

pentru că ar merita iertarea, ci pentru că tu meriți 
liniştea. 

Încheie fiecare zi cu iertare şi un gând bun. 
Nu contează cât de grea este viața ta, mâine este 
o nouă ocazie să o faci mai bună. Fii bun şi 
lucruri bune ţi se vor întâmpla. Emoţiile se 
împart cu cei din jur. Nu lăsa conflictul interior 
să te macine. Fii puternic! Cine nu îți înțelege 
tăcerile nu îţi va înțelege niciodată cuvintele. Eu 
nu îți dau nimic din ceea ce nu ai deja. Ai forța 
interioară să dai pagina în cartea vieţii tale şi să 
scrii frumos, de la capăt, cu alineat. Şi nu uita de 
cele 6 nevoi esenţiale: siguranță, diversitate, 
semnificație, conexiune-iubire, creştere, 
contribuție-dăruire. Indiferent ce-ai fi făcut în 
viaţă meriţi să fii iubit! O carte bună, muzică 
bună, o discuţie antrenantă, bucuria în faţa 
naturii şi a frumuseţii de orice fel dau nobleţe 
sufletului. Iubire, atenţie, tandreţe! 

Un prea puţin este întotdeauna mai bun 
decât un prea mult... Dumnezeu ştie mai bine 
decât mine ce vreau. Ce ai tu să nu-ţi fi dat 
Dumnezeu? Dumnezeu niciodată nu se grăbeşte, 
dar întotdeauna ajunge la timp. Dumnezeu nu 
spune niciodată „Nu!”, ci „Nu Acum!”. E o mare 
diferență! Dumnezeu priveşte cu ochii iubirii şi 
ai milei, nu spre ceea ce ai fost, nici spre ceea ce 
eşti, ci spre ceea ce vrei să fii. Ai nădejde! 

Ai uitat de capilul din tine?! 


„Copiilor le cer iertare că am închinat această carte unui om 
mare. Am un motiv serios: acest om mare e cel mai bun prieten, din 
câți am eu pe lume. Mai am un motiv: acest om mare poate să 
priceapă totul, chiar şi cărțile pentru copii. Am şi al treilea motiv: 
acest om mare trăieşte în Franţa, unde suferă de foame şi de frig. 
Are multă nevoie de mângâiere. Dacă toate motivele înfăţişate nu 
sunt de ajuns, țin ca această carte s-o închin atunci copilului de 
odinioară, pentru că şi acest om mare a fost cândva copil. Toţi 
oamenii mari au fost cândva copii, dar puţini îşi mai aduc aminte. ” 
(Antoine de Saint-Exupery) 


FE, îți sunt tată, Eu îţi sunt frate, Eu 


îți sunt mire, Eu îţi sunt casă, Eu îți sunt hrană, 
Eu îți sunt rădăcină, Eu îți sunt temelie, sunt tot 
ce vrei când vrei. Ca să nu ai nevoie de nimic, 
Eu îţi voi şi sluji căci am venit să slujesc, nu să 
Mi se slujească. Eu îți sunt şi prieten, şi mădular, 
şi cap, şi frate, şi soră şi mamă. Eu sunt totul. Un 
singur lucru îţi cer: să-Mi fii apropiat Mie. Eu 
sunt sărac pentru tine, cerşetor pentru tine, pe 
cruce pentru tine, în mormânt pentru tine. Sus, 
pentru tine mijlocesc, jos, solitor am venit pentru 
tine de la Tatăl. Tu eşti totul pentru mine: şi frate, 
şi împreună-moştenitor, şi prieten, şi mădular. 

Ce vrei mai mult? Pentru ce întorci spatele Celui 
ce te iubeşte? Pentru ce te osteneşti pentru lume? 
Pentru ce torni apă într-un vas găurit? Că 
aceasta faci când te osteneşti pentru viaţa 
aceasta pământească. Pentru ce-ţi bagi mâna în 
foc? Pentru ce dai pumni în aer, pentru ce alergi 
în zadar? ”, ne învaţă Sfântul loan Hrisostom. 

Nicio familie nu este perfectă. Ne 
contrazicem, ne certăm, uneori nici nu mai 
vorbim unul cu altul o bucată de timp. Dar, în 
cele din urmă, familia e familie, iar iubirea va 
rămâne mereu între noi. S-ar putea să vină zile în 
care să nu ne mai putem ajuta. Însă, este de dorit 
să nu există zile în care nici măcar să nu 
încercăm...Copilul care nu primeşte atenţie se 
îmbolnăveşte. Boala îi oferă atenţia pe care nu o 
primea când era sănătos. Şi apoi psihicul lui îşi 
programează să se îmbolnăvească des. În 
căsniciile nefericite apar copiii nervoşi. În mod 
repetat am observat sugari care încep să plângă 
atunci când părinții se ceartă. Nu este uşor să fii 
mamă. Iubim de două ori mai mult tot ceea ce 
plătim cu suferință! 

Mamele care nu au lapte, se întâmplă fie 
pentru că sunt prea slabe, fie prea nervoase. Cine 
vrea să fie mamă devine mamă. Laptele izvorăşte 
din iubirea de mamă. Există vreo carte care să te 
înveţe să fii mamă? Există vreo şcoală care să te 

înveţe cum să fii tată? Puţini sunt cei care ştiu să 
iubească viața şi să se bucure autentic şi frumos 
de existență. Copilul, casa, maşina, jobul nu 
trebuie să fie un înlocuitor pentru oamenii care 
nu au răspuns la întrebarea: „Ce rost are să 
trăieşti?” şi care sunt nefericiți. Deziluzionați, 
storşi, uscați, ofiliți, îşi fac planuri, proiecţii. 
Oamenii sunt geloşi. Şi toți copiii sunt geloşi. 
Toţi vor să fie unici şi de neînlocuit. Femeile 
nefericite, deziluzionate de mariajul lor, îşi 
descarcă nevoia de tandrețe asupra copilului. 
Rezultatul? Oameni nefericiți. O căsnicie însorită 
creează oameni însoriți. O atmosferă plăcută şi 
de mulțumire, de armonie sufletească se revarsă 
în unde invizibile asupra copilului. Copiii sunt 
cimentul care leagă două pietre pentru totdeauna. 

Copilul, încă din clipa când este bebeluş, 
se miră, descoperă, îşi priveşte propriul picior ca 
pe o jucărie minunată şi face efortul, multă 
vreme zadarnic, de a-l băga în gură, până când 
marea acrobație reuşeşte. Zilnic apar noi 
acrobaţii care sunt învăţate puţin câte puţin. 
Copilul este un fin observator şi tinde să devină 
un mic ştrengar. Dacă observă că la cel mai mic 
plâns sau țipăt se adună în fugă întreaga familie, 
el ştie că se află în posesia unui mijloc sigur de 
a-şi ademeni mama la patul său şi uită farmecul 
de a fi singur, de a se ocupa de el însuşi, de a se 

descoperi. Minte  buclucaşă. Perioadă de 
autoînnoire, de reculegere. Adeseori, un copil se 
joacă mai bine cu o minge sau o bucată de lemn, 
ori alte minunăţii, decât cu cei mai frumoşi 
ursuleți de pluş sau jucării teleghidate. 
Descoperă lumea. Copilul gândeşte, reflectă şi 
observă fin. Copiii judecă sever şi neînduplecat 
greşelile părinţilor lor... Loviturile date copiilor 
sunt o barbarie şi trebuie evitate în mod 
necondiționat. Cea mai bună mamă este cea care 
ştie să-şi dirijeze copilul fără folosirea 
mijloacelor care „otrăvesc şi  intimidează 
personalitatea copilului. Unii dintre copii ajung 
nevrotici pentru că se comit greşeli în educaţie şi 
adultul de mai târziu va deveni sclavul propriei 
copilării. Prea multă laudă este la fel de 
dăunătoare ca şi excesul de mustrare. 
Sentimentul superiorității şi al aroganței, precum 
şi al  inferiorității, al  insuficienței sunt 
periculoase.  Grandomanie versus timiditate 
exagerată. Mai târziu, realitățile dure ale vieții şi 
modul în care sunt cultivate predispoziţiile, bine 
sau rău, dezvoltă omul îndemânatic sau stângaci, 
greoi sau sprinten, împrăştiat sau atent. 

Copiii sunt genii neînțelese şi iau lumea în 
stăpânire cu energie supraomenească. Mame 
entuziasmate. Copilăria nu este o întrecere pentru 
a vedea cine ştie mai bine să citească, să 

socotească, să scrie. Copilăria este o mică 
fereastră în timp pentru a învăța şi a modela 
mintea fiecărui copil, în ritmul său. Mai mult 
decât de cadouri, copiii au nevoie de prezența 
părinţilor. Reală şi dedicată. Să petreci timp cu 
copilul tău este mult mai important decât să 
cheltui bani pentru el. Ne preocupă atât de mult 
cine va fi copilul nostru mâine, încât uităm că el 
este deja cineva astăzi. Lumea, acest mozaic de 
toamnă, decantează valorile. Uităm să ne mai 
jucăm din când în când. O educaţie plină de 
anxietate, alcătuită pe o „bucurie tremurândă”, 
care se teme pentru viața şi sănătatea copilului, 
face diferența între copilul unic şi copilul 
pereche. În mod sistematic ne desenăm copilul 
ipohondru iar, mai nou, inaniţia sau idiosincrazia 
ne aruncă griji noi. Cu orice prilej este luată 
temperatura, este chemat medicul, copilul este 
avertizat să nu se înfierbânte, să nu răcească, să 
nu mănânce cutare sau cutare lucru, să nu se 
joace acolo sau cu un obiect ca să nu ia microbi 
etc. Reacții. Oameni asociali şi egoişti, răutăcioşi, 
ridicând din colțul gurii sau din sprânceană la 
orice senzor nedorit. Copilărie furată. Precoce, 
prematur, maiestatea sa, Copilul îşi caută 
primăvara mereu, mereu. 

Cad stropi de ploaie reci şi tu nu mai treci 
astăzi pe strada mea. Copilărie, ce departe ai 

plecat! Ce departe este visul, paradisul ce aievea 
mi l-ai promis! Ai jucat doar un rol pe scena 
vieții şi eu am fost simplu spectator. Ţi-am 
încredințat ale mele surâsuri, ale mele taine, ale 
mele dureri. Spasmul glotei. A fost ca o zi care 
s-a risipit pe furiş, cu emoţii, cu bucurii, cu 
secrete spuse la ureche, cu câteva supărări care 
s-au rezolvat repede. Încercăm să ne străduim să 
gustăm mereu din candoare, inocență, puritate, 
indiferent dacă am atins idealul sau nu. Evităm 
tot ceea ce la început este ca o mică fisură într-un 
vas de porțelan şi apoi se lărgeşte până când, 
într-o zi, frumosul vas se sparge. Încercăm să 
chituim, să lipim, să cârpim, să-l protejăm cu o 
plasă de sârmă şi mânuire atentă. O ciorbă 
reîncălzită nu mai are acelaşi gust decât dacă eşti 
foarte flămând şi nu simţi de câte zile a fost 
preparată. Apoi, viaţa te face să sufli şi în iaurt, 
cu grijă şi atenție sporită... 

Gimnastică a voinţei. Timpul face nazuri, 
timpul face nani, inimi cunună. Pe lume toate 
trec, bucurii, necazuri. După ploaie apare soare, 
după iarnă vine primăvară. Eterna întrebare mă 
face să nu-mi fie urât. Moartea e o mare 
nedreptate. M-am jucat printre cuvinte şi nu am 
fost deloc cuminte. Doamne, ce copil eram! Cum 
va fi nici nu mă întrebam. Nu ştiam ce este rău şi 
ce este bine. Viața mă coace la foc mic. Mergem 

mai departe. Rămânem toată viața copii de 
diferite vârste emoționale. Buze nesărutate, 
mâini nemângâiate strigă, cheamă, toate au 
vocile lor interioare. Vântul mai smulge lacul 
ochilor, dar, uneori toți mai vrem acasă la mama. 
Vă rog, nu judecați uşor dacă nu ştiţi ce 
înseamnă dor. Un dor mistuitor. Dacă aţi fost 
copii şi dacă aveţi în piept o inimă şi aţi iubit 
cândva, înțelegeți-mi iluzia şi nu râdeți de ea. 
Ştiu Adevărul. 

Mami, mai suflă-mi în inimă cum îmi 
suflai pe genunchi să nu mă mai doară buba! 


PAR îngerul. Este mereu lângă mine. 


Mă ţine în braţe când îmi este frig sau frică. Mă 
veghează şi îmi cunoaşte paşii. Mă simte, îl simt. 
Îmi aşază zilnic aripile pe umeri. Chiar și când 
mă zbat între pământ şi cer. Da, îmi rup aripile 
pentru umbre şi lumini vremelnice. Şi apoi iar 
îmi pune aripile pe spate. Câtă iubire!... Și citim 
poezii. Şi aş vrea să mai vină din Rai. 

Mă doare, te doare. Limpezeşte ochii. 
Unde este lumina ochilor de altădată? Plângeam 
şi nu plângeam când râdeam și nu râdeam. Atât 
de-al meu, atât de drag. Când zâmbesc și de alți 
îngeri mă apropii. Ca întâia oară... Un alt răsărit 
sărută marea albastră în strigătul pescărușilor. 
Scoicile argintii îmi vând visele. Am ales să tac 
după ce am strigat după tine. Am colorat pe 
asfalt cu urmele paşilor mei. Și pașii mulțimii au 
strivit visul meu minţind chipul Chipului. Mă coc 
la lună plină şi curg către tine. Nu mai bat cuie. 
Aşa şi aşa. De departe mai privesc o secundă şi 
întârzii la prezență: Mai sun doar o dată. Adun 
nisipul din nimic. 

Trezeşte-mă când e gata sau nu mă trezi 
niciodată... Mi-e bine, mi-e jale... Zilei cu ploi îi 
spun mereu ce mă doare. Sunt condamnat la 
neuitare şi iubire adăpate de inimi curate. 

Prietenii se nasc, răsar, se culeg, dau rod, 
se usucă, dispar din vieţile noastre. Prieteni noi 
ne sunt dăruiți în loc, prieteni vechi renasc în 
inimile noastre sau se menţin în ventricule cu 
obstinaţie. Frați, părinţi, parteneri de viață de 
neînlocuit, fără alegere. Preţuieşte-i pe toţi 
deopotrivă, vin, pleacă, se întorc, pleacă, rămân, 
mulţumeşte! 

Venim ca să plecăm. Și când ne naștem și 
când murim suntem egali. Ne diferențiem doar în 

spaţiul dintre naştere şi moarte când ne spunem 
poveşti. Şi astăzi plouă cu îngeri. După toate și 
mâine e o zi. Iubire pe o coardă de chitară. Nu te 
teme, povestea este simplă, dezleagă-ți inima. 
Minunea se întâmplă doar dacă mai crezi în ea! 


Deja şi nu încă, 


Cai mă învaţă să fiu copil din nou. 


Zâmbeşte şi poți fi mai bun! Ştiu ce vreau şi nu 
îmi este uşor. Când mă doare ceva mă tratez cu 
un pic de umor. Minciuna dintotdeauna este un 
fel de bau-bau. Nu mint pentru că uit repede şi 
nu aş ține minte ce am spus eronat şi cui. Prea 
multe bătăi de cap. Când scoţi o minciună mai ai 
nevoie de încă două sau trei să o acoperi pe 
prima și tot aşa. Lanţ al slăbiciunilor. Nu cer de 
la viață mai mult decât dau. Drumul spre mine e 
greu, dar e sfânt şi nu îmi pot permite să uit cine 
sunt. Dă-mi Doamne putere să mă regăsesc când 
rătăcesc calea! Nu depind nici de magic, nici de 
noroc, ci de alegeri asumate sau nu. Viaţa e 
scurtă, ispitele curg, examenele vin şi pleacă. În 
oglindă mă privesc pentru că vreau să mă 

recunosc. Sunt eu, ființă vie cu şansă la mântuire 
şi port Chipul. Ochii mei nu mai sunt goi, iar 
cuvintele sunt moi... 

Nu ştiu ce va fi, ştiu doar ce a fost. Cred în 
clipa ce va veni. Tangoul și valsul inimii mele 
sunt o poveste care îmi dâu de veste. Clipe uitate, 
prieteni dragi, isihie. Viaţa mă întoarce ca pe un 
ceas când greșesc și nu mai ştiu să aleg. Nu îmi 
este frică de frică. Frica ne omoară. Îmi place să 
zic ce am de zis, cu zile anonime şi cu sărbători. 
În ultimul ceas va mai fi un popas. Vreau să ştiu 
dacă plouă când frunzele reci sunt pline de rouă. 
Lumea este o floare care are ca petale inimile 
noastre. Este un dor numit chiar viaţă. În 
dragoste de poţi să crezi şi noaptea poate fi 
lumină. În orice suflet este şi soare şi lună plină. 
Doar tu eşti iarăși de vină dacă se lasă beznă 
acum. 

Nu ne întâlnim din întâmplare. Oftez şi tac. 
Umbră fără glas te alung din gândul meu şi apoi 
te chem tot eu, bezna care îngheaţă şi raza care 
dă viață. Amicul şi duşmanul meu. Blânda 
sărutare şi rana care mă doare. Nesomnul 
nopţilor şi nădejdea zilelor. Dragostea ce-o 
doresc şi uitarea ce-o gonesc. Clipa de visare și 
lunga îmbrăţişare. Strada speranţei... Eşti tot ce 
am mai bun! Pot să înghit lacrima ta și să o 
schimb în zâmbet dulce şi cald. Tu, dragoste şi 

nebunie eşti cu mine, visul meu şi marea mea, pas 
cu pas. Sper că ne vom revedea curând, râzând. 
Aştept o şoaptă, o chemare, clipitul, fluturii, 
ciripitul. Privirea mă lasă fără glas, fiindcă mi-e 
dor, mi-e dor miezos! Dorința vie de a putea 
înțelege și a nădăjdui. Frica ta îmbrățişează frica 
mea. Pasul inimii face drumul vieţii. Iubirea este 
o vrere, credința o putere și dorința arzând de a 
putea ierta. Vina paginii noastre o putem schimba 
acum. Scriu printre astre în noaptea rece cu aburi 
din porii pământului negru. Nu poți fugi de tine, 
căci sinele tău te va însoți pretutindeni. Vis şi 
realitate în geana nopții. Ceasul iar va bate în 
orele târzii. Nu privim în suflet şi nu ştim de ce. 
Viaţa nu este doar durere, ci este șansa de a visa, 
de a iubi, de a ierta, de a vindeca tot sângele 
neamului. Am venit spre tine și ai fugit de Mine, 
zice Domnul. Din inimi se înalță dragostea care 
niciodată nu cade. „Ce” este materia, treapta care 
mă conduce la „Cine”. Dumnezeu ne dă de toate 
„cu vârf şi îndesat”, numai noi să-L lăsăm să intre 
şi să lucreze în viaţa noastră. 

Doamne, spune-mi ce să fac! Dacă am 
greşit, Te rog să mă ierți, căci nu am două vieți! 
Dă-mi Doamne aripi, ca să merg mai departe și 
să-mi duc balada până la sfârşit. Mă duc spre 
lumină cu dor de trăit. Cântă-ţi liniştea şi nu te 
grăbi! 

La întrebările importante ale vieţii 
i ră inf 


„Sunt singur... sunt singur... sunt Singur... - răspunse ecoul. ” 
(Antoine de Saint-Exupery) 


ut fluier, cartonaş roşu. Oricând în 


meciul vieții tale se poate fluiera finalul partidei. 
Pierdută, câştigată sau remiză. Astăzi încă trăieşti 
în prelungiri. Lovituri de la 11 metri. Te aşezi pe 
teren şi nu îţi vine să crezi. Una arată tabela şi 
alta simți. Huiduieli, pumni încleştați, aplauze, 
dezamăgire, resemnare. Bilete rupte. Altă lume, 
alt meci... Pierdem ca să primim ceva mai bun în 
altă parte. 

Adevărul este scump. E un lux şi unii nu 
şi-l permit. Aşa că e mai uşor să mintă. Vor 
adevărul, dar nu le place sunetul lui. Uneori e un 
clinchet ce te înfioară sau te răcoreşte. O 
minciună mai are nevoie de încă două, cel puţin, 
ca să o acopere pe prima şi tot aşa. Un lanț greu 
ce înfășoară inimi mici şi reci. Pot să spun ce 

vrei să auzi, dar pot să spun şi ceea ce simt, cred. 
După o zi de „fasole bătută” sau de „dulciuri 
turceşti” mai bei apă. Eşti ultimul om de pe 
pământ? Circumvoluţiunea de la basca ta e 
diferită de a mea. Să nu uiţi asta! 

Răscruce de gânduri. Inundaţi sau nu, cu 
noroi sau praf, pe soare sau vânt, învăţăm că nu 
există peste tot apă plată cu lămâie. Uneori în apa 
din pahar mai curg lacrimi, clipocit de raze de 
lumină, ori simți gust sălciu sau de pucioasă. 
Sunt unii glumeţi şi alţii care se iau în serios. 
Viaţa te mai duce şi pe cant uneori, nu doar pe 
lățime sau pe înălțime. Cum-necum cresc şi 
mintea şi inima. De bine despre morţi, de bine 
despre vii. 

Prin acest trup am intrat şi ies din lume. 
Când m-am născut am pornit spre mormânt. Sunt 
o sărăcie, cu sânge de luptător ca să 
supraviețuiesc. Ştiu bine de unde am plecat şi 
unde e capătul drumului. Nu am nimic de pierdut. 
Muntele vieţii are multe poteci, mai scurte sau 
mai întortocheate. Toate duc spre ţinta, vârful 
Hristos. Vreau să cresc cu sufletul. Să-l spăl bine 
cu detergentul iubirii. lar şi iar. Cărbunii 
dragostei ard, topesc orice răutate. Dacă nu ai tu 
grijă de tine, nu are nimeni. Mai bine ca tine nu 
te cunoaşte decât Dumnezeu. Cheamă-L! 
Trăieşte cu El şi în El. Ai şi tu, ca mine, îngerii 

cu tine. Lasă-te mângâiat de aripa caldă a 
îngerului tău. Plângi ca ei, râzi ca ei. Îngerii nu 
se pierd, cunosc bine drumul spre casă. Şi pe 
ploaie, şi pe vânt, şi pe crivăț, ger uscat, omăt. 
Îngerii rămân cu tine, chiar dacă pleacă. Nu, nu 
te mint! Nu trebuie să înţelegi, ci să simți. Nu am 
uitat de unde vin şi de ce îmi bate inima. Închid 
ochii şi îngerii mă iau în brațe. Nici nu ştii câtă 
iubire încape în ei! Când i-am chemat, au venit. 
Vor fi cu mine până la sfârşit. Mi-au promis. Şi 
îngerii nu îşi încalcă niciodată promisiunile. 
Altfel li s-ar întuneca aripile pufoase, moi şi 
dalbe. Nu e nevoie:să ştie nimeni cum ai rezistat 
până azi. Chiar dacă nu s-a întâmplat cum te-ai 
aşteptat şi poate va veni iar o zi când din nou ai 
să cazi, cu sau fără piedică. Iar te ridici. Poţi să 
mergi mai departe. Înapoi anii par mai grei, dar 
sunt ai tăi. lubeşte-i! Binecuvântează-i! Îngerii-s 
cu tine! 

Când nu te poți ridica și ura te ține la 
podea, aminteşte-ți că viitorul din trecut nu se 
şterge, ci se vindecă. Toate visele se fac bucăţi, 
dacă nu distingi binele de rău. Gustul dulce şi 
amar atunci când uiţi să priveşti în urmă este de 
neuitat. Mici sau mari, oamenii se mai caută, se 
mai privesc. Cine se aseamănă se adună. Astăzi 
fac prezența la absența ta. Mi-am amintit de 
zâmbetul din ochii tăi. Privesc acolo unde îmi 

este primită privirea. Vocea ta este o vioară în 
inima mea. În ochii tăi şi astăzi răsare soarele. 
L-ai văzut? Te-ai lăsat mângâiat de raza de 
lumină? Eram acolo. Îngere, lângă tine stau. Nu 
te părăsesc. Am venit pe lume ca să te iubesc. 
Fericirea are culoarea ta. Speranța moare ultima. 

Timpul e un ac, iar noi suntem aţa din el. 
E viaţa ta, nu a altuia. Ne uităm urât şi nimeni nu 
zâmbeşte. Noaptea oraşul doarme, dar se respiră 
greu. Ziua toți îşi iau măştile până le amestecă 
între ele, le încurcă, le scapă. Mai devreme sau 
mai târziu se sparg toate. Un copil şterge cu o 
radieră blocul ce l-a desenat strâmb. Blocurile 
sunt mai înalte la şosea. Ai văzut ce se află după 
blocuri şi ce electroşocuri ale vieţii sunt pe bază 
de tratament? Alte desene se rostogolesc şi 
vorbesc în mod firesc. Nu îţi pierde dragostea 
față de nimeni şi nimic. Vrem, nu vrem, se 
întâmplă. Scapă cine poate. Orice flacără are şi 
scântei. Plânsul de durere poate deveni oricând o 
şoaptă dulce de bucurie. 

Aurul străluceşte şi în noroi cu condiţia să 
nu se transforme. La momentul potrivit este luat 
şi pus la locul lui, la loc de cinste. Dar să fie aur 
şi nu metal comun ori gaudent. Lumina nu stă 
sub obroc. La întrebările importante ale vieții 
trebuie să îți răspunzi singur... Sunt fericit, 
oricum ar fi. Într-un final totul va fi bine. Maşina 

vieţii nu poate să întoarcă în mijlocul autostrăzii. 
Sensul e unic, linia e dreaptă. Ieşirea e la câțiva 
kilometri distanță. Dar sunt şi locuri de popas. 
Odihneşte-te! Bucură-te de peisajul vieţii tale! E 
minunat! 


„Dumnezeu este iubirea 
“care nu poate refuza nimic. ” 
(Sfântul Siluan Athonitul) 


g ăşeşti cu sfială în suflet. Cele două 


cuvinte sfinte sunt mama şi tata. Cu toții am fost 
copii, adolescenți şi am trecut prin diferite 
schimbări şi transformări anatomice şi simbolice. 

Copiii nu sunt poligonul de rateuri. Tot ce 
au ratat părinţii, „trebuie” să fie ei acum. Copilul 
este a doua lor şansă. În loc să se aşeze la masa 
tratativelor îşi aduc din copilărie agresivitatea 
propriilor părinți. Adeseori îi fac pe copii să 
plătească simbolic „datoria? lor din copilărie. 
Există oameni atât de săraci încât nu au nimic 
altceva decât bani. 

Statisticile spun că petrecem efectiv timp 
cu copilul doar 7 minute pe zi. Efectiv. Spăl, sau 
calc, sau fac mâncare pentru copii, asta nu 
înseamnă că petrec timp cu copiii. Copiii se 
iubesc indiferent de nota din carnet. Copiii se 
iubesc după nota din inima noastră. Ce mamă nu 
îşi iubeşte copilul de 10?! 

La adolescență momentele neplăcute ale 
vieții (un eşec şcolar, decepție amoroasă, 
doliu...), condițiile familiale şi sociale, 
fragilitatea interioară, pot deveni factori de stres. 
Adeseori momentele depresive la adolescenți 
sunt pasagere precum o ploaie de vară. Vârsta 
asumării riscurilor, adolescența, este perioada 
tuturor curiozităților, mai mult sau mai puțin 
periculoase. Vârsta dezamorsărilor sau a 
exploziilor. Plasticitatea creierului şi căutarea 
excesivă a unor plăceri fac ca tânărul să fie 
preocupat de evadări. Generații experimentale. 

Copiii nedoriți defulează, au programe 
distructive, devin alcoolici sau au alte adicții. 
Doar pentru că nu simt iubire. În U.K. la tinerii 
între 15 şi 24 de ani, suicidul este a doua cauză 
de deces după accidentele rutiere. Aproximativ 
unul sau doi elevi dintr-o clasă a avut o tentativă 
de suicid. Când îți îngropi părinții îți îngropi 
trecutul, când îţi îngropi copiii îţi îngropi viitorul. 
Doliu permanent. Ce să mai vorbim despre faptul 

că de curând, în Belgia s-a legalizat eutanasierea 
copiilor care suferă de boli incurabile? 

Copiii preiau totul de la părinți, de la 
comportamente până la emoții, boli, frici. Dacă 
cineva din familie se îmbolnăvește, ceilalți 
preiau la nivel de suflet suferința celuilalt. Stare 
conflictuală în casă. Depresia sau anxietatea 
unuia dintre părinți, copilul încearcă să o 
„trezească” prin hiperactivitatea sa. Agitația sau 
angoasa sunt doar vibrații prin care se comunică 
ceva, cuiva. 

Orice defect poate deveni motiv de iubire. 
Şi orice dorință personală se poate transforma 
într-o dorință comună. Cine nu îşi găseşte 
jumătatea îşi ia două sferturi. Să nu ne fie ruşine 
că nu suntem marmură albă, colorată sau neagră 
şi fină, scumpă. Când în pământul plin cu bălegar 
se aşază seminţe şi sunt stropite cu apa pocăinței, 
cresc flori frumoase. 

Prietenia omoară pasiunea. A iubi puţin e 
ca şi cum ai muri puțin. Vrem mai mult chiar 
dacă doare... Inima este doar un simplu decor? 
Să vedem cu ochii inimii. Respectăm vocaţiile? 
Fiţi copii cuminţi. Ridicaţi-vă! Nu vă temeţi! 

Inimă de mamă, inimă de tată, viaţa e ca o 
vamă. Dincolo de ploaie, dincolo de vânt. Ce 
linişte este... Ascultaţi liniştea! 

PAR vine şi te surprinde. Nu există 


iubire fără ură. Nu există voință de putere fără 
voință de supunere. Nu există recunoaşterea 
valorii altcuiva fără invidie. Nu există virtute fără 
opusul său, viciul. Aceste perechi contradictorii 
joacă un mare rol în întreaga natură. Înălțimile și 
adâncurile sufletului omenesc alcătuiesc o 
singură unitate. Adeseori vorbim de prune, dar 
de fapt vorbim de cuțite. 

Vrem să fim mai buni decât suntem, un 
amestec de animalic și dumnezeiesc. Bolile sunt 
răzbunări ale naturii care a fost violată. Oamenii 
s-au dezobișnuit să se ajute singuri şi aşteaptă 
totul de la altcineva, de la o personalitate 
puternică. Au existat întotdeauna sclavi şi stăpâni, 
victime, călăi şi salvatori. Însă disproporția de 
astăzi este mare. Sclavul de astăzi îşi caută 
stăpânul, el nu este supus prin luptă, el se supune 
de bunăvoie în sclavie. Atitudine balcanică. 
Sugestia fără convingere interioară este vorbă 
goală. Oameni simţitori. Există o supunere 

interioară şi o supunere exterioară. Atașamente 
emoționale, dependențe,  iertări. Construim, 
dezvoltăm. Moartea nu este o graniță pentru ceea 
ce este viu. A fi mort înseamnă a fi departe. Mai 
pune verde în viața ta! 

Cuvântul principal al omenirii este: 
constrângerea. Oamenii vor să fie constrânși la 
sănătate, la viaţă, la supunere, la spiritualitate 
stângaci înțeleasă sau trăită, la social şi mental. 
Pierd libertatea interioară şi conştiinţa 
personalităţii lor prin influenţa gândurilor impuse. 
Oamenii îşi pierd energia în lupta dintre Eu şi eu. 
Caricaturi ale imperativelor de odinioară, 
rămânem pe frecvența unui război mondial 
interior. Psihanaliza explică multe scăpări psihice 
prin impresii și stări ale copilăriei. Bolnavii 
aceștia de astăzi nu sunt decât avortoni ai 
pedagogiei de ieri, bine intenționate sau nu, însă 
mutilaţi sufletește. Arta pedagogică mai constă și 
în educarea copilului cu dragoste, fără ca 
dragostea însăşi să devină o constrângere. Cei 
mai persuasiv mijloc educaţional este exemplul 
practic, nu cel teoretic, al părinților. Copilul 
imită modelele, involuntar sau nu. 

Există un curent electric, dar el constă 
dintr-o componentă negativă şi una pozitivă. 
Bateria, într-o parte are + şi în cealaltă are - . Nu 
se supără niciunul din poli că unul e + şi nu e -. 

Când se unesc dau lumină, când sunt separate nu 
folosesc. Nu rolurile sunt problema, ci felul în 
care mintea interpretează. Rolul nu mă schimbă, 
eu ştiu cine sunt, ce rost, sens, valoare am. 
Alternanţa între + şi — dau lumina. Sisteme 
închise nu există. Toate se transformă, evoluează. 
Viaţa este un dans între echilibru şi cutremur. 
Tendinţa spre haos şi tendința spre echilibru. 
Dansăm între a sta pe suprafața plană şi a o lua la 
fugă de pe vârful muntelui. Nu există pauză. 
Uneori cutremurul vine pentru a distruge 
lucrurile de care nu mai aveam nevoie sau pentru 
a reaşeza valorile, ierarhie, lucrurile importante. 
Ne antrenăm pentru situaţii de criză, nu pentru 
pace. Cutremurul, de orice valoare semantică ar 
fi, schimbă imperfecțiunea. Timp. Siguranţă. 
Interpretare. Valoarea din afară pune 
personalitatea să pedaleze până oboseşte. Da, mi 
s-a dărmat casa, dar soţia şi copiii sunt sănătoşi 
în curte. Asta e tot ce contează, restul construiesc 
din nou... Știu că va fi bine! Explicaţia nu te va 
face să-ţi fie mai uşor. 

Gândurile sunt o staţie de emisie-recepție. 
Uneori reuşim să decriptăm corect, alteori ne 
angajăm în relații de dependență. Faci pe prostul, 
dar știi că ești deştept. Uiţi puţin, dar nu uiţi 
pentru totdeauna. Apoi căutăm tapi ispăşitori şi 
mintea consumă resurse inutile. Oricât de 

co-dependent ar fi cineva, oricând poate alege 
altceva. Vreau, nu trebuie! Exercițiu de voință, 
de alegere, de libertate. Suntem pe pilot automat 
şi ne trezim” observatori ai propriei vieți. 
Distrugem rețele neuronale, refacem şi creştem 
altele în lobul frontal. Celulele sunt vii, au 
conştiinţă. Celulele deschid mereu noi receptori 
care sunt inundaţi cu fel de fel de substanțe şi 
hormoni de plăcere, de furie, de frică etc. Se 
deschid noi celule cu chimia tristeţii, furiei, 
agitaţiei, sexualității necontrolate etc. Multe 
repetări creează dependență. Neuro-peptidele ne 
transformă. Zilnic schimbăm noi celule şi felul în 
care gândim activează gene noi în ADN. Un 
gând-scenariu oricând poate activa o genă care 
stârneşte o boală în noi. Toate gândurile sunt 
legate între ele. Peste tot suntem o minte şi o 
memorie. Peste 6 luni celula s-a infectat şi 
devine dependentă de o anumită substanță sau 
hormon. Chiar dacă tu între timp ai altă chimie, 
corpul tău te trăieşte pe pilot automat. E nevoie 
să devii conştient, să ieşi din temnita celulei tale. 
Mă adaptez orice ar fi. Înţeleg perspectiva 
celuilalt, nu mai judec. Există lucruri dincolo de 
matematică şi executabile. Toţi suntem speciali 
şi egali! Toţi suntem frumoşi! 

Cea mai puternică şi rezistentă lege din 
Univers este IUBIREA; creşte, vindecă, 

transformă, învie, nu moare niciodată. Iubirea nu 
pleacă, doar tu crezi că nu o mai ai. Ea e acolo, 
activată sau nu. Uitată sau proaspătă, adormită 
sau trezită. Nu altul trebuie să respecte ceva ca 
eu să fiu fericit. Toţi au dreptul, prin naştere, să 
fie acolo unde s-au născut. Legea includerii. 
Omul acela are dreptul să fie în sistemul acela. 
Tu ai dreptul să mă vorbeşti de rău, eu am 
dreptul să te vorbesc de bine. Tu ai dreptul să mă 
urăşti, eu am dreptul să te iubesc. Tu ai dreptul să 
te răzbuni, eu am dreptul să te iert. Cine nu crede 
în Iubire, Iubirea se întoarce, uneori se răzbună... 
Cei care urmează după tine vor încerca să preia 
datoria şi să refacă Iubirea... Alege să fii de partea 
ta, căci Iubirea este un stil de viață. Fii fericit, 
iubind! 


Mintea mea, mireasa mea, te invit la 
dans!... 

Avortul faptelor 


„Am învățat că pofi continua încă mult timp 
după ce ai spus că nu mai poți. ” 


(Octavian Paler) 


M: gândeam zilele acestea că noi 


avortăm în fiecare zi. Avortăm faptele bune pe 
care am putea să le facem şi nu le facem. 
Întrerupem circuitul firesc, întrerupem „sarcina” 
pe care Dumnezeu o dăruieşte pentru binele 
comun. Că nu avem cu ce, că nu suntem pregătiți, 
că... Să vorbim despre lucruri frumoase că 
despre lucruri urâte s-a tot vorbit. 

Ecuația asta numită viață e sensibilă. Când 
mi-a fost rău mi-a fost bine. Temeiul şi sensul 
răului e delicat. Când mi-a fost bine, mi-a fost 
rău. Abuzăm de libertatea pe care o înțelegem 
prost. Sursa sensului şi a păcii o găsim în 
profunzimea sufletului. Mai am de cioplit în 
inimă, mai am de pictat în minte, mai am de scris 
în pagina vieţii mele. Din potirul euharistic îl 

aşez pe Doamne în chivotul sufletului meu 
pentru zilele bolilor. Nu suntem singuri şi putem 
găsi resurse să facem față, indiferent de ce ni se 
întâmplă. Dacă pornim spre Dumnezeu, L-am şi 
găsit. 

Murim şi înviem zilnic. Durerea este doar 
un pod peste care trebuie să trecem. Paşii mei 
caută urma paşilor Lui. Şi paşii Lui sunt în urma 
paşilor mei. Doamne, mă topeşte iubirea Ta! 
Mi-e dor de Tine! Suspinele sunt lacrimile care 
ar fi trebuit să curgă şi nu au putut şi au rămas 
sugrumate în suflet. Când am plâns ultima oară 
în rugăciune? 

Pe cine sau ce idolatrizăm. Dacă am făcut 
dintr-un om un zeu, mai devreme sau mai târziu 
ne va răni, ne va dezamăgi, ne va părăsi. Dacă 
am făcut un idol dintr-un obiect, lucru, le vom 
pierde. Funcţionează fără să faci compromisuri. 
Te vezi, te cunoşti, te dezvolţi, doreşti binele. 
Simţul umorului te salvează din orice. Distrageţi 
mintea de la vechile obişnuințe. Schimbă camera 
de la tine din gând. Educaţie interioară. Oriunde 
ai fi, eşti unde trebuie. Cerul îţi este prieten. 

In fiecare dintre noi există un rău şi un bun, 
un frumos şi un urât, măști care înfăţişează 
diferite roluri. E nevoie să fim autentici. Măştile 
ne ajută sau ne împiedică? Măştile sunt 
mecanisme de apărare. Experiența neacceptării 

din sânul familiei. Asumă-ți ceea ce ești cu bune 
şi cu rele, acceptă ce ești ca să poţi schimba. 
Rănile firii se vindecă pe acceptare şi 
recunoştinţă. 

Ascultăm de Dumnezeu nu pentru reguli, 
ci pentru legătura dintre noi. Avem o relație 
specială, o respirație aparte şi o trăire 
nemărginită. El ştie ce înseamnă slăbiciune, 
cădere, plâns, milă, iertare. Avem nevoie de o 
inimă curată de la Cel curat. Zidește Doamne o 
inimă curată în mine. Atinsă, străpunsă, sfințită, 
simțită. O inimă curată este o inimă veghetoare şi 
spălată de Dumnezeu. O inimă roditoare este o 
inimă iertătoare. 

Când ai probleme cârtești, iar când nu le ai 
te mândreşti. Avem capacitatea de a ne provoca 
necazuri. Fericiţi sunt cei ce au în inimă praf de 
stele şi buzele mirosind a rugăciune. Legat de 
catargul credinței avem nevoie de un creștinism 
viu. 


Doamne, dacă ai fi în locul meu, ce ai face? 

„Nu prea ştiu de ce-ţi scriu. Simt că am mare nevoie de o 
prietenie căreia să-i încredințez nimicurile ce mi se întâmplă... 
Poate că îmi scriu chiar mie. ” (Antoine de Saint-Exupery) 


Uan om este nefericit pentru că nu știe 


că este fericit, acesta este singurul motiv. Cine îl 
are pe Dumnezeu, acela este fericit. În viață 
niciodată nu poți să spui că nu se întâmplă nimic. 
Nu există momente obişnuite. Totul e nou. Viața 
înseamnă o continuă alegere între lumină şi 
întuneric, între trecut şi viitor, între somn şi 
înviere. Taina existenței umane nu constă în a 
trăi, ci în a şti pentru ce trăieşti. Totul începe cu 
o joacă şi se sfârşeşte cu un scop. Există o 
armonie cosmică de forme şi mărimi. Pentru noi 
pare haos, dar văzut de deasupra, aşa cum vede 
Dumnezeu, totul se potriveşte. Minunile sunt 
teofanii. Ne întâlnim zilnic cu Dumnezeu şi, cu 
toate acestea, încă Îi mai cerem explicații. 
Minune este şi felul cum ne purtăm unii cu alţii, 
întrecându-ne în a ne ajuta, a ne vorbi delicat, a 
ne face viaţa cât mai plăcută unul altuia. 


42 


ieromonah HRISOSTOM FILIPESCU 


Femei abuzate fizic sau emoțional de soți 
alcoolici sau cu răni nevindecate. Mame sau taţi 
absenți din viața pruncilor. Tinere violate de frați, 
taţi vitregi, unchi, bunici, vecini, străini. Copiii 
cu copiii. Copiii goi şi flămânzi, doriți sau nu. 
Vânătăi pe corp sau în suflet. Inimi împietrite, 
val pe minte. Bătrâni uitaţi prin bordeiele satelor, 
prin recii pereţi ai odăii din apartamentele - cutii 
de chibrituri sau aziluri. Oameni răniți sufleteşte, 
dar închişi ca vitele şi legaţi în secţii de 
specialitate şi tranchilizaţi, pentru că nu au avut 
cui şi când să-şi aşeze sufletul pe cearşaf. Atunci 
când te afli printre „nebuni”, devii şi tu un 
„nebun”, ba mai mult, găseşti că „nebunia” asta 
are puţin farmec. Şi câți au sărit gardul! 
Dependenţe de medicamente. Industrii 
farmaceutice tot mai prospere ce au nevoie de 
oameni „bolnavi”. Iertări nedăruite. Bolnavi la 
oncologie ce urlă de durere, țipând cât mai tare 
pentru viaţă. Leucemie, diabet, HIV, malformații, 
handicapuri etc., etc. Ochi care nu se mai văd. 
Mâini care nu se mai ating. Buze care nu se mai 
sărută. Îmbrăţişări care nu mai au pereche. Mame 
fără copii nu mai au lacrimi, nu le mai ajung să- 
şi plângă îngerii ce au zburat mai repede spre cer. 
Trupuri mutilate sau nu de viaţa cetăţii, închise 
în închisori pentru că undeva, cândva, cineva a 
împărțit dreptatea altfel. Sinucideri şi crime 

trupeşti sau sufleteşti. Abuzuri. Învinuiri. 
Răstigniri. Jertfe. Înecăm dureri, furii, emoții. 
Întrebări fără răspuns. Răspunsuri fără întrebări. 
În piatră nu există suferință, dar în frica de piatră 
suferința există... 

Îţi aud tăcerile surde sau tăioase. Îți cunosc 
privirile pierdute sau apăsate. Îți simt durerile 
trăite. Îţi ştiu plânsul neplâns, obrazul ud, lacrima 
neştearsă. Omul lipsă, prezența absentă, mâna 
neatinsă. Pereţi albi. Îmbrăţişări în aer. Milă. 
Durerea ta este durerea mea. Bucuria ta este 
bucuria mea. Tăcerea ta este tăcerea mea. Tu eşti 
oglinda mea. În amândoi se odihneşte chipul lui 
Dumnezeu. 

Zi cu soare. Scopul principal al unui 
teolog nu este numai să cunoască multe despre 
Dumnezeu, ci să-l avem pe Dumnezeu în noi. De 
ce ni s-a vorbit atât de mult despre pedeapsa 
divină şi atât de puţin despre capacitatea lui 
Dumnezeu de a înţelege totul şi de a ierta totul, 
oricui, oricând, oriunde, orice?! Credeţi într-un 
Dumnezeu al iubirii sau într-unul al răzbunării? 
Noul Testament, Porunca Iubirii! Suflete, nu ești 
singur! Orice ai fi făcut, orice ai fi simţit, orice ai 
fi gândit, Dumnezeu te preţuieşte, te iartă 
boiereşte şi niciodată nu îți va reproşa nimic! 
Aşază-te sub un epitrahil cald... Doamne se 
comportă cu tine ca şi cum nici nu ai fi plecat 

vreodată din braţele Lui. Răspunde la invitația 
Lui. la de acolo un gram de fericire. Te cheamă. 
Te aşteaptă. Te iubeşte. Vrea să îți găseşti 
liniștea. Nu ai nevoie de arme ca să te aperi de 
tine sau de cei din jur. Spală inima şi mintea în 
rugăciune şi spovedanie. Ia leacul pentru suflet, 
Împărtăşania, Trupul şi Sângele lui Hristos, care 
este medicament şi nu premiu pentru clasa I cu 
coroniță pentru drepți sau sfințişori. Vrednic, 
nevrednic... Dacă nu ar fi iubirea dumnezeiască, 
ne-am condamna unii pe alţii şi nu ar mai ajunge 
nimeni în Rai. Lasă pe Dumnezeu să repare, să 
vindece, să lucreze ceea ce omul nu poate face. 
Duioşie inexplicabilă în suflet şi o nevoie 
imperioasă de a plânge. Pace interioară într-o 
dulceaţă spirituală. Iradiind invizibil prin toți 
porii fiinţei tale te va învăţa bucuria de a ierta şi 
de a fi iertat. În inimile noastre curge acelaşi 
sânge. Sângele lui Hristos. Te vizitează harul... 
Stăruieşte! Puterea nu se dă decât aceluia care 
îndrăzneşte să se aplece s-o ridice. 

Sunt aici să pansez răni, să mângâi, să iert, 
să iubesc şi să binecuvintez. Dragostea învinge! 
Suflete, nu te pierde, crede în iubire! Nu îţi 
frânge inima! Dacă în inima ta sălăşluieşte căința, 
înseamnă că iubeşti cu adevărat. Iar dacă iubeşti, 
Dumnezeu te va primi la Sine... Iubirea plăteşte 
totul, răscumpără totul... A te ruga pentru cineva 

înseamnă a-i îmbrăca sufletul cu carnea ta, a-i 
încălzi inima cu suflarea ta, a-i hrăni ființa cu 
viaţa ta, a-l vizita în temniţa sa lăuntrică, a-l 
găzdui peste noapte în inima ta... A te ruga 
pentru cineva înseamnă a-i oferi lui Dumnezeu 
trupul cu care să-l poată iubi.... Învățăm cum se 
cuvine să moară eul nostru, spre a renaşte în al 
celuilalt. Nu e de ajuns să te rogi pentru celălalt, 
bine este să devii celălalt. Dragostea care nu 
creşte zi de zi este o patimă netrebnică. 

Doamne, alină suferințele lumii acesteia! 
Doamne, iartă şi odihneşte pe toți cei ce au 
adormit prin păduri, prin peşteri, prin pustietăţi, 
prin grote, prin crăpăturile pământului! Pe toți 
cei care au adormit în morți năprasnice, în 
nesuferite prigoniri şi chinuri, în accidente, 
Doamne, iartă-i! Pe toţi cei care sunt prin 
cimitirele satelor şi a oraşelor de pretutindeni şi 
nu mai au pe nimeni să se roage pentru ei, pe toți 
cei care au adormit de la începutul lumii până 
astăzi, Doamne, odihneşte-i cu drepţii! Doamne, 
miluieşte pe toţi cei ce sunt bolnavi prin aziluri, 
prin spitale şi pe la casele lor şi nu mai au pe 
nimeni să se roage pentru ei! Doamne, miluieşte 
pe toți cei ce sunt în suferințe, în dureri, în 
necazuri, în ispite, în încercări! Doamne, 
miluieşte pe toți cei ce sunt închişi pe nedrept! 
Doamne, miluieşte pe elevi, pe studenți, pe 

profesori! Doamne, miluieşte pe toți cei ce sunt 
în călătorie, pe uscat, pe ape şi prin aer! Doamne, 
miluieşte pe toţi cei ce sunt în păcate grele şi sunt 
depărtați de Tine, care nu au cunoscut, încă, 
Iubirea Ta. Doamne, miluieşte-i pe toţi cei ce nu 
mai au pe nimeni să se roage pentru ei! Doamne, 
miluieşte pe toți cei ce ne urăsc pe noi şi pe toți 
cei ce ne iubesc pe noi!... 

Rugăciunea este şi ca un sandwich, 
amestecat cu lacrimi sau nu. Pâine (mulțumire), 
chiflă (cerere), pâine (mulţumire). Împachetăm 
totul în recunoştinţă şi gânduri bune. Mulţumesc, 
Doamne pentru toate pe care le ştiu şi pe care nu 
le ştiu! Rămâi peste noapte în casa sufletului meu 
şi acoperă-mă cu o aripă de înger, moale, caldă, 
albă...! 

Înşelăciunea să nu ne amăgească sufletul. 
M-ai lovit peste obrazul stâng, nu-i nimic. L-am 
întors şi pe dreptul, ba mai mult, ţi-am oferit 
chiar o compresă pentru a o pune pe mâna cu 
care m-ai lovit... Nu poţi greşi tu cât pot ierta, nu 
pentru că te iert eu, ci Dumnezeu este Cel care 
iartă şi vindecă! Până în ultima secundă din 
ultima clipă. Puiule de om, nu uita să visezi cu 
zâmbetul curat! Nu uita să îți laşi inima să cânte 
acel cântec pe care îl auzi doar tu şi Doamne. 
Porţi paradisul în tine... 

Când ai făcut ultima dată o bucurie cuiva? 
Încape durerea sau bucuria ta acolo? Cum crezi 
că aş putea, sau ai putea, să împăcăm/împaci toți 
oamenii? Nici Hristos nu a reuşit, niciun om nu 
va reuşi. Ne întâlnim în rugăciune, acolo unde 
inimile îşi vorbesc altfel, dincolo de cuvinte... În 
tăcerea de după rugăciune... 

Sfinte Ierarh Nicolae, picură puţină iubire 
şi în ghetuţele inimilor noastre! 


“Boala 


Cite psiho-spirituale nu se tratează 


medicamentos, ci duhovniceşte! Suferă ego-ul 
nostru. Trăiţi în bucurie. Dacă inima ar avea 
minte, s-ar sinucide iar mintea dacă ar avea 
inimă, ar face infarct. Comunicare permanentă. 
Informaţia se mută din generație în generaţie. 
Dacă stăm prea mult în trecut ne cuprinde 
depresia. Dacă stăm prea mult în viitor ne 
cuprinde anxietatea. Să ne trăim prezentul cu 
respect pentru trecut şi cu speranță pentru viitor. 
Depresia se tratează pe verticală, nu pe orizontală. 

Stresul nu este ceea ce ți se întâmplă, ci modul în 
care priveşti ceea ce ți se întâmplă. 

Unii psihoterapeuţi afirmă că se moare de 
frică şi de oboseală, nu de cancer. Cancerul este 
o boală care apare pentru cei care au conflicte 
interioare nerezolvate. Boala este un conflict 
între minte și suflet. Fiecare vrea să transmită 
ceva, iar cealaltă parte înțelege altceva. Lovim în 
organe în funcție de fricile noastre. Tratăm trupul, 
dar să tratăm şi sufletul. 

Cel mai des întâlnite tipologii „toxice” 
sunt:  Manipulatorul, . Narcisistul, Deprimatul, 
Judecătorul, Ucigaşul de vise, Mincinosul, 
Nerespectuosul şi Nemulțumitul. La baza unei 
emoţii se află un gând. Poziţia de observator. 
Cine se pregăteşte este deja. 

Cine nu poate trece peste un eveniment 
neplăcut din viaţă poate face cancer de stomac. 
Cineva are resentimente şi îl loveşte un cancer 
renal. Altcineva se teme că va muri de foame şi 
va face cancer hepatic că nu are cu ce să-şi 
hrănească familia. De la lehamite apare cancerul 
pancreatic. Cancer ovarian sau de sân pe motive 
de pierdere. Trauma primului act sexual poate 
distruge o persoană pentru că nu este așa cum şi- 
a închipuit. Celule maligne, modificate genetic, 
noduli, reacţionează la stimulii creierului. 
Conflicte de devalorizare interioară. Natura este 

inteligentă şi se poate regenera dacă e adaptată 
corect. 

Frică şi furie sau dragoste și recunoștință. 
Emoţiile toxice trebuie să le scoatem din corp. 
Mintea spune nu, inima spune da. Uneori 
antidepresivele ne ţin în standby că e bine, 
problema nu s-a rezolvat şi este efectul de 
anestezie. Frica este o problemă sufletească și nu 
a minții. Agresivitatea este o formă a fricii. Este 
frica şi apoi furia. Uneori lacrimile nu vin pentru 
că plânsul nu poate fi manipulat uşor. 

Căinţă, mulțumire şi transformare 
spirituală. Boala ne trimite spre introspecție. 
Faptul că eşti cu cineva și te simți singur se 
datorează că nu suntem în relație bună cu 
Dumnezeu. Dependențele sunt dureri de factură 
sufletească. Ele sunt acoperite cu cârja adicțiilor. 

Orice i se întâmplă sufletului afectează şi 
corpul. Orice i se întâmplă minţii afectează şi 
corpul şi viceversa, minte-suflet-corp. Dacă 
apelezi la divin, la spiritualitate, există o soluţie. 
Dumnezeu nu este îmbuteliat ca să nu avem 
acces la El. Oricine are acces la Doamne. Nu 
ştim să accesăm, nu că nu putem. Hristos nu se 
ascunde în Potir sau în icoană, ci se descoperă. 
Tăiem păcatele de la tulpină, dar ele se ţin din 
rădăcini. Respirăm în eprubete. Boala ne este 
prietenă. Este o dizarmonie care trebuie 

armonizată. Vindecare înseamnă creştere 
spirituală. 

Autostrada sufletului ne oferă semnale de 
circulație. Suferința poate oferi multe lucruri 
sufletului nostru pe care fericirea nu le poate 
oferi. Adeseori fericirea ne stoarce, ne diluează, 
iar suferințele ne curăţă, ne purifică. Suferința 
are ceva special, iar fericirea este un bun comun. 
Smerenie, pocăință. Genunchi. Vrem să-L 
cunoaştem pe Dumnezeu sau dorim să ne facem 
cunoscuți? 


o .. tă, . ni, Alţii le l, 


Sit nopții  vestise plecarea. 


Pruncuşorul gângurea ușor pe unda colindului 
dulce. Alint. Tot cerul se luminează în ultima 
noapte pe pământ. Fiecare ghețar are formă de 
inimă şi se înfiorează de bucurie. Îmi place să 
vorbesc, să aud şi să simt iubirea. Iubesc iubirea 
şi o găsesc peste tot. Buzele dezlipesc cuvintele, 
curăţă şi construiesc. Dincolo de cântec pulsează 
viaţa în verdele zilelor. Cărarea şerpuită printre 
dealurile privirii aşteaptă paşii. Trunchiuri cu 

rădăcină în pământul țării gem în somnul tăcerii 
şi al faptelor. Izvoare de lumină din asfinţitul 
însângerat al inimii cântă glorios din dimineața 
dintâi. Duioasă, solemnă, nesfârșită, iubirea nu 
are frică şi tristeţe. Unii caută priviri, alţii le 
ascund. M-am uitat în larg printre vapoare. Râd, 
plâng. Simţi că ai crescut. Încă ne întâmplăm, din 
grija Domnului... 

Dumnezeu ne iubeşte tocmai pentru că 
suntem fiii Lui, cu toate defectele, neputinţele, 
slăbiciunile, minusurile noastre. Iar pentru „acel 
păcat” L-a trimis pe Însuşi Fiul Lui, Hristos, să-L 
şteargă. Principalul păcat al oamenilor este doar 
tristeţea şi teama. Potirul se ține şi izvorăşte din 
dreptul inimii, din lumina mai presus de fire. 
Fără şovăire. Nobleţea acelei iubiri îmi aşterne 
pe inimă veşminte albe şi nu mai port vină. 
Pentru un om, întreg pământul e casa Lui. Gust 
Iubirea pe care Dumnezeu o dăruieşte neîntrerupt. 
Iubire iertătoare, lină, nesfârşită, care le învinge 
pe toate şi scoate lumină din abisul îndoielii şi 
neîncrederii. Iubire din iubire sfâşietoare, fără 
spasme. Oricărui înger o să-i pară întotdeauna 
rău că nu e om!... Frumoşi mai sunt oamenii...! 
Bună şi duioasă este întreaga creație. Râd zilnic 
cu cerul în ochi. Plini de bucurie sunt oamenii 
când sunt iubiți! Surâd... Oamenii sunt 
strălucitori, plini de pace şi bucurie, lunecând cu 

soarele şi luna. Zâmbet cristalin poartă lumea, 
florile, cerul. 

Nu vreau să mă mai întunec la culoare. 
lartă-mă! Nu ştiu să răspund la întrebări. 
Întreabă-ţi inima. Lipseşte ce nu există. Albastrul 
tău, nu trebuie să fie acelaşi cu albastru meu. 
Poveste cu suspin, lin. Lacrimă, nu rouă din 
floarea albă cu patru petale. Lumea mă iubeşte 
aşa cum sunt, chiar dacă am patru petale. Pentru 
unii spin, pentru alții plasture. lasomie, porţi 
semnul crucii, semnul iubirii. Lumină de flori pe 
ramura altarului înmiresmat. E frumos şi un trifoi 
cu patru foi. Leagăn al inimii şi minţii între două 
flori de iasomie. Fiecare are rostul lui, bucuria lui 
şi importanța lui în inima Tatălui Ceresc. 
Oamenii se înveselesc adeseori pe nenorocirea 
altora. Şi-au transformat viața în nuvele şi schițe. 
Vorbele multe, pline de mâhnire, ei le numesc 
rugăciuni. Şi cioara a fost cea mai frumoasă 
pasăre, dar pentru că a stat deasupra crucii, cu 
aripile ei făcând aer şi răcoare Răstignitului, 
bătând mereu să-şi salveze Stăpânul, s-a 
întunecat de durere... La moartea Lui a trăit până 
în vârful penelor rana omului, pironită pe rana 
Domnului. Şi a rămas îndoliată pe veşnicie... 
Sunt inimi de piatră ce devin nisip, apă, cord. lar 
Hristos plânge sfâşietor de trist şi de singur... 


53 


PUȚINE LACRIMI, MULTĂ BUCURIE 


„lisus, iartă-mă!”, asta spunea mereu 
glasul din pădure când murea de durere. 
Plesneşte inima de piatră şi devenim frumoşi. 
Cine lipseşte, cine este, cine întârzie?! Veşnicii 
de petrecut împreună. Devotament. Pasiune. 
Tandreţe. Destindere. Împăcare. Transformare. 
Atenţie.  Perseverență.  Blândeţe. Vindecare. 
Dăruire. Speranță. Aer de mătase. Ghemotoace 
de lumină. Citesc inima, sună clopoțelul. Te 
iubesc! 


SĂ rari e soare, dar în casă plouă. 


Lumea aleargă într-o lume informată, plină de 
ştiri, de păreri. Dar omul e tot gol, tot neîmplinit. 
Oamenii se împiedică de pietricele, nu de munți. 
Iubirea e tot ce căutăm şi tot ce avem. 
Dacă... Singurătatea e frumoasă atunci când ai 
pe cineva lângă tine căruia să i-o spui. Mintea 
vrea multe, inima puţin. Închid ochii şi simt totul 
atât de aproape. Cine sunt eu de fapt? Ce gândesc 
eu acum? Ce simt eu acum? Ce îmi doresc cu 
adevărat de la viață? Prezent. Aici. Acum. 

Conştient. Ziua de astăzi face cât două zile de 
mâine. 

Poate astăzi va fi ultima lacrimă. Sau 
poate mâine. Sper şi privesc cerul. Zâmbesc 
mereu, chiar şi atunci când sufletul îmi plânge. 
Las ochii în lumină şi alung întunericul. 
Amprente pe inimă, amprente pe minte. Urme de 
paşi, voci... Dragostea mă ţine ca să nu mă 
prăbuşesc. 

Ador îngerii și mă las îmbrățișat de aripile 
lor. De la ei am învăţat să iubesc necondiţionat și 
să dăruiesc. Am înghețat, m-am topit şi am înviat. 
Pierdut în vise liniștite, învelit cu gândurile și 
sentimentele mele. Dacă mâine nu ar mai veni, 
oare ce am dăruit va fi suficient? Sau oamenii nu 
vor simţi cât de mult i-am iubit? Niciodată nu 
vor şti că am trăit ca să dăruiesc, nu ca să 
primesc. O picătură de iubire. Aproape, departe, 
inima tot bate şi deschide uşi ferecate cu lanţuri 
grele. Înfometat, însetat. Puternic. 

Uneori ne luăm fiecare dragostea deoparte 
şi plecăm departe. Bolnăvicioasă sau curată, 
adusă din zi sau din noapte. Greşiţi, egoiști, răniți, 
speriați. Ca o pasăre fără cântec stăm şi ne 
întrebăm unde am greşit. Dăm pagina şi scriem 
nou şi bine. Viaţa e scurtă. Nu contează ce faci, 
ci ceea ce simţi. Nu mai pun mâna la cap, ci la 
inimă. Mângâi florile fără spini şi privesc 

infinitul. Este şi va fi. Aştept şi mă las purtat... 
Ultima dată am încercat să spun că... 


Ajută-ti zâmbetul să puindă cura}! 
„Nu-mi pot face autobiografia pentru că nu mă interesează 
trecutul meu, pe care îl detest! N-am nimic comun cu mine în trecut. 
Ştiţi când începe viața mea? Acum, când vorbesc 
cu dumneavoastră. ” 
(Petre Ţuţea) 


Miam creat basme după trebuință; 


am lăsat visele să prindă aripi, am făcut 
animalele să vorbească, norii să devină oameni, 
florile şi funzele să se joace. Fără cruzime, fără 
violență. Arunc fluturii în păr. Pe buze nu s-a 
dezlipit numele. Citesc povestea de noapte bună. 
Cred şi mă mir cu suflet de copil. Fidelitatea 
inimii este produsul unei lupte, a unei educații de 
zi cu zi. Visele rămân, nu le-am uitat. Rupem 
părți din noi şi le aşezăm pe hârtie, în cântece sau 
în filme. Am plecat în lume... 

Zile senine. Nu te mai uita pe geam la ce 
puteai să ai dacă te năşteai în alt an, în alt oraş, în 
alt neam, în altă casă. Nu e nevoie să fii în 

pantofii altcuiva pentru a te simți bine în pielea 
ta. Astăzi nu mai contează ieri, ci cine eşti şi ce 
vrei să fii mâine! Ajută-ţi sufletul să se apropie 
de tine. Ascultă-l. Îți trimite un semn că mai 
înseamnă ceva pentru tine. Ai tot timpul să-i 
răspunzi. Arată-i că nu l-âi uitat. Spune-i orice şi 
păstrează o lacrimă în palmă. Învaţă-ți sufletul să 
prindă curaj şi zâmbetul să vină înapoi. Aveţi 
multe să vă spuneţi, să vă întrebaţi, să vă 
răspundeţi. Purtăm în noi un război de a fi suflet, 
nu obiect. Şi fluturi mulți căzuți în ploi. 
Fotografiez sclipiri „de pleoape. Zâmbetul nu a 
murit. Sens şi continuitate. Mi-a fost urât, mi-a 
fost greu, vrute şi nevrute în fiecare zi. Te urci pe 
cruce. Te cobori de pe cruce. Cădelniţă spre cer. 
Luminile se sting de noapte bună. Îmi arată 
drumul până la lună. Sufletele noastre strălucesc 
la fel. 

Conștiinţa creează realitate. Vidul nu e gol. 
Vidul e plin de viață. Discutăm despre fericire şi 
ne punem pe statistici. Nu poți măsura un 
kilometru de memorie. Nu poţi cântări un 
kilogram de iubire sau un kilogram de ură. Nu 
poţi ambala o îmbrăţișare sau să transporți un 
zâmbet. Ci puterea, emoţiile, efectul lor fac 
minuni clipă de clipă. Dumnezeu nu a jucat 
zaruri când a făcut lumea. Toate lucrurile, toți 
oamenii sunt  interconectați. Sunt simple 

împăcările dacă ne-am lăsa sufletele să se 
îmbrăţişeze cum știu ele, cum vor ele. Totul este 
posibil! Mai ieşi din casă și visează. Soarele va 
ajunge şi pe strada ta. În lumea aceasta binele 
învinge de departe. Când vrei ceva cu adevărat, 
tot universul conspiră la realizarea dorinţei tale. 
Hai să ne aşezăm aripile pe spate şi să zburăm 
iarăşi! 

Lasă valea în urmă-ţi. Îţi alegi un loc pe 
hartă unde evadezi atunci când cei din jur se 
ceartă. Iubirea. Drama. Am căutat în stânga, am 
căutat în dreapta. Tot ce am vrut am aflat. Toate 
cuvintele înşală la fel. Tăcere. Sacru şi profan. 
Putere, convingere, transformare, impunere. Nu 
vrei să te cerți. Nu ura anulează iubirea, ci frica, 
anxietatea. Pompăm energie din frică. Frica 
dezorganizează total. Castrare cerebrală. Ierți. 
Înţelegi. Sufletele așteaptă să fie ridicate ca niște 
pensule uitate lângă culori. Umbrele, razele 
dansează. Vibrează inima mea. Se aude muzica 
în noi. Icoană înrămată în sufletul meu. Trage aer 
în piept şi oftează din adâncuri. Ai vorbit prea 
mult în anii aceştia şi ai simțit prea puţin. Mintea 
pluteşte pe un nor, pe un râu, printre bărci. 
Mintea poate sta între 4 şi 6 secunde fără să se 
gândească la nimic. Pauză între gânduri. Exersată 
poate ajunge şi la 40 de minute. În viaţa aceasta 
nu am venit să muncim ca nebunii, să facem bani 

mulţi, să ne schimbăm maşinile şi casele, să ne 
plătim facturile, să ne certăm ca blegii din te miri 
ce, ci am venit să învăţăm să iubim. Să iubim tot! 

Când cineva biruieşte fiara dinlăuntrul său, 
fiarele din afară, din jungla de beton, se supun. 
Se aşează la picioare şi dau din coadă. În cuplu 
nu există Luptă de Putere, ci este Co-creaţie şi 
Renovare. Oricât de deteriorată ar fi relația ta cu 
tine însuţi sau cu cei din jur, ai nevoie de un 
moment de prezenţă în care să constaţi unde eşti, 
fără să judeci. Intru în casa interiorului meu, 
privesc, observ, notez; fac schimbări, şterg praful, 
scutur, aerisesc, dau jos pânzele de păianjeni, 
scot gunoiul de sub preş, îmi asum. Redecorez 
casa - Eu nu Celălalt. Responsabilitatea 
Reconstrucţiei. Apoi Invitaţie la pace. Ne 
descoperim mereu unul în celălalt. E un ocean 
din care oricât am bea nu seacă. Se cuvine să 
răspundem invitaţiei celuilalt, paselor, indiferent 
cine a început primul. Important este unde s-a 
ajuns, pacea din care dăruim şi primim liniştea 
interioară, frumosul, binele. Ce te face pe tine 
fericit, mă face şi pe mine. 

Îndrăgostirea îi scoate pe oameni din 
anxietate. Admir tot timpul oamenii îndrăgostiți. 
Au o sclipire, o forță interioară, o fericire unică 
şi indestructibilă. Bucuria că ești îndrăgostit, 
indiferent că ai luat 4 la chimie. Am luat 4, dar 

Maria mă iubeşte! Am luat 4 la fizică, dar Ionel 
mă iubeşte! E tot ce contează atunci! Oare cum 
ar respira lumea, dacă noi am fi în permanență 
îndrăgostiți de Dumnezeu, indiferent că am luat 4 
la unul dintre extemporalele vieţii?! Și ce dacă 
am luat notă mică, Dumnezeu mă iubeşte! Mâine 
pot să dau restanță la alt test al vieţii. Și tot aşa! 
Moştenirea nu este un destin, oricând pot face o 
schimbare în viaţa mea. 

Îţi arunc stelele pe chip. Poţi! Suflete, eşti 
deștept, puternic şi frumos! Ştii că poți mai mult 
de atât, mai ales că ţi-au spus și visele când te 
simțeai singur pe pământ. Respiră. Mai înoată 
puţin în marea aceasta şi vei ajunge în port. 
Astăzi ştii cine eşti? Viaţa este frumoasă. 
Oamenii sunt minunaţi. Încredere. Afecţiune. 
Respect. Bucurie. Acceptare. Pace. Încurajare. 
Tandreţe. Te iubesc pur şi simplu, până la stele şi 
dincolo de ele! 

Zi cu soare în suflet. Cânt, visez, râd şi nu 
uit să mă joc câteodată. 

Bucură-te! Zâmbeșşte, mâine va fi mai bine! 

Depresia, 
stuigătul mut al sufletului 


„Bucuraţi-vă totdeauna în Domnul! 
Iarăşi zic: Bucuraţi-vă! "(Filipeni 4,4) 


e. VA Me boala secolului XXI. 


Conform celor mai recente statistici, peste 
125.000.000 oameni din întreaga lume suferă de 
depresie. În ultimii douăzeci de ani ritmul 
vânzării de medicamente antidepresive a crescut 
cu peste 40%. Afacere profitabilă pentru unii, 
dependență pentru alții, lanţ vicios. Anual în 
lume se consumă aproximativ 10.000 de tone de 
tranchilizante pentru ameliorarea stărilor 
depresive. Depresia cuprinde atât trupul cât şi 
sufletul şi are efecte adânci asupra vieții umane. 
Adeseori tristețea se poate ascunde viclean în 
spatele unui zâmbet. Multe persoane afişează o 
falsă bună-dispoziție pentru ca în spatele acesteia 
să fie camuflate drame şi tragedii personale, 
profesionale sau familiare. În România depresia 


61 


PUȚINE LACRIMI, MULTĂ BUCURIE 


este mai frecventă chiar şi decât diabetul sau 
bolile cardiovasculare. Depresia poate afecta, 
practic, pe oricine, indiferent de sex, vârstă, 
pregătire intelectuală sau nivel socio-economic, 
însă nu fiecare răspunde la fel la factorii 
declanşatori, favorizanți. 

Cum recunoaştem o persoană depresivă? 
O persoană depresivă este în primul rând o 
persoană tristă aproape în fiecare zi. La copii şi 
adolescenți depresia se manifestă printr-o stare 
de nervozitate excesivă, de iritabilitate. Lipsa 
plăcerii de viață, lipsa bucuriei, pierderi mari sau 
creşteri mari în greutate, agitație sau moleşeală, 
simțăminte de vinovăţie şi inutilitate, sunt stări 
ale omului depresiv. Totul este zadarnic pentru 
un depresiv. Nu mai poate lua decizii care 
odinioară le lua foarte uşor. Apar gânduri de 
suicid. Un depresiv îşi pune problema morții ca 
niciodată până atunci. Deteriorare în plan social, 
profesional, familial, uman. Persoana care suferă 
de depresie nu mai funcționează bine nici la locul 
de muncă, nici în familie, nici cu ea însăşi. 
Depresivul devine o persoană pe care nu se mai 
poate conta. Manifestările psihologice asociate 
depresiei sunt exprimate prin lipsa de încredere 
în propria persoană, stima de sine scăzută, 
indecizie, scăderea capacităţii de concentrare, 
retracție socială, gândire  pesimistă şi 

auto-învinovăţire. De asemenea, spun psihiatrii, 
pot să apară senzaţia de oboseală, agitaţie, 
modificări de greutate corporală, tulburări de 
somn şi de dinamică sexuală. 

Un studiu recent arată că circa 11% dintre 
mamele care abia au născut prezintă simptome 
de tulburare obsesiv-compulsivă. Acelaşi procent 
de mame este afectat de mai bine cunoscuta 
depresie post-natală, conştiente sau nu. A avea 
un copil le face pe femei să fie vulnerabile pentru 
că este foarte stresant. Acesta este modul lor de a 
reacționa în fața responsabilități şi a 
sentimentului de pericol. În primele 90 de zile 
după naştere există o rată crescută de episoade 
depresive. Depresia postnatală se manifestă prin 
tristețe, anxietate, sentimentul de vinovăţie şi 
faptul că femeia se simte depăşită de situaţia în 
care se află, aceea de mamă. În acest stadiu, 
femeile sunt încă lucide, sunt ancorate, în 
realitate. Mamele care suferă de psihoză 
postpartum pierd contactul cu realitatea. 
Simptomele pot fluctua, pot varia în intensitate. 
O femeie care suferă de psihoză postnatală poate 
părea absolut sănătoasă acum iar peste o clipă 
scapă de sub control. Aceste femei nu îşi dau 
seama că au pierdut contactul cu realitatea, se 
opun discuţiilor şi nu-şi mărturisesc simptomele, 
au un comportament bizar şi complet 

dezorganizat. În cazul mamelor, stigmatul unei 
boli psihice este mult mai mare. Din păcate, 
atenția noastră se îndreaptă către ele mult prea 
târziu şi doar atunci când rezultatul negativ al 
psihozelor postnatale ne atrage atenţia. 

Nu există o singură cauză în depresie, ci 
mai multe adunate în timp. Vulnerabilitatea 
genetică (croită strâmb de la început), factori 
traumatici obiectivi din afara individului 
(moartea unei persoane dragi, despărțirea, 
căsătoria nereuşită, absolvirea facultăţii şi lipsa 
perspectivei, angajarea sau schimbarea locului de 
muncă sau a locuinței în momente de 
hipersensibilitate emoțională, stresul etc.), boli 
somatice invalidante (un accident vascular 
cerebral, hipertensiune arterială,  infarctul 
miocardic, îmbolnăvirea de SIDA, un cancer 
depistat târziu, leucemie, alte tulburări psihice 
minore sau majore). Unele medicamente pot şi 
ele să inducă fenomene depresive. Imaginea de 
sine negativă - „mi se întâmplă răul, pentru că eu 
sunt rău”, interpretare negativă a trăirilor - „totul 
a fost dintotdeauna rău”, privire negativă asupra 
viitorului - „viaţa nu-mi poate aduce nimic bun”, 
sunt ingrediente indispensabile ale depresiei. 

Copilăria vremurilor noastre nu mai este 
atât de fericită. Viaţa copiilor este plină de stres, 
de presiuni ale mediilor sociale şi ale violenței 

virtuale. Printre cauzele depresiei, de care nu 
sunt scutiți nici măcar copiii de cinci ani, se mai 
numără testările şcolare şi destrămarea familiilor. 
Institutul Național Britanic de Sănătate şi 
Excelență Clinică (NICE) susține că medicii şi 
şcolile ar fi bine să facă mai multe pentru a 
identifica elevii care suferă de depresie şi să 
ofere mai multe informații pe care copii să le 
poată înțelege, notează „7he Telegraph“. Doar 
în Marea Britanie se estimează că există 80.000 
de copii care suferă de depresie severă, iar dintre 
aceştia, 8.000 au vârsta sub 10 ani, mulți fiind 
sub tratament medicamentos. În ultimul deceniu, 
numărul copiilor de şcoală generală care suferă 
de depresie a crescut foarte mult. Depresia în 
rândul copiilor este mult mai des întâlnită decât 
s-ar putea crede şi este mult mai dăunătoare 
pentru copil, afectând întreaga familie. 

Conform datelor centralizate de Asociaţia 
Telefonul Copilului la nivelul serviciului 116 
111: depresia, tulburările de comportament, 
gândurile suicidale, automutilarea reprezintă un 
procentaj de 30,27% din numărul apelurilor 
copiilor, principalele cauze identificate pe 
parcursul consilierii fiind următoarele — lipsa 
părinților (părinți plecați în străinătate), 
neînțelegeri cu părinții, abuzul fizic şi neglijarea 
în familie, decesul părinților, probleme 

sentimentale etc., agresiunea verbală, fizică, 
emoțională, intimidarea, amenințarea asupra unui 
copil, dependenţa digitală (jocuri video, rețele de 
socializare) sunt posibile cauze ale depresiei în 
rândul celor mici. 

Depresia este o relație nepotrivită, 
neadecvată cu viața. Interacțiuni, schimb. Viața 
ne vorbeşte şi noi vorbim vieții. Viața ne pune 
întrebări şi noi îi dăm răspunsuri. Noi punem 
întrebări şi ea ne dă răspunsuri. La o persoană 
depresivă acest schimb eu-viață, nu se realizează. 
Viaţa este asemenea curgerii apei. O persoană 
depresivă are oprită această curgere normală a 
apei. E un blocaj, o oprelişte. Se întâmplă ceva 
acolo. Omul depresiv caută să dea un sens vieţii, 
dar privind spre puseurile interioare nu sunt 
binevăzute. Se uită la tradiţiile spirituale şi nu îi 
mai vorbesc, nu îi mai spun nimic. Şi atunci, 
negăsind niciun reper şi niciun sens, cade în 
depresie. Soluţii false sau incomplete. 
Ascunderea simțămintelor. Avem măşti, ne 
ascundem impecabil. Mai nou se ascunde 
depresia şi în spatele diplomelor universitare, în 
spatele erudiției noastre, în spatele şcolilor pe 
care le tot facem, apoi le întrerupem şi luăm 
altele la rând. Se mai ascunde şi în spatele unui 
serviciu la care stăm peste program, unor afaceri 
pe care nu le ducem la bun sfârşit. Ascundem 

depresia în spatele oricărui lucru şi oricărei 
activităţi. lar dacă nu e tratată, vindecată, 
depresia va rămâne acolo în interior, mocnind ca 
un vulcan ce, la un moment dat, va erupe. Ne va 
distruge pe noi şi va distruge pe cei din jurul 
nostru. Perioadă de doliu. Doi din zece români au 
probleme psihice şi unu din zece are depresie, se 
arată în cel mai recent studiu în domeniu. Mai 
grav este că depresia îi împinge pe mulţi să se 
sinucidă. 3.000 de sinucideri pe an, din care 70% 
erau depresivi. 

Tinerii vor totul acum. Şi buf! Atac 
cerebral, depresii etc. Doar o mică parte din cei 
care suferă de depresie ajung să conştientizeze 
această afecțiune şi să se supună tratamentului 
corespunzător. Motivele sunt frica de 
stigmatizare socială, orgoliul personal şi 
ignoranța. 70-80 % dintre persoanele care suferă 
de tulburări depresive şi ies din spital se întorc 
înapoi după o perioadă deoarece nu continuă 
acasă tratamentul prescris de specialist. 

Starea de depresie îl cuprinde pe cel ce nu 
are incapacitatea de a vedea ceea ce are deja şi se 
concentrează doar pe ceea ce nu are. Devenim 
oameni puternici, nu ne naştem aşa. Te antrenezi, 
creşti. Poţi să priveşti un măr şi să găseşti mii de 
motive să te miri, să te bucuri. Stările afectiv 
emoționale noi le stăpânim. Depindem de factorii 

interiori ai vieţii şi nu de factorii exteriori. 
Emoţiile sunt ca nişte clape de pian pe care noi le 
atingem, când vrem, cum vrem. A trăi rău sau 
bine este o obişnuință, un traseu pe care îl urmăm. 
De la mergător la zburător este o distanță firească. 
Să schimb modul obişnuit al lucrurilor, să fac 
altă obişnuință, să nu mai gândesc prost, să nu 
mă mai simt prost, să nu mă mai învinovăţesc etc. 
Se cuvine să modific mecanismul de a vedea şi a 
simți lucrurile şi a ierarhiza valorile. E nevoie să 
ne iubim şi să nu ne batem joc de lumea noastră 
interioară. Paletă îngustă de trăiri. Dependenţă de 
stări emoționale. Ne ajutăm de creație ca să ne 
creăm pe noi înşine. Lucrăm împreună cu preotul, 
psihologul,  psihoterapeutul şi nu aşteptăm 
minuni din exterior. Relația cu Dumnezeu este 
un dans în care se cuvine să ne lăsăm uşori, să ne 
danseze cum vrea şi pe unde vrea, să ne poarte, 
să ne ghideze paşii. 

Remediile oculte sau neavizate (ghicitoare, 
descântătoare etc.) nu rezolvă depresia. Negarea 
şi ascunderea depresiei sub un paravan spiritual: 
„Nu fac nimic pentru a depăşi depresia că 
rezolvă doar Dumnezeu!”. Pseudocredință. Fuga 
de un tratament autentic al depresiei (duhovnic, 
psihoterapie, psihiatru,  automotivare). Uzul 
nociv de substanţe, în spatele consumului de 
pahar se ascunde depresia. Uciderea de sine, 

sinuciderea nu este o soluție. Nici pentru noi, nici 
pentru cei din jur. Un astfel de gest îi marchează 
pe cei care ne urmează, copii, rude, nepoți, 
prieteni, pentru totdeauna.  Farmacoterapie, 
psihoterapie, sacroterapie. Relaţie personală cu 
Hristos şi cu un duhovnic. Accepţi că ai o 
problemă şi e primul pas spre vindecare. 
Confesionarul este un mijloc de igienă interioară 
extraordinară. Oamenii de astăzi nu vor să mai 
sufere şi devin depresivi. Bunicii noştri au trecut 
prin două războaie mondiale, prin foamete, 
cutremur şi nu mai erau depresivi. Putem face 
din suferința noastră un prilej de devenire întru 
asemănarea lui Hristos. 

Deprimare, mâhnire, deznădejde. Când 
eşti plin de tine însuţi devii depresiv. Depresia 
apare când Dumnezeu lipseşte. Depresia apare 
când îi permiţi tu. Tu neglijezi totul. Tu 
dispreţuieşti totul. Tu vrei să fii aşa. În depresie 
substanțele din creierul nostru se modifică. 
Depresia este o boală ca rezultat al unor păcate 
din viaţa noastră. Depresia devine nevrotică şi 
apoi psihotică. Persecuţii mistice. Trebuie ştiut 
faptul că tratamentul nu funcţionează ca o 
baghetă magică şi că, atâta timp cât factorii care 
au declanşat depresia nu sunt îndepărtați sau 
gestionaţi corect, rezultatul nu este cel aşteptat. 
În consecință, există toate şansele ca, şi după 

vindecarea unui episod depresiv reactiv, acesta 
să se repete la un interval de timp. Nevoia îi 
apropie pe oameni. Mici gesturi de iubire şi 
apropiere față de ceilalți. Să fim lumini aprinse 
care va birui depresia. Un cuvânt, un sfat, o 
îmbrățişare, masajul terapeutic, lectura, filmele, 
muzica  motivaţională, odihna, relaxarea, 
gândurile pozitive şi optimiste, ieşirea în aer liber, 
sportul, camere bine aerisite şi luminate, 
ceaiurile, reducerea alcoolului, a cofeinei, a 
stresului şi a factorilor favorizanți stărilor 
apăsătoare ajută să ieşim din labirintul anxietății. 
Cântaţi, fluieraţi. Saul a primit cântarea să se 
vindece de tristeţe. Muzica este leac pentru multe 
lucruri. Toţi avem probleme. Modul în care 
reacționăm la problemele vieții devin probleme. 
Dacă te superi, trece? Nu, ci ai deja două 
probleme. Schimbaţi logica pierderii. S-a pierdut 
şi gata. Viaţa este un dans între cutremur şi 
echilibru. Orice cutremur aşează lucrurile, le 
decantează, reaşază valorile. 

Aşadar, depresia şi bucuria sunt 
molipsitoare. Eşti valoros nu pentru că ai luat 10, 
ci pentru că te-ai născut. Bucură-te de viaţă şi de 
minunea de a fi! Totul se poate repara în afară de 
moarte!... 

A înţelege totul 
înseamnă a ierta totul! 


„M-am apropiat, deci, de voi cu paşi tăcuți, în liniştea 
iubirii mele. ” (Antoine de Saint-Exupery) 


iishi de artist. Arunc fluturi în păr. 


Aşez zâmbetul pe buze. Doamne, spune-mi 
povestea de noapte bună! Sunt o sărbătoare cu 
suflet de copil. Mărgăritare. Nu mă lăsa să mă 
pierd când visez cu ochii deschişi! Răul este 
amestecat cu bine. Cred că totul e posibil! 
Iubirea este cheia cu care deschid orice 
dimineață a vieții mele şi tot iubirea este zăvorul 
care îl pun pe uşa nopții... Iubirea A Fost, Este şi 
Va Fi nemuritoare!... Ce mohorâtă ar fi viața fără 
iubire!... Oamenii reacționează frumos, oamenii 
sunt sensibili, oamenii vibrează la poezii. 
Căutare nesfârşită. Iubirea nu se explică, iubirea 
se trăieşte şi atât, cu bucuriile şi lacrimile ei... O 
iubire teoretizată nu mai este iubire, ci o 
ideologie... Adunare de cuvinte. Cuvinte grele, 
cuvinte uşoare. Pansament sau ciocan. Iubesc 

iubirea. Magnet. Iubirea nu are margini, nici 
spaţiu, nici timp. Este atât de puternică încât 
străbate cerul, străpunge iadul, mângâie 
mormântul şi topeşte orice inimă înghețată... 
Iubiţi mult, Hristos vă poruncește! 

Sunt tuturor toate. Nu sunt un moft. Viaţa 
mea este un poem, o carte, un film și mai mult de 
atât. Îmi doresc să ajung la contemplaţie, acolo, 
la începutul cuvintelor. Carte de despărțire. 
Mărturisire. Şi cuvintele cele mai alese ne varsă 
în simplitate. Am învăţat că în viață este de folos 
să nu găseşti toate răspunsurile la o întrebare... 
Adâncimea lucrurilor e o taină; dincolo de om, 
de cuvânt, de trăire. Atât înseamnă atât... Clipă 
de taină. Este nedrept să cred că toți înțeleg totul. 
Scurtimea nu se condamnă și nici nu trebuie 
confundată cu virtutea. Dumnezeu ne cheamă să 
cuprindem abisul prin experiență cu celălalt. 
Privesc dincolo, din spatele tabloului... Mai fac 
pași în urmă ca să pătrund prezentul rostuit. Mă 
bucur! 

La început cei doi îndrăgostiți vor să se 
impresioneze unul pe celălalt. El îi scrie ei o 
poezie, ea îl mângâie într-un fel anume. El îi 
spune cuvinte dulci şi moi, ea îi dăruieşte desene 
cu el. El îi aduce trandafiri în care şi-a înțepat 
inima, ea îi cântă balade de dor. Pasiune, 
romantism, dragoste, afecțiune, neîndoială, vis, 

magie. Iubirea creşte... Apoi ajung la acea 
măsură când stau unul lângă celălalt şi se privesc 
în ochi sau își reazemă capul unul pe pieptul 
celuilalt. Și nu mai au nevoie de cuvinte, de 
gesturi, de dovezi, de... pentru că ei ştiu totul. 
Doar simplu fapt că sunt împreună, în comuniune, 
e tot ce contează. Sunt în Sine. Se bucură într-o 
stare de prezență continuă unul în celălalt. 
Simţiri.  Întrepătrundere într-o împreună 
petrecere.  Perihoreză. După ce trecem de 
rugăciunea buzelor, de rugăciunea minții şi a 
inimii, ajungem şi noi în relaţia cu Doamne la 
starea de prezență continuă şi mai mult de atât. 
Ne bucurăm Unul de celălalt şi nu mai avem 
nevoie de cuvinte pentru că ştim Totul. Ne 
împărtăşim din dragoste şi dulceața netrăcătoare 
într-o pace lăuntrică şi bucurie sfântă. Și asta 
rămâne peste timp şi spațiu. Uneori timpul se 
dilată, alteori ne fuge de sub picioare. 
Întotdeauna vor exista cuvinte nespuse aduse 
până la marginea inimii şi uitate acolo ca nişte 
seminţe nesemănate. Ziua despărțirii... 
Hoinăresc prin viață, dar ştiu căutarea. Mă 
mut de pe un deal pe altul al inimii şi privesc tot 
mai departe. Toate sunt la îndemână la momentul 
potrivit. Scrisul este un gest al dragostei... Nu 
pot să nu scriu. Dacă scrisul nu ar fi existat ce 
dureri am fi suferit. Suflet nobil. Uneori 

chinuiesc texte în prisosul inimii. Revin. În inimă 
şi în minte se duce un ultim ceas al concluziilor, 
al dăruirilor, al vederii. Sufletul se deschide şi 
notez. Binele trăit bine. Uit. Nu mă mai tem! Cât 
de bogată poate fi clipa! Cât de multe se pot 
întâmpla în inima unui om!... Doamne, nu mai 
calculez eu, ci Te las să lucrezi în viața mea. A 
înțelege totul înseamnă a ierta totul! Iubirea nu se 
comentează, ea nu iubeşte comentariul. Felul în 
care „citim” iubirea, îi dă valoare şi putere. Când 
iubim dăruim. Taina Treimii este Taina Iubirii. 
Când nu ne mai bucurăm că ne vedem, unul pe 
celălalt, în ceasul acela am murit... Când 
închidem uşa spre celălat, ni s-a închis uşa în 
cer... 

Dacă timpul ar avea fulgi de zăpadă, ce 
iarnă... 


Dumnezeu te iubeşte! 


ES RENN iubeşte pe toți oamenii la 


fel de mult. Ne copleşeşte cu iubirea şi bunătatea 
Lui. Dar peste dar. Nu pentru că am făcut noi 
ceva bun pe pământ sau că merităm, ci pentru că 

El este izvor de iubire. Dumnezeu nu pierde pe 
nimeni. Aşteaptă pe fiecare în ritmul său. Delicat, 
sensibil, dulce. Invită şi nu forțează niciodată. 

Sufletul smerit, modest atrage harul 
Duhului Sfânt. Smerită cugetare. Omul este doar 
un vas prin care Dumnezeu lucrează și nimic nu 
îi aparţine, nimic nu este al lui. Toate sunt daruri 
ale lui Dumnezeu. Cu toţii suntem unelte în 
mâinile lui Dumnezeu sau prelungiri ale mâinilor 
Lui. Să ne lăsăm purtaţi, dansați... 

Când scurmăm în cenușa trecutului mai 
găsim cărbuni aprinși. Se vor stinge cu timpul, cu 
lacrimi, cu suspine sau de la sine. E nevoie de 
răbdare. Să iubim şi să iertăm pe aproapele 
nostru. lertăm pentru viitor, nu pentru trecut. 
Dacă nu reuşim să iertăm, nu vom avea pace nici 
în rai, darămite pe pământ. Rugăciune fierbinte 
pentru toate durerile de pe lume care gem după 
dorul de Dumnezeu. Doar prin iubire cerul 
coboară pe pământ şi se umple de har. Cu 
recunoştinţă pentru toate examenele vieții 
sufletul se purifică. În mulțumire, nu în răzvrătire. 

Orice ar fi, Eu te iubesc, zice Domnul. Iar 
şi iar. Şi te iert. De şaptezeci de ori câte șapte. Să 
nu mă părăseşti! Nu deznădăjdui. Ridică-te şi 
mergi mai departe. Iubirea nu este niciodată mută. 
În Hristos iubirea nu are sfârşit. 

Pace şi bucurie sfântă în cetatea sufletului. 

Foaie de hârtie 


Eo se opri. Aerul cald de 


primăvară pătrunde în bătrâna odaie. E mai cald 
afară decât înăuntru. Glasuri timide de păsărele 
împodobesc copacii. Nicio primăvară nu 
seamănă cu cealaltă. Există Dumnezeu şi fiecare 
din noi e mesagerul Său! Cel mai mult Doamne 
vorbeşte prin copii. Şi nu numai. Adeseori 
vorbeşte şi prin bătrâni. Chiar şi în omul de lângă 
tine, oricine ar fi acesta, îți vorbeşte Dumnezeu. 
Doar ascultă... 

Te vizitează trecutul. Nu mai căra gânduri 
în spate. Cere-ţi iertare şi caută clipa de întâlnire 
cu Dumnezeu. Caută un duhovnic. Poţi lua o 
foaie de hârtie şi scrie acolo tot. Eliberează-te. 
Apoi dă foc sau aruncă la coșul de gunoi. Eşti o 
făptură atât de minunată! Respiră uşor şi lasă 
durerea pe hârtie. Cândva am făcut un exercițiu 
la un seminar în care am desenat fiecare, în 
diferite simboluri, trecutul nostru. Am dat foaia 
din mână în mână şi fiecare adăuga câte ceva la 
desenul nostru şi noi la al altora. Din mână în 

mână, prima reacție de adăugat, fără să rumegăm 
prea mult, până când foaia s-a întors înapoi. 
Bineînţeles că era de nerecunoscut. Mai colorată, 
mai plină de semnificații, mai interesantă. Dar nu 
însemna nimic. Era doar o foaie. În viață avem o 
foaie albă şi desenăm ceva nou, ceva frumos. Și 
nu înseamnă nimic. Sunt doar lecţii de viață, 
exerciții. Cunoaştere. Gândeşte pozitiv. Nu 
închide inima pentru renovare. Sculptează 
sufletul cu dalta iubirii. 

Suntem diferiţi, dar suntem la fel. Oamenii 
au obosit să alerge spre nicăieri şi se învelesc tot 
mai mult în iubire. Cu cât te apropii mai mult de 
ei, cu atât simți sufletele luminoase, pline de 
fericire şi speranță. Zâmbetele curate înconjoară 
lumea. Îngerii aşază în inimile oamenilor bucurii 
sfinte. Rugile se înalță spre cer, pământul se 
curăță, fumul se risipeşte, minţile tac şi 
contemplă viaţa în toată splendoarea ei. Nimeni 
nu mai vrea război, durere, lacrimi, suferință, 
bogății. Nimeni nu invidiază pe nimeni. Nimeni 
nu caută contraste, ci se minunează de asemănări. 
În sfârşit omul se bucură de om într-o comuniune 
deplină. Trăim Raiul. Pluteşte ceva în aer. M-am 
visat Om. 

Pa A . . 
âş-pâg, păşeşte inima 
„Tăcerea ta de acum este tăcerea bobului de grâu aflat în 


țărână, unde putrezeşte pentru a deveni spic.” 
(Antoine de Saint-Exupery) 


(Dica de matur şi de puternic ar fi un 


om, el păstrează mereu copilul din el şi are 
nevoie să se simtă al cuiva, să se simtă protejat, 
alintat, admirat şi iubit. Tensiunea apare atunci 
când alergi după ceva, salvarea apare atunci când 
nu-ți mai pasă. Suferinţe, tensiuni, angoase, 
nevroze - sunt „vitaminele” omului contemporan. 
Aici şi acum este diferit de altundeva, atunci şi 
acolo. Nu mă mai tem de moarte pentru că ştiu 
ce este viața. Viaţa vine şi ne bate la uşă şi noi nu 
suntem acasă. Totul are două fețe; rău şi bine - şi 
aceste feţe se schimbă adeseori. 

Ne peticim micile răni sângerânde ale 
sufletului cu fel de fel de plasturi, bandaje, 
sterilizate sau nu de viață. Aţă chirurgicală 
cusută fără anestezie pe plăgi deschise. Apă 
oxigenată ce nu mai face față la durere. Verdele 
se iubeşte cu albastrul cerului. Sunt liber, demn 
şi pot privi pe oricine în ochi fără să-mi fie ruşine. 

În singurătatea mea nu trebuie să dau explicații 
pentru fiecare gest, pentru fiecare cuvânt, pentru 
fiecare surâs, pentru fiecare lacrimă, pentru 
fiecare tăcere, pentru fiecare rană, pentru fiecare 
iubire, pentru umbre sau lumini, pentru... Dacă îl 
plâng, nu îmi mai este străin, hotărârea o iau 
lacrimile mele... Păşesc cu tălpile goale pe iarbă, 
iar câinele şi pisica ţopăie pe lângă mine. Pîş-pîş, 
păşeşte şi inima. Mă impresionează gesturile 
mici, de suflet. Şi astăzi iubesc în mii de feluri, 
luptă în interior. 

Deschid cerul. din inima mea. Ochii îmi 
sunt flori dulci chiar şi atunci când cade rouă. 
Freamătă în mine pădurile de taină pline. Mă 
leagănă subţire ca pe o trestie în vânt un dor 
nebun. De ce mă întreabă tainic inima şi nu îmi 
răspunde nimeni? De ce răsare soarele? De ce 
murmură izvoarele? Nu mai spânzurați cu 
privirea rece oameni timizi care nu au curajul să 
zboare încă! Sau nu ştiu să zboare. Sau nu sunt 
lăsaţi. Oamenii sunt tăiați în mii de felii de 
cuvinte... Ucidem suflete şi apoi lăsăm în urma 
noastră schelete tăcute. Pentru cine, pentru ce 
atâta suferință şi rană?! 

Am o mulțime de amintiri uitate sub pat, 
ruginite pe jumătate de clipe. Am speranța că mă 
voi naşte peste timp. Unde se termină visele 
începe liniştea sau moartea respiră. Urlet de lup. 

Speranţa vine ultima, vine când vrea ea. Dar 
speranța moare ultima! Cu vorba ucizi mai uşor 
decât cu fapta. Cu fapta ucizi o singură dată, dar 
cu vorba de o mulţime de ori. „Irebuie” este o 
obsesie. Nu trebuie nimic în viață. Privesc ochii, 
aceştia sunt goi. Nu e nimeni acasă. Parfumul 
lipseşte. Când repeţi de prea multe ori o 
minciună, aceasta devine adevărul tău. Imnuri 
coborâte din altă lume. 

Gânduri de început în care sincer am 
crezut. Vesel, pozitiv, puternic. Idealuri, ambiţii 
nobile. La umbra sufletului meu niciodată nu e 
prea târziu. Zidul e prea înalt şi munţii îmi dau o 
altă speranță când chem inima. Seară albastră. 
Măşti de carnaval. Timpul aşterne nostalgii peste 
obraz. Anii se aşază stivă ca nişte lemne peste 
vremuri. Pereţii sunt spoiţi cu var de durere. Cer 
uitare şi mi se dă mai aprig foc. Iau ocrotitor un 
înger cu aripile desfăcute peste capul meu, aşezat 
în rugăciune. Să nu mă uiţi, să nu mă vezi, să nu 
mă chemi în întâia şi ultimă clipă! Firul alb de la 
tâmplă mă cântă, sunt încă tânăr. Mai sunt şi 
ochii mei care te văd la fel în fiecare zi. Doctorie 
amară îndulcită cu miere. Multe „rele bune” îmi 
sunt date să le trăiesc în drumul meu, dar e atât 
de simplu. Citesc şi iau de la viață doar cât îmi 
trebuie. Scriu poezii, multe le-am ars, altele 
le-am pierdut, pe unele nu le mai recunosc. Le 

citesc cu o intonaţie care îmi face sufletul să 
vibreze într-un fel anume. Şi sunt viu, şi iubesc şi 
asta e tot ce contează! 

Sunt rănit adeseori de mine însumi, de 
oameni, de priviri, de tăceri, de... Sunt un cer. 
Ba senin, ba cu nori, ba cu soare dogoritor, ba cu 
ploi reci sau calde de vară, ba cu zăpezi şi troiene 
mari. Sunt o poveste lungă. Trist şi vesel, credul 
şi suspicios, copil şi bătrân, ziuă şi noapte... 
Respect, îndrum, ambiţionez, dau aripi, răsfăţ, 
iubesc. Doamne îmi transformă zilnic braţele 
sufletului ca să găsească orice om alinare. 
Cuminte, m-am întors adeseori din colțurile 
străzii doar ca să mai ofer o privire, un zâmbet, o 
tăcere, un... Mă reazem de zidul inimii mele şi 
privesc cerul înstelat. A mai căzut încă o stea, 
ducând cu ea o altă poveste de iubire. Nu mai 
promit, doar cred, încerc, vreau! Sunt parte din 
decorul acestei vieți, univers care nu-şi mai ia 
rămas bun. 

Mă leagă marea, val cu val, cu zâmbetul 
cerului. Dorul e tot mai sfânt. Stelele cred în 
jurământ şi nu îşi părăsesc cerul. Doar unele 
grăbite aleargă să sărute pământul altui cer... Nu 
ştiu în viaţă ce o să urmeze, dar îmi doresc să am 
alături bucuria gândului rostuit cu dragoste de 
copil. În calendarul inimii mele încă mai am zile 
însemnate cu roşu şi negru. Infinit. Dulci fiori. 

Aştept dimineaţa vieții mele, căci mi-e dragă 
ziua până la lacrimi. Şi o iubesc mereu ca întâia 
oară. Pentru iubire trebuie să munceşti în fiecare 
zi ca lucrurile să meargă. Iubirea se frământă, se 
dospeşte, se lasă la crescut, se întreține, fără 
grabă, fără promisiuni şi legăminte. Serenadă. 
Muzica uneşte oamenii şi îi face mai buni. 
Arhitectura frazelor, matematica proporţiilor. O 
frunză îmi bate la geam, scrisoarea ta în toamna 
mea... Iubirea stă întotdeauna în picioare. Va 
veni ceasul când vom fi Unul. Să ierți şi să fii 
milostiv sunt căldura sufletească. Îți pecetluiesc 
inima cu iubire, multă iubire! Nu sunt doar fizic, 
sunt şi cu sufletul. Momente potrivite, persoane 
potrivite. Orizonturi noi şi vise frumoase. 
Durerile corpului sunt strigătele 
sufletului... Ascultă-ți sufletul! Şterge-i lacrima 
când plânge şi întinde-i zâmbetul când râde!... Eu 
am cerul. Tu eşti cerul. Lecţii de viață, amintiri 
preţioase. Învăţăm să primim, învăţăm să dăruim. 
Învățăm să câştigăm, învăţăm să pierdem. Toată 
viaţa e o şcoală şi la urmă tot neînvățați murim... 
Nu-mi ajung zilele să-l mulțumesc lui 
Dumnezeu. Nu-l mai cer nimic, doar mă 
minunez şi Îi mulţumesc din toată inima pentru 
toate! Slavă ie, Doamne! Îţi mulțumesc 
Doamne pentru apă, pentru pâine, pentru aer, 
pentru căldură, pentru viață, pentru sănătate, 

pentru că m-ai trezit dimineaţă, pentru că m-ai 
adormit aseară, pentru cele arătate şi pentru cele 
nearătate, pentru că ne dai vreme de pocăință, 
pentru oamenii pe care ni-i scoţi pe Cale, pentru 
toate pe care le ştim şi pe care nu le ştim! 

Nu avem nevoie de anumite zile ca să fie 
sărbătoare, că să fim mai buni, mai frumoşi, mai 
calzi, mai iertători, mai iubitori, mai... Toate 
zilele noastre pot deveni o sărbătoare nesfârşită. 
Conştiinţa curată e cea mai bună sărbătoare. 
Unde este iubire, acolo este Dumnezeu. Atunci 
când judecăm oamenii nu îi mai iubim şi murim 
sufleteşte. Cu vorba-ucizi mai uşor decât cu fapta. 
Cu fapta ucizi o dată, cu vorba de mai multe ori... 

Să ne bucurăm sufletele cu un gest, cu un 
cuvânt, cu un gând! 


aut un om al pasiunii. Simt foc. Și 


sunt foc în viaţă. Mustesc de viață. Fără idei 
premeditate. Doar când văd lumină în jur mă pot 
focusa la cote înalte. În mult poți să pui puţin, 
dar în puţin nu poţi pune mult. Timpul petrecut 

cu floarea ta a fost cel care a făcut-o atât de 
frumoasă. Orice cuvânt are putere. Darămite 
simțămintele. E nevoie de antrenament spiritual 
pe iubire. Legământ perfect între oameni 
imperfecți. Mai bine să murim uzaţi, decât 
ruginiţi. Mi-e pasul sigur de bărbat, dar în ochi 
îmi joacă lacrimi grele. Şi nu le las să danseze pe 
faţă. Îmi curg în inimă topind... 

Îmi este tare drag să ascult iubirea, să o 
cânt, să o simt în fiecare celulă a fiinţei mele. 
Trezește frumosul. Odihnește, respiră şi bucură. 
Pietrele, plantele, animalele o cunosc. Şi oamenii 
vin din iubire şi pleacă în iubire. Formă şi mister. 
Limpezime, simplitate, sacru. Iubirea este în 
fiecare om de pe pământ. Iubirea e totul şi din 
iubire se naşte viața. Iubirea este profesorul meu 
de fiecare zi. Acum. Aici. Da, dragostea este 
răspunsul. Pentru eternitate, nemărginire. 

Iubirea nu e sclavie, ci libertate absolută. 
Fiecare clipă este o bucurie. Nu e nevoie să 
căutăm un loc unde este iubire şi fericire. Noi 
facem din orice loc, oricând, iubire şi fericire. 
Creaţie. Mă aşez pe mușchiul viu de lângă copac. 
Dragoste până la moarte. 

Sst, iubirea vorbeşte... 

Doamne, “Gu ştii toate, 
Gu ştii că Ce iubesc. 


Crai nu trebuie să plângă singuri. 


Dacă vrei să plângi, o să plângem împreună. 
Dacă stau bine şi mă gândesc, aveam aşa o poftă 
de plâns, dar nu puteam... parcă mi-ar spune 
Hristos. Uneori plâng de dor, alteori plâng de 
ciudă că nu pot face mai mult bine, nu pot ajuta 
pe cei ce suferă, nu pot să... şi atunci plâng 
pentru ei, pentru mine. Ştiu că atunci când eu 
plâng mai sunt şi alţi oameni în întreaga lume 
care plâng şi nu plâng singur. La fel e şi atunci 
când râd. Niciodată nu râdem sau nu plângem 
singuri. Unii plâng de durere, alții plâng de 
singurătate, alții plâng de bucurie, alţii plâng de 
boală, alții plâng din mândrie, alţii plâng din 
tăceri apăsătoare, alții plâng din cuvinte 
nepotrivite, alţii plâng din neplânsul plâns, alții 
plâng de... Sunt plânsuri şi plânsuri. Toţi râdem 
şi plângem la fel, în aceeaşi limbă. 

Nu te îneci dacă pici în apă. Te îneci dacă 
rămâi acolo. Soarele m-a ars. Luna s-a ascuns de 
mine. Ploaia am confundat-o adeseori cu 
lacrimile mele. Grele, uşoare. Aburi ies din 
pământ. Nu ştiam unde să Te găsesc. Nu ştiam 
cum să ajung la Tine. Eu am greşit, Tu m-ai 
iertat şi iubit şi nu mai conta nimic. Vântul îmi 
aducea vocea Ta. Iarba mă atingea cu atingerea 
Ta. Şi în sufletul meu erai Tu. În noaptea inimii 
mele Te căutam. Vroiam să Te văd şi să Te 
mângâi. Să Te pipăi, să Te iau în braţe şi să urlu 
de durere că eşti cu mine. Sau de bucurie. Să mă 
topesc în îmbrăţişarea Ta în clipa potrivită a 
mântuirii mele. Nu eu Te căutam pe Tine, ci Tu 
mă căutai şi eu trebuia să mă las găsit. Doamne, 
mi-e sete de Tine!... 

Călugărul care ştie că se roagă cu 
rugăciunea inimii, încă nu ajuns la rugăciune, 
darămite să mai scarpine limba despre asta... 
Rugăciunea e o stare de prezență continuă în care 
eu sunt în Doamne şi Doamne este în mine, într- 
o comuniune dincolo de cuvinte... Sunt urât 
acum, dar pot fi om frumos. Te caut în amurgul 
norilor, în asfințitul lacrimilor, în privirile lăsate 
pe icoane, într-o binecuvântare sau în tăcere... 
Omul fără Dumnezeu nu este fericit. Dacă 
Dumnezeu nu este pe primul loc în viaţa mea, nu 
este pe niciun loc. 

Ți-am încredințat ale mele surâsuri, ale 
mele secrete, ale mele dureri. Tu ştii tot şi mă 
iubeşti aşa. Închid ochii, inspir şi expir adânc şi 
Te găsesc iarăşi în tăcerea de după rugăciune. Nu 
îmi ceri rugăciuni, viața mi-a fost o rugăciune. 
Inima îmi este jertfelnic. Mă ofer Ţie ca o 
prescură. Fără explicaţii, doar dăruire. Nu uit 
nimic-nimic. Lira. Vioara. Pianul. Inima. Insula. 
Absolutul. Grădina. Pacea. Iubirea. Taina. Îmi 
amintesc poemul tău ce mi l-ai scris cu o pană de 
libertate în amurgul căutărilor mele. Suntem cu 
toţii unelte prin care Dumnezeu lucrează... 

Cerul se apropie foarte mult de pământ. 
Adeseori se amestecă. Chiar dacă eu nu vreau, nu 
ştiu, nu pot, Tu, Doamne, mântuieşte-mă! 
Doamne, când e nevoie, tună în ființa mea şi taie 
cu ascuţişul cuvintelor lutul ce nu mai are 
temelie bună. Fără de Tine mă voi înstrăina de 
tot binele. Aproape fii de mine, când mor şi 
înviez şi strânge-mi cioburile vieţii risipite pe 
Psaltirea din chilie la lumina tăcutei candele, ce 
ascultă doar suspine şi gânduri suflate peste fum 
de tămâie. Doamne, izbăveşte-mă de această 
suferință sau mai bine vino şi tu în această 
suferință ca să o împărțim ! Dă-mi şansa să 
trăiesc bucuria adevărată. În frica adevărată nu 
mai este drum de întoarcere, ci ajung până la 
porţile morţii. Sunt la capătul inimii şi privesc 

viața ca şi cum nu aş fi plecat niciodată. 
Straşnică imagine. Nu mai înmulțesc vorbele. 
Arunc toate cuvintele. Şi pe cele nerostite... 

Eu ştiu şi simt că ești aici, acum! Doamne, 
când săruți cerul, el plânge pentru mine. Când 
săruți marea, ea îmi cântă balade. Când săruţi 
vântul, timpul se opreşte şi plângem amândoi... 


CD ameni vin şi pleacă în viața noastră 


ca într-un peron de gară. Sau ca într-un aeroport. 
Nu, mai bine rămânem la căile ferate. Unii îşi 
pierd bagajele, alţii şi le uită. Rătăciţi într-o 
poveste, într-o lecție. Mă încearcă un sentiment 
când urcă şi coboară oameni din trenul vieții. Ieri 
suflau aburi pe geam, azi nu mai fac nici măcar 
din mână. Le ajunge privirea sau tăcerea. Mi-e 
dor de oameni. Sau poate mi-e dor de puterea cu 
care i-am investit eu. Şi tot noi îi mai ţinem 
legați prin lanţul emoţiilor pe cei care au ales să 
urce în alt tren, în alt vis. 

Când pleacă cineva din viaţa ta te simţi ca 
o cameră din care s-a tot luat: tablourile de pe 

pereți, icoana, mobila, covorul, ceasul etc. 
Uneori mai rămâne un pat sau un scaun unde, din 
când în când, acel suflet vine și se mai așază. 
Rece sau cald. Dar vine şi ziua când nu mai vine 
deloc şi îţi ia tot. Şi scaunul, şi patul. Și rămâi 
pustiu o vreme. Rămâne tăcerea şi amintirea. 
Aprinzi lumânarea, candela. Îți practici iertările, 
mulțumirile. Apoi, mai greu sau mai uşor, începi 
să redecorezi, să reamenajezi. De obicei mai 
simplu, mai aerisit. Sau devii mai pretențios, mai 
selectiv. Te bucuri ca un copil sau suferi ca un 
câine. Visezi ca un adolescent când ai lumea la 
picioare sau priveşti ca un bătrân peste care s-a 
aşezat înțelepciunea vieții. Oameni răniți care 
rănesc. Ori răniţi, dar care aleg să iubească, 
lingându-şi rănile pe ascuns. Şi apoi muşti din 
viață cu poftă. 

Adevărurile se află întotdeauna undeva la 
jumătate de drum. Nimeni nu are dreptul să 
judece pe nimeni deoarece nu ştie tot adevărul. 
Oamenii au poveşti pe care nu mă mai satur să le 
ascult. Niciun om nu seamănă cu celălalt. 
Fiecăruia îi dă Dumnezeu o întrebare şi un 
răspuns. Uneori anumite evenimente par ca o 
ultimă filă ruptă dintr-o carte. Acţiuni, aventuri, 
vise, speranțe rămase în aer. Fără concluzii. 
Vrem să fim fericiți sau vrem să avem dreptate? 
Răbdarea de zi cu zi schimbă lumea. 

Viaţa este o călătorie unde întâlnim o 
mulțime de oameni, locuri, întâmplări. Cu braţele 
inimii deschise, ori un sloi de gheaţă, viața tot 
trece. Oamenii au nevoie să fie ascultați şi iubiți. 
Cu dorul lor, cu povestea lor. Alegeri, lecții. 
Viaţa niciodată nu stă pe loc. E o continuă 
mișcare, creștere sub privirea binecuvântată a lui 
Dumnezeu. 

Dacă ai curaj să spui „Adio”, viaţa te va 
recompensa cu un nou „ÎIncântat de cunoştinţă”. 
Orice minune ți se poate întâmpla. Ai nădejde! 
Oare cine e cel mai iubit dintre pământeni?! 


A . 
Râsul este mai bun 
A . . 
decât onice medicament! 
„Când găseşti un diamant care nu-i al nimănui, e al tău. 
Când găseşti o insulă care nu-i a nimănui, e a ta. Când ai cel dintâi 
o idee, o brevetezi: e a ta! Aşa că eu sunt stăpânul stelelor, pentru că 


nimeni înaintea mea nu s-a gândit vreodată să le stăpânească. ” 
(Antoine de Saint-Exupery) 


%. ceva timp sunt pasionat, dincolo de 


formarea şi dezvoltarea personală, de fel de fel 
de terapii care au dat rezultate pozitive pe întreg 
mapamondul. In toate psihoterapiile studiate, 

precum şi în şcoala de psihologie am învăţat că 
pastila magică nu există. Atitudinea față de 
problemele şi presiunile din exterior ajută să 
acceptăm şi alte viziuni. Modul în care mă 
poziționez şi văd, modul în care amplific sau nu 
firul de praf, modul în care rămân blocat în trecut 
sunt stopurile dintre minte şi inimă. O legătură 
vie, puternică şi constantă cu Doamne ne ajută să 
găsim Sensul, Oxigenul şi Viaţa. Din când în 
când avem nevoie ca gândurile să se detoxifice. 
Aşa cum avem o igienă corporală, se cuvine să 
avem şi o igienă psihică şi o igienă sufletească. 
Mintea e cauza tuturor bolilor, în timp ce sufletul 
e sursa vindecărilor. Sfatul sufletului vine atunci 
când mintea tace. Baia spovedaniei, acest botez 
al lacrimilor, al pocăinței, are rolul ei, însă acum 
vreau să aştern câteva rânduri despre râsul 
terapeutic. Râsul este mai bun decât orice 
medicament! Râsul ne ajută să ne reconectăm 
oricând cu copilul din noi. Cele mai crâncene 
maladii nu sunt infarctul miocardic sau cancerul, 
ci tristeţea şi nefericirea. 

Există mai multe căi de a urca muntele, 
finalitatea este aceeaşi. Curăţenie în şifonierul 
emoțiilor: frică, tristeţe, dezamăgire, mânie, stres 
etc. Voluptatea suferinței domină societatea 
occidentală. Logică a ieşirii din patima trupului. 
Scenariile suferinței pe care minţile sclipitoare le 

cristalizează în tristeţe, doliu lăuntric permanent, 
fac să trăim într-o fabrică a morţii. Ideea bucuriei 
unde este?! Trecutul nu mă apasă. Trecutul este 
doar un manual de istorie şi atât! De acolo iau 
lecţiile pentru prezent şi viitor. Nimic mai mult. 
Fără spasme şi obsesii compulsive. Înţeleg şi 
accept că aşa gândeam, acţionam atunci. Cel de 
astăzi nu mai este cel de ieri. Am crescut şi mă 
accept, mă iert. Dacă Hristos mă iartă, am nevoie 
să mă iert şi eu! Chipul meu nu este un bâlci. Pot 
părea bufon în ochii unora, însă învăţ şi înțeleg 
că suntem diferiți. 

Nervii consumă mai multă energie decât 
un zâmbet. Studiile psihoterapeuţilor spun că un 
copil până în 6 ani râde şi de 200-300 de ori pe zi, 
pe când un adult râde de 10-15 ori pe zi. Râs 
cristalin şi unic specific copiilor. Orice adult 
vibrează la clinchetul râsului de copil. Copiii au 
o energie pozitivă în râs. Doctrină a râsului care 
nu are nevoie de religie. Toţi râdem şi plângem 
la fel, indiferent de culoarea pielii, de credință, 
de statut sau de alte etichete alte societății. 
Registrul râsului este o stare internă, o stare de 
bine. Nu am nevoie de stimuli externi ca să râd. 
Motivația râsului adeseori ne cenzurează şi 
punem o mască pe faţă, ori zâmbim englezește 
sau ca pentru fotografie. Copiii nu râd cu motiv, 
ei râd fără motiv. Adevăratul râs e fără motiv! 

Realism şi încredere. Sunt vesel, dar mă 
tratez. Râd cu poftă, autentic. Vitalitate. Energie. 
Oamenilor nu le mai place să râdă: suntem prea 
săraci ca să mai zâmbim, aud adeseori. Ce 
motive avem să râdem, nu vedeţi cât este de greu, 
ar spune alţii? Suntem deranjaţi când cineva râde 
lângă noi. Teama de penibil, timiditate, frică, 
invidie. Ne încurcăm de momente în care suntem 
stânjeniți. Ne este jenă să râdem. Aşadar veselia 
altora ne încurcă teribil. Să nu uităm să zâmbim! 
Şi pentru noi, şi cu cei din jurul nostru. Greutăţi, 
necazuri, probleme au fost şi vor mai fi. Așa e 
viaţa, aşa e lumea. Îndrăznesc zilnic să zâmbesc, 
să-mi ofer o porţie de bine. Poporul român nu e 
un popor trist. Relaxare. Dinamism. Interactiv. 
Istorie şi actualitate. Simbol al bucuriei. 
Manifestarea lui Dumnezeu este starea de 
bucurie, de iubire. 

Când râdem, suntem în prezent. 
Beneficiile râsului sunt nenumărate. Râsul e bun 
şi pentru psihic, ne oferă o strălucire interioară. 
Ne relaxează şi ne eliberează de stresul cotidian. 
Nu avem nevoie să sunăm la 112 ca să râdem sau 
să luăm anumite „pastile ajutătoare”. Să ne 
prescriem singuri în rețeta vieții şi o doză zilnică 
de râs. Un zâmbet este o poartă deschisă către 
suflet. Producem singuri endorfine pe care le 
eliberăm în sânge. Ne îmbunătăţim musculatura 

facială, respirația, circulația sanguină. 
Dinamizăm, revitalizăm organismul. Zâmbetul 
este un buton care ne dă puterea să râdem. Râsul 
este cel mai bun remediu pentru orice problemă 
sau boală. Sistem imunitar creşte de la un simplu 
râs. Virtuţile curative ale râsului sunt mari şi 
multe din ele neștiute. Nu încetăm să râdem 
pentru că îmbătrânim, ci dimpotrivă îmbătrânim 
pentru că am uitat să râdem. Terapia prin râs este 
cea mai puternică! Râsul ne face mai frumoşi, 
mai sănătoşi, mai sociabili. Râdeţi de fiecare dată 
când aveţi ocazia. Haz de necaz din înțelepciune. 
Decât să înjurați, mai bine scoateţi limba. Apoi 
priviți în oglindă cum vă strâmbaţi. Aţi trezit 
copilul din voi. Momente vesele care 
detensionează. Nu am nevoie de stimuli externi 
ca să fiu fericit, ca să râd. Atitudinea este cheia 
către bine. Corect, corespunzător cu interiorul, se 
poate să fii vesel fără să ai mari motive. O lume 
frumoasă, fascinantă, percepută prin experiența 
proprie şi personală. Elasticitate şi plasticitate. 
Vulnerabilitate şi armură. Manipulare şi eliberare. 

Peisajul vieții fiecăruia dintre noi adeseori 
ne taie respirația. Excursie între minte şi inimă. 
Ateliere de râs. Dacă noi transmitem un zâmbet 
şi persoana din fața noastră va răspunde cu un 
zâmbet. Râsul e contagios, se transmite, se 
prelungeşte. Omul râde mult mai bine în grup, în 

mediul social, decât singur. Oamenii care râd 
bine împreună, lucrează bine împreună. Autentic, 
liber, împăcat cu sine, cu încredere în interiorul 
lui, omul poate exersa zilnic, măcar câteva 
secunde, zâmbetul. Tristeţea nu este antonimul 
fericirii, ci o altă cale de a ajunge la bucurie, la 
lumină, la adevăr. Relaxarea totală şi completă a 
creierului se face prin râs. Aşadar, zâmbetele 
lungi şi dese cheia marilor succese! Armonie şi 
integrare. 

Ortodoxia este o stare a bucuriei, nu doar a 
crucii şi a suferinței. Ne bucurăm de fiecare 
secundă în care Dumnezeu se află cu noi şi nu se 
merită să fim depresivi, anxioşi, trişti, nefericiti, 
cu sufletele şi minţile încleştate. Ludic. Dansăm 
cu fiecare clipă, cu fiecare provocare. În zâmbet 
stă tainic dragostea. Iubirea este puterea de a 
rămâne împreună, de a trece prin toate, indiferent 
de valurile vieţii. În povestea de iubire încape 
totul, aşa cum cerul acoperă întreg pământul, 
chiar şi acolo unde este deşert sau gheață... O 
iubire care nu riscă nimic, care nu rabdă nimic, 
care nu suferă nimic, nu valorează nimic. Cine 
vrea să aibă dreptate întotdeauna, caută să aibă 
ultimul cuvânt. Cine are dreptate cu adevărat, a 
încetat să vorbească demult! Cel ce nu mai are 
nicio opţiune, are brusc toate opțiunile din lume. 
Dorinţa omului de a cuceri lumea exterioară nu 

are limite şi, cu cât plecăm spre exterior, dorința 
e tot mai mare. Dar lumea interioară cui o lăsăm? 
Vocea sufletului cântă balade şi modelează 
interiorul. Emoţiile produc lacrimi. Ego-ul suferă, 
nu sufletul. Exorcizăm tensiuni psihice. Râdem şi 
plângem ca să nu ne stricăm mecanismele, 
tiparele. Pendulăm între tragedie şi comedie. E 
mai uşor să acuzi, e mai uşor să dai cu piatra, e 
mai uşor să ridici tonul, e mai uşor să înțepi cu 
cuvinte şi priviri, decât să recunoşti meritele 
cuiva. Cine ne răpeşte bucuria? Bucuria ta nu 
depinde de mine şi invers. Frumuseţea constă în 
drum, nu în punctul final. Fiecare sfârşit are 
veleităţile unui nou început. 

Râsul nu blamează tristețea şi nici 
zâmbetul nu acuză plânsul, ci ambele sunt într-un 
dans complementar. Să ne şlefuim viaţa cu un 
zâmbet sănătos şi curat. Capacitatea de a 
empatiza nu ţine de societate care este o „mamă 
vitregă”, ci de fiecare dintre noi. Avem nevoie să 
râdem, dar ţine de puterea fiecăruia să aleagă. Nu 
trebuie, ci ar fi de dorit să înțelegem că lucrurile 
mici, la îndemână, care nu costă, sunt autentice 
surse de bucurie. Fără ecuaţii, fără formule 
speciale, fără taxe şi impozite. Râd şi dansez în 
ploaia vieții. Bucuria şi tristețea sunt 
molipsitoare. Caut din toată inima bucuria de a fi, 
nu bucuria de a avea! Cine a cunoscut măcar o 


96 


ieromonah HRISOSTOM FILIPESCU 


dată pe Dumnezeu nu mai poate fi trist! În 
Porunca Iubirii, mântuirea are la temelie cele 9 
Fericiri, garanţia de a merge mai departe: 

„Fericiţi cei săraci cu duhul, că a lor este 
împărăţia cerurilor. 

Fericiţi cei ce plâng, că aceia se vor 
mângâia. 

Fericiți cei blânzi, că aceia vor moşteni 
pământul. 

Fericiți cei ce flămânzesc şi însetează de 
dreptate, că aceia se vor sătura. 

Fericiţi cei milostivi, că aceia se vor milui. 

Fericiți cei curaţi cu inima, că aceia vor 
vedea pe Dumnezeu. 

Fericiţi făcătorii de pace, că aceia fiii lui 
Dumnezeu se vor chema. 

Fericiți cei prigoniți pentru dreptate, că a 
lor este împărăţia cerurilor. 

Fericiți veţi fi voi când vă vor ocări şi vă 
vor prigoni şi vor zice tot cuvântul rău împotriva 
voastră, mințind din pricina Mea. 

Bucuraţi-vă şi vă veseliți, că plata voastră 
multă este în ceruri”! (Matei 5, 3-12). 


97 


PUȚINE LACRIMI, MULTĂ BUCURIE 


Pastila timpului, 


Graii e remediul. Timpul este 


medicamentul cel mai bun pentru orice rană. 
Într-o zi nu o să mă mai doară. Mă voi trezi şi 
voi simți că a trecut. Voi simți sufletul uşor. 
Trăiesc prezentul şi nu îmi mai este frică. Mă 
gândesc în linişte doar la amintirile frumoase. Nu 
mai am nici dor, nici singurătate. Mă privesc în 
oglindă și descopăr că pot să zâmbesc. Nu mai 
sunt legat în lanțuri. Golul nu mai doare cu 
întrebarea „de ce”. Neliniştea am plâns-o la 
vremea sa. Am uitat... M-am vindecat de amarul 
întrebărilor. A fost furtună, acum e linişte. E 
aceeaşi poveste nouă, dar totuşi veche. 
Răspunsuri şi întrebări nespuse. 

Iubirea nu se înghesuie doar într-o inimă. 
Aerul nu s-a împuţinat. Sunt clipe pe care timpul 
refuză să le părăsească. Momentele nu s-au 
consumat, s-au înveşnicit. 

Ce trebuia să spui şi a rămas nespus, ce 
trebuia să faci şi a rămas nefăcut? Iartă-mă! Nu 
contează unde mergi dacă ştii unde mergi. Cine 

nu ştie încotro se îndreaptă, să îşi aducă aminte 
de unde vine. 

Îmi pare rău! Te rog iartă-mă! Mulţumesc! 
Te iubesc! 


Putine lacrimi, multă bucurie! 


„De milioane de ani, florile fabrică spini şi, de milioane de 

ani, totuşi, oile mănâncă florile. Oare nu-i ceva serios să cauţi să 
înţelegi de ce florile se ostenesc să mai fabrice spini care nu ajută 
niciodată la nimic? Florile,sunt plăpânde. Şi neştiutoare. Se apără şi 
ele cum pol. Se cred nemaipomenite cu spinii lor...” 

(Antoine de Saint-Exupery) 


A 


i cu tine! Prieten bun, prieten 


drag, ascunde lacrima ce te-a trădat și rămâi cu 
bine! Acel gând curat a fost liantul ce ne-a legat 
prietenia. Inima mea acum e o vioară ce 
scânceşte pe un arcuş ascuţit până la tâmple și 
înapoi. Nu știu pe unde am să fiu atunci când 
norii grei te vor ascunde de ochii mei, dar am să 
ştiu să uit, să iert, fiindcă e târziu... Pentru tine, 
atunci, aş fi dat orice, pentru tine, acum, nu mai 
am de ce. Noaptea mă îngână când te alung din 
vis. Să ştie ce a pierdut, să știe că a durut. Mă 
aşez încet şi ofer pe mormânt o floare ce moare 

în mâinile mele şi o piatră uitată în drum. Floarea 
se va ofili, piatra va rămâne. Îmi doresc pacea şi 
închid în mine dorul. Îmi dăruiesc liniște. 
Fericirea mea nu se împarte la doi, fericirea mea 
se împarte în mii de bucăţi: de la primul copil ce 
gângureşte în ochii mamei visătoare, până la 
ultimul bătrân ce închide ochii şi așteaptă îngerul 
morții în cămaşă albă. 

Cerul tace legănat de stele şi eu am obosit 
să mai răspund la întrebările gândurilor mele. 
Niciodată nu am să mai zbucium o inimă pustie. 
Umbra nedorită care a urât iubirea în chinuri şi 
ispite. Năzuiesc mereu spre soare, spre nemurire. 
Trec clipele ca fluturii în zbor şi visează, mă 
veghează. Lupta este grea şi necruțătoare în 
lumea asta mare... Bucuria nu este chemată să ne 
mintă, bucuria se vrea a fi trăită. Ochii ce îi 
iubeai cândva, astăzi nu te mai vor şi te uită. Şi 
ori de câte ori mă vei vedea, de acolo, va bate 
inima pentru tot ce a fost frumos. De ziua mea te 
aştept acolo unde a început iubirea. Mai am soare 
în mine. Ochii tăi ştiu ce zic atunci când tac. 

Am sfărmat în mii de bucăţi glasuri şi 
priviri ciocnite în cosmosul tăcerii. Voi mai 
regăsi cerul acela albastru pe care nu am avut 
timp să-l privim pentru că eram grăbiţi să privim 
doar pământul. Am spart grăbit oglinda în care 
ieri m-am privit. Tot ce a fost, tăcerea fără rost, 

tot ce spunea privirea mea, neliniştea sunt lucruri 
păstrate pe paginile zilei de ieri. Când ai plecat 
mi-ai luat şi nopțile, şi zilele, şi tăcerile, şi 
cuvintele, şi inima, şi mintea, şi ... Cât aş fi vrut 
să mă oprești, chiar dacă ar fi fost să mă minți 
puţin! Mă întreb cum arată drumul spre cer, spre 
infinit, spre nemurire. Nu muri iară! Mai vreau să 
fiu eu creanga ta de aur şi tu frunza mea albastră. 
Îţi dă mult viaţa, apoi îţi ia înapoi iar. Încep o 
nouă zi cu speranţe şi vise noi. Privesc un zâmbet 
cald de amintire şi îl îmbrăţișez cu inima. Nu ştiu 
cum este drept. Va fi bine din nou. Acesta e doar 
un moment, nu e viața ta. Pasul grăbit al vremii. 
Amestec pe carte toate rândurile. Sunt un copil 
ce a adormit încercat de viață iar... 

Te ascult cu sufletul. Te aud venind, dar 
ştiu că pleci. Dorurile nasc mărgăritare prin care 
amintirea trece, ca printr-o perdea. Îţi doresc ce 
îți doreşti! Mai priveşte o singură dată în urma ta 
şi pleacă... Mai bine nu, te rog, te rog nu te uita 
înapoi când pleci! Fiecare merge pe drumul său 
cu lecţia de viață învățată. Urma ta oricum are 
amprente... Ne-am spus ce aveam de spus, orice 
cuvânt ar fi în plus. Drum bun, rămas bun! Te 
rog nu plânge, chiar dacă despărțirea te mai 
doare! E povestea mea, povestea ta, povestea ei, 
povestea lui, povestea noastră... Îngerii cu tine... 
praf de stele. 

Orgolii mai vechi - mi-e greu să le înghit. 
Un gând mă îndeamnă să tac... Ploaia mă iubește 
când mă udă... 

Când e timpul să plec şi uşa se închide 
inima mea nu ţine cu mine... Adeseori nu știu ce 
să-i mai spun, ce să-i mai cer, ce să-i mai ofer, 
cum să o împac. Tăcerea te roagă și gândul te 
ceartă. Tu, inimă, iartă-mă! Hai încearcă şi 
iartă!... Astăzi, în numele dragostei, fii înțeleaptă. 
Vei fi fericită dacă vrei. De pierzi sau învingi ce- 
i pasă iubirii când cineva rămâne doar cu un 
cuvânt?! 

Tu, inimă, iartă, iartă, iartă!... 


Banii, drag sau personaj comic? | 


„Oamenilor mari le plac numerele. Când le vorbiți de un 

nou prieten, nu vă întreabă niciodată ceea ce este cu adevărat 
important. Nu vă întreabă niciodată: „Cum sună vocea lui? Ce 
jocuri îi plac? Colecționează fluturi?" Ei vă întreabă: „Câţi ani are? 
Câţi frați are? Cât cântăreşte? Cât câştigă tatăl său?" Numai atunci 
ei vor crede că l-au cunoscut. ” (Antoine de Saint-Exupery) 


A început un an nou. După ce 


alergăm în el? A mai trecut un an prin noi. A fost 
şi soare, au fost şi ploi. De bani se plâng toți, dar 

de minte niciunul. Când omul pierde, rămâne 
măcar cu învăţătura. Jumătate din a fi deştept 
înseamnă să ştii la ce eşti prost. Ne împrumutăm 
de mândrie la banca vieţii şi adevărul e redus la 
tăcere. Suntem vase reci, pline cu ceva sau 
cineva sau goale. 

Nu scriu cele 7 cuvinte. Nu spun ce vrei să 
auzi sau ceea ce se cere, ci ceea ce gândesc şi 
simt acum. Nu vorbesc cu jumătate de gură. Nu e 
nevoie să fim pe aceeaşi frecvență, ci să sară 
praful din noi, ca să mai intre raza lui Hristos, 
Lumina lumii. La capătul drumului o să vedem 
că viața nu e scumpă. Acte, contracte, hârtii, 
şerveţele. Prematur. Paranoia. Oamenii fac 
atacuri de panică mai des decât merg în concediu. 
Unii scuipă, alții înghit viaţa. Pe uscat sau cu apă. 
Şi unii o mai iau în derâdere. Nu mă sperii de 
vânt. Am intenții bune, dar nu despre bani. 

Banii sunt nişte hârtii idioate după care 
alergăm toți. Nu-mi plac banii! Prin ei ne 
pierdem timpul, energia, sănătatea. Îi detest. Bani, 
faimă, aburi, viaţa îți vine ca o excursie dacă îi 
dai ce vrea. Dar nu aici şi nu acum e totul! 
Nimeni pe lume nu e hai-hui, fiecare e pe cârca 
lui. Nu mă vând, nu mă cumpăr. Nu sunt scump, 
nu sunt ieftin. Am trăit şi cu puțin şi cu mult. Am 
învăţat de la mama, cea mai puternică ființă de 
pe pământ, să rabd orice îmi oferă viața. Cu 

lacrimi în ochi, rezistând indiferent de greutăţile 
prin care trecea, mama îmi spunea „sunt bine”! 
Şi pe ascuns îşi ştergea obrazul plin de urme. Am 
mâncat şi o coajă de pâine cu o cană de apă, dar 
şi mâncare caldă şi bună. Burtică plină, burtică 
goală. Am stat şi desculț cu tălpile pe cimentul 
rece, dar şi cu încălțări noi. Picioare încălţate, 
picioare goale. Am tremurat de frig cu o bluză pe 
mine, dar am şi stat înfofolit ca să mă bucur de 
căldură. Trup îmbrăcat, trup dezbrăcat. Am râs 
cu gura până la urechi, dar am şi plâns şi urlat de 
durere, de gol, de... În aceeaşi ochi şi iubire, şi 
durere. Pe acelaşi obraz şi lacrimă, şi surâs. Nu 
am rămas la podea. Nu m-am descurajat. Ştiam 
că va fi mai bine cândva, oricât de simplu îmi 
place să trăiesc! Ştiam că Doamne mă iubeşte! 
Eu am dat valoare la tot ce este în jurul meu şi nu 
am lăsat ca exteriorul să dea valoare interiorului - 
sufletului sau minţii mele. Viaţa merge înainte, 
oricum ar fi. Orice obstacol are în el bucuria 
omului care îl va depăşi. Nu curge doar lapte şi 
miere în viața nimănui. Nu mă uit în grădina 
altuia, am grădina mea pe care o îngrijesc. Nu 
trăiesc prin comparații. Iubesc simplitatea şi 
modestia. 

Banii sunt un instrument care creează 
plăcere sau achită nişte utilități. Nu înţeleg 
oamenii care strâng valize de bani sub pat şi mor 

cu ele sub pat în ideea că: „am bani”! E o inepţie! 
Banii sunt o formă de sclavie interioară. Banii 
consolează un nerv, un orgoliu, o siguranță 
„nesigură”. Nu ţin bani sub pernă sau la ciorap. 
Sub pernă sunt doar visele cu iz de busuioc. 
Banii sunt doar un personaj comic ce te 
droghează cu lapte şi miere cu gust de fiere. Noi 
dăm valoare acestor hârtii ce provoacă un negru 
cancer pe suflet, pe minte, pe viață. Contra 
cronometru. Paranoia. Eu aleg dacă înot spre mal 
sau mă înec. Tragedia vieţii nu este că se termină, 
ci că am aşteptat prea mult până să începem să 
trăim. 

Al meu, al tău. Nu sunt un om de bani gata. 
Am cunoscut sărăcia, greutățile, suferința, 
lipsurile. Nu pot să spun totul despre bani şi 
despre viață, nu acum, nu aici. Astăzi îi primesc, 
mâine nu îi mai am. Am învăţat de la sufletele 
mari să înmulţesc binele, bucuria, frumosul. Am 
cunoscut oameni  providenţiali prin care 
Dumnezeu a lucrat, m-a luat în brațe şi mi-a 
arătat nimicnicia. Efemeritate. Şi oricine aş fi, şi 
oriunde aş ajunge, oricât lux aş avea în jur, voi 
rămâne la fel. Bradul, indiferent că e ploaie, e 
zăpadă sau e soare dogoritor îşi păstrează 
crengile verzi şi rămâne drept. Am gustat din 
dulcele amar al vieții. Am văzut tot ceea ce viața 
ascunde sub mantia tăcerii, a umbrelor sau a 

oamenilor mici. Pentru mine toți oamenii sunt 
egali, iar diferența o face doar caracterul lor, nu 
banii. Lumea are dreptul să mă judece, eu am 
dreptul să nu-mi pese. Nimeni nu e un oarecare şi 
oricine poate fi oricând suveran în propria viață. 

Banii, că de la ei am plecat, astăzi îi ai 
mâine dispar. Dar sufletul?! Au loc divorțuri din 
pricina lor. Copiii răniți sau ucişi prin abatoarele 
umanității, deoarece „nu avem bani de crescut 
încă unul”. Tineri plecați departe după bani şi 
mai mulți. Bătrâni uitaţi prin „cinematografele 
vieţii” fiindcă nu au drămuit bine banii. Bolnavi 
țipând după viaţă şi anesteziați de durere pentru 
că nu au bani pentru un medicamentul sau un 
transplantul. Bogaţii lumii care nu mai ştiu cum 
să mai învârtă banii şi pe cei să-i consume şi tot 
aşa. Unii îmbuibaţi şi plini, alţii goi şi uscați, reci, 
încălziți doar de lacrimile fierbinți. Drame peste 
drame. Şi viaţa e atât de simplă, fără riglă! 

Banii sunt puţini sau mulți, important este 
ce facem cu ei. Banii nu rezolvă tot. 
Nemulțumirile şi neîmplinirile, lipsa banilor fac 
să punem dragostea sub covor. Banii aduc 
nedreptăți, deziluzii, eşecuri. Banii sunt o otravă. 
Banii nu aduc fericirea, nici nu o întrețin. Banii 
ne fac să fim oameni nepotriviți, nedemni, de 
nedorit. Banii ne fac cicatrici pe suflet. Adânci. 
Unii le ascund, alții le poartă ca pe medalii. Pot 


106 


ieromonah HRISOSTOM FILIPESCU 


deosebi binele de rău, fericirea de nefericire şi 
fără bani. Zurgălăi. Nu banii fac pământul să se 
învârtă, ci dragostea, pronia. În drumul spre bani, 
pierzi ani din viaţa ta. Nu trece peste tine în drum 
spre bani! Nu fii sluga propriei tale vieţi, ieşi din 
cursă! În contul inimii tale să ai stivă de iubire, 
fişicuri de răbdare, monede de bucurie şi cecuri 
de zâmbete curate. Banii mimează fericirea cu 
toate razele din umbra minciunii tacite. Viaţa nu 
ştie să se abțină şi cere mult, oricât îi dai până te 
vomită. Pentru suflet nu e nevoie de bani. Fără 
bani am fi cu toţii bogaţi. 

Orice aş pierde în viață, credinţa o ţin cu 
dinții şi nu las pe nimeni să mi-o fure. Oricând, 
oricine poate deveni un lov pe un morman de 
gunoi, scărpinându-şi bubele sufletului cu un 
ciob de sticlă spartă, privit fiind de un câine olog 
şi flămând. Sau nu. Speranţă! 

Îmi este tare drag Sfântul Ioan Hrisostom, 
ambasadorul săracilor, ambasadorul inimilor şi 
Sfântul Siluan Athonitul, cel care a trăit iubirea 
până la lacrimile din iad, rugându-se pentru toți 
cei de acolo. Iubirea nu rabdă să piardă nici 
măcar un suflet. Şi Sfântul Mucenic Sebastian, şi 
Sfânta Mironosiţă Maria Magdalena, şi Ioan 
Evanghelistul, teologul profunzimilor, şi mulți 
alții. Cimitirele satelor sunt pline de sfinți, 
oameni simpli şi autentici care au gustat din 

Bunătatea şi Dulceaţa Domnului. Fiecare popor, 
pământ şi cultură are psihologia sa. Nu putem 
importa lucruri ce nu spun nimic... 

Nu mă las învins! Zâmbesc. Sunt un 
optimist convins. Inima mea e poezie şi nu cere 
chirie. Oricine poate sta oricât îi place. Dacă unii 
mă poartă prea mult prin mintea lor, o să-i doară 
picioarele. Când nu mai pot să merg încerc să 
zbor. Mâine mă mut pe alt nor... Ai grijă de 
inima ta, e doar una! Iar banii? Un fleac, i-am 
ciuruit... 


dav li . eA .. l / 


„Nu trebuie să te iei niciodată după ce spun florile. 
Trebuie doar să le priveşti şi să le miroşi. ” 
(Antoine de Saint-Exupery) 


g ăşesc pe lângă ani. Mi s-a făcut dor 


de mine, de tine. Mă uit în oglindă. E timpul 
prezent. Am rănit şi am fost rănit. Am învățat 
toată viața şi încă voi mai învăța despre iubire şi 
iertare până la buza mormântului. Am visat, am 

rătăcit, am căzut, m-am ridicat, am sperat la ziua 
de mâine. Lumea se schimbă. Ceilalţi ne sunt 
oglinzi a ceea ce avem fiecare în noi. Dumnezeu 
ne ţine de mână. Noi ne smucim adeseori din 
mâinile Lui şi alergăm în caruselul vieții. 
Gânduri, hohote, intersecții. Frână, fugă, strigăte. 
Claxoane. Slalom printre oameni, evenimente. 
Nimic nu mai doare. Oamenii cumpără iubire sub 
toate formele. În sufletul fiecăruia există o 
cameră unde nu intră nimeni niciodată. Şi nu e 
camera de musafiri, e alta... 

Mă uit acolo unde alţii nu se uită, ating 
ceea ce unii nu mai vor să atingă şi ascult ceea ce 
mulți nu vor să mai audă. Timp avem, însă nu 
vrem să ieşim de pe pilot automat şi să trăim 
fiecare zi ca pe o porție sănătoasă de sărbătoare. 
Viaţa e frumoasă, viața este un dar, viaţa este o 
minune! 

Oare câți oameni fac același lucru acum, în 
acelaşi timp? Şi norii privesc peste toţi. Şi 
soarele mângâie. Şi Dumnezeu binecuvântează 
cu iubire şi răbdare creația Sa. Lacrimile gâdilă 
obrajii. Ne regretăm unii pe alții. Ne bucurăm 
unii pe alții. Nu, nu suntem niciodată singuri. 
Golul nu e gol. Vidul nu e vid. Timpul 
încetinește mersul şi atinge inimile ce nu s-au 
atins niciodată. Oamenii îşi aparțin unii altora. 

Viaţa musteşte poveşti nespuse, nescrise, netrăite. 
Zi în care nu bate vântul. 

Aruncând o privire pe fereastră, lumea 
devine serioasă. Iubirea este o luptă comună. 
Este vorba doar de iubire. Fraților, trăiţi şi iubiți 
până nu e prea târziu. Trezirea! E simplu. Ieșiți 
din întuneric, găsiţi-vă unii pe alţii şi iubiți curat, 
frumos, dezinteresat. Căutăm în celălalt ceea ce 
lipseşte în fiecare din noi. 

Nu te îndoi suflete! O să afli mai târziu, de 
unul singur, în tăcere şi te vei înțelege pentru 
gândul de acum. Tăcerea este începutul 
rugăciunii. Taci pentru a simți prezenţa tăcută a 
lui Dumnezeu în tine. Durerea este ceasul 
deșteptător, alarma, semnul de circulație, 
semaforul de pe autostrada vieţii. 

Sufletul pereche vine o singură dată în 
viața ta. Când nu înţelegi lecţia Dumnezeu ţi-l 
trimite de mai multe ori, în oameni diferiți, ori de 
câte ori ești în durere, bucurie sau monotonie... 

Când ești singur pe lume şi cineva te 
primeşte la el, nu uiţi niciodată, oricine-ar fi. 
Cobor spre iad. Urc spre Rai. E viața mea. Când 
ai experienţe miraculoase în viaţa ta, nu poți să le 
uiţi. Te bucuri, plângi şi mulțumeşti neîncetat. 
Totul e limpede, firesc, minunat! 

Se face târziu. Nu mai e timp pentru ură, ci 
doar pentru iubire. Să nu te scufunzi. Secretul 

este să nu te laşi. Zâmbeşte şi iubeşte. Iubeşte şi 
zâmbeşte. 


„Sebastian, să fi vesel şi să vâzi mult! 
Ce ileşte mult mama!” 


GI. cu bucurie. Am slujit Sfânta şi 


Dumnezeiasca Liturghie şi în pomelnicul inimii 
mi-am adus aminte de chipuri dragi. Ca în 
fiecare an de Sfântul loan Botezătorul îmi sun 
mama, loana, să-i transmit gândul meu de bine. 
De fiecare dată amândoi ne aducem aminte, şi de 
ziua ei şi de ziua mea, de lucruri din trecut. 
Pornind de la lucruri simple, cum mi-a ales 
numele Bogdan (dăruit de Dumnezeu), apoi şi de 
Sebastian (că era un copil la maternitate 
Sebastian grăsunel şi i-a plăcut) şi de ce a uitat 
să-mi pună Petru sau Pavel pentru că sunt născut 
pe 29 iunie de prăznuirea lor. Apoi eu îi spun de 
noul meu nume, Hrisostom, de la Sfântul Ioan 
Hrisostom (Gură de Aur) şi cât de mult îl iubesc 
şi câte lucruri din copilărie ne leagă; sunt atâtea 
mame singure ce au ales să-şi crească puiul, 

dăruind, dăruindu-se... Pentru mama mea, mai 
târziu, s-a mai schimbat povestea de viaţă... 
Restul le ştie Doamne mai bine. Râdem, 
suspinăm, visăm, ne bucurăm, povestim ce a mai 
gătit, ce am mai scris pe papirusul vieţii, 
popasurile şi hopurile, dacă am mâncat, dacă 
m-am îmbrăcat, dacă am răcit, vrute şi nevrute. 
Aşa e mama, grijulie! Pentru mama am rămas tot 
puiul ei şi aşa va fi mereu oricât de multe urme 
vom avea pe frunte sau viața ne va ninge părul. 
Cât timp ne trăiesc părinţii, noi suntem copii. Şi 
e firesc să fie aşa. 

Mama e cea care mereu spune: „lasă că o 
să treacă şi mâine o să vezi că o să fie mai bine!” 
Mama e cea care încurajează, mama e cea care 
sărută orice rană, mama e cea care priveşte 
înainte şi oferă o bucurie, un zâmbet cald şi 
autentic, un cuvânt miezos, o mâncare bună, o 
mângâiere. Mama e cea care aduce lumină. 
Mama e minunată! Există câte o mamă pentru 
fiecare copil şi acea mamă i se potriveşte cel mai 
bine pentru că simte instinctiv lucrurile care i se 
întâmplă. Odată, demult, am fost o singură ființă 
şi de aceea purtăm cu toţii o fărâmă din inima 
mamei. Mama nu îşi abandonează visele. Nu 
renunță să facă ceva cu darurile ce le-a primit. 
Creşte, învață alături de puiul ei. Mereu, mereu. 
E un izvor nesecat. 

De la mama ştiu o mulţime de lucruri: să 
nu uit să fiu om, să iubesc fără să aştept ceva în 
schimb, să iert pentru liniştea mea, să ajut pe 
oricine, să mângâi fără greață orice rană a 
sufletului sau a trupului, să rabd valurile şi 
provocările vieţii pentru că după orice noapte 
vine şi zi, şi după orice ploaie apare soarele. Tot 
mama m-a învăţat să gătesc orice fel de mâncare, 
să spăl, să calc, să fac curat, să fiu gospodar şi 
independent, să nu depind de nimeni niciodată şi 
să nu aştept nimic din exterior. Să muncesc și să 
mă ridic singur, fără compromisuri. Decât să 
înting în unt şi să mă uit în pământ, mai bine 
înting în sare şi mă uit la soare! Ştiu ce înseamnă 
şi subțire şi gros, şi puţin şi mult, şi zâmbet şi 
lacrimă, încă de mic. Mama m-a învățat că 
mulțumit şi fericit nu mă face ceea ce am în 
pungă, ci ceea ce am în inimă şi să nu îmi fie 
frică de nimeni şi de nimic, decât de Doamne! 
Mi-a spus mereu că sunt puternic, deştept şi 
frumos: „Mami te iubeşte, viaţa este frumoasă, tu 
eşti iubire!” Nu am nevoie de ceva sau de cineva 
ca să iubesc. Iubirea este mereu în mine şi 
radiază ca un soare. Iubirea topeşte totul, iubirea 
vindecă, iubirea umple tot golul. Secretul este 
iubirea şi este în fiecare, doar că nu vrem să o 
vedem, să o atingem, să o simțim. 

Când am pornit pe calea şcolilor de 
teologie, mama mi-a dăruit un suport cu un text- 
testament gravat: „De aș grăi în limbile 
oamenilor şi ale îngerilor, iar dragoste nu am, 
făcutu-m-am aramă  sunătoare şi  chimval 
răsunător. Şi de aş avea darul proorociei şi 
tainele toate le-aş cunoaşte şi orice ştiinţă, şi de 
aş avea atâta credinţă încât să mut şi munţii, iar 
dragoste nu am, nimic nu sunt. Şi de aş împărți 
toată avuţia mea şi de aş da trupul meu ca să fie 
ars, iar dragoste nu am, nimic nu-mi foloseşte. 
Dragostea îndelung rabdă dragostea este 
binevoitoare, dragostea nu pizmuieşte, nu se 
laudă, nu se trufeşte. Dragostea nu se poartă cu 
necuviință, nu caută ale sale, nu se aprinde de 
mânie, nu gândeşte răul. Nu se bucură de 
nedreptate, ci se bucură de adevăr. Toate le 
suferă, toate le crede, toate le nădăjduieşte, toate 
le rabdă. Dragostea nu cade niciodată.” (I 
Cor.13, 1-8) Aşadar, de trei lucruri avem nevoie: 
în primul rând de dragoste, în al doilea rând de 
dragoste, în al treilea rând de dragoste. Vai mie, 
dacă nu iubesc! 

Sunt multe de spus despre mama. Niciunul 
dintre noi nu ar putea epuiza toate cuvintele şi 
gândurile ce înveşmântează ființa cea mai dragă 
de pe pământ. Am mai scris cândva un material 
dedicat mamei, dar mereu simt ca ar mai fi ceva 

de zis. Cuvintele nu-mi mai ajung acum. Restul 
le va spune inima... La mulți, buni şi frumoşi ani, 
iubită mamă! 

Nu pot încheia aceste gânduri de 
gratitudine către maica mea, icoana vieții mele, 
decât cu un cuvânt de-al ei: „Bogdan, să fii vesel 
şi să râzi mult! Te iubeşte mult mama!” 

Sărută-mi Doamne sufletul, aşa cum 
mama odinioară pupa rana, ca să nu mă mai 
doară!... 


“Raţiune şi simie 
„Şi veți cunoaşte adevărul, iar adevărul vă va face liberi. ” 
(loan 1, 32) 


au nu este o mașinărie, dar adeseori 


se comportă ca şi cum ar fi. Mintea, pe cât este 
de sigură, pe atât este de şireată, înșelătoare, 
violentă. Ea este ca o fabrică şi ne ţine ocupați. 
Şi balastru, şi treburi productive. Uneori devine 
liniştită, sacră. Conflict sau pace. 

Pe tabla inimii noastre stau scrise o 
mulțime de cuvinte cărora le schimbăm ordinea, 

le ştergem sau adăugăm altele. Stările sufleteşti 
ne desenează drumuri accidentate sau sigure, 
monotone sau spectaculoase. Sentimente mici, 
sentimente mari. Rațiunea creează maşinării, 
inima modelează umanitatea. Veşnicia nu este a 
rațiunii, ci a inimii. Avem nevoie să mai punem 
suflet în ceea ce facem fiecare. 

Mintea şi inima se ajută una pe alta în mod 
subtil. Unii cred că mintea e inteligentă şi inima 
e mai bleagă, mai credulă. Alţii inversează 
deşteptăciunea. Există inteligență emoţională. 
Inima se deschide clipă de clipă şi îşi găsește în 
cele din urmă Calea. Inima nu are nevoie de 
cuvinte, ci de fapte. Inima nu aude, nu vede ce 
zici, ci simte. Comunicăm şi în tăcere. Puţine 
cuvinte, multă iubire. 

Vorbim mult, dar înfăptuim prea puţin. 
Pierzând simplitatea firească, ontologică, ne-am 
pierdut curăţenia interioară. Căutăm vitalitatea, 
împlinirea. Viaţa este valoroasă datorită râsului 
şi plânsului din ea. Şi nu e valoroasă pentru că te 
loveşte, ci pentru că tu ştii să o mângâi. O 
lacrimă poate spune totul. La fel şi un zâmbet 
poate spune totul. Bucuria este o stare de har, de 
nădejde, de sfințenie. Emoţiile ne fac oameni 
sănătoși sau oameni bolnavi. 

Să fii tensionat nu este în firescul ființei. 
Ai nevoie de linişte interioară. Viaţa vine şi bate 

la ușa inimii tale. Permite să se întâmple lucruri 
frumoase. Dumnezeu nu te vrea în poziția 
ghiocelului. Dumnezeu te doreşte fericit, plin de 
compasiune și har. Suferinţa nu este darul lui 
Dumnezeu, ci al omului. Caută Învierea. Nu te 
ascunde în frustrări şi ratări. De gustul oţetului 
nu ai să mai ştii gustul vinului. Este vorba despre 
cord, nu despre card. Iubirea nu este posesie, ci 
Dor... 

Amintiri care umezesc privirea. lubeşte 
adevărul şi nu pozele. Adevărul este mai mare şi 
mai puternic decât toate. El nu are nevoie de 
argumentaţie, de logică. Adevărul sfințește şi nu 
se găsește de cumpărat în piețe sau în 
supermarket. Adevărul este în fiecare din noi. Nu 
ai nevoie de măşti. Fii tu însuţi! Nu te teme, 
suflete! Dumnezeu este cu tine: în gol, în plin, în 
lacrimi, în zâmbete, în singurătate, în comuniune, 
în toţi şi în toate. Relaxează-te! Bucură-te! Şi 
astăzi, şi mâine. 

Dnimioană, ce mai wei? ! 


a VE E Ochii sunt fereastra 


sufletului De curând, cineva mi-a spus să fiu 
atent dacă o să plâng vreodată în public, pentru 
că se plânge cu artă! M-a buşit râsul instantaneu. 
Adică şi când plâng trebuie să fiu atent? Prostii. 
Plâng cum vreau, râd cum vreau, zic. Măcar atâta 
lucru să pot face şi eu. Nu am nevoie de reclamă, 
imagine sau cursuri de antreprenoriat nici la râs, 
nici la plâns. Afaceri cu noi înşine pe hârtie, în 
contract sau cu o strângere fermă de mână şi o 
privire profesională. Nu se găseşte totul în cărți. 
Un om informat este un om puternic. Totul 
este vremelnic. De ce să nu faci ceea ce simți 
atunci când simți? Suflet frumos. Trăieşte din 
inimă! Nimic nu va mai fi ca înainte. Eşti ceea ce 
alegi să fii. Dilemă. Se întâmplă lucruri. Cerem 
iertare, dăruim iertare. Eşecul ne învață că nu 
putem avea întotdeauna tot ceea ce vrem. Eşecul 
ne confruntă cu propriile noastre limite şi ne 
arată că nu suntem de neclintit. Şcoala smereniei. 
Locul de unde te ridici ca să mergi mai departe. 

Dacă nu am fi trecut atunci prin acea experiență, 
nu am fi astăzi unde suntem. Viaţa e aşa cum e şi 
trebuie să ne lovim ca să ne trezim. Nimic nu 
este întâmplător! Lucruri care ne inspiră. Ne 
motivăm cu poveştile altora. Iubirea îmbracă o 
multitudine de forme. Contur între dojană şi 
încurajare. Să ne depăşim limitele e lucru mare. 
Căruţă de coincidențe. Teama de singurătate, 
teama de ridicol, teama de moarte. 

Sclipire în ochi. Molipseşte cu optimism. 
Împărtăşeşte şi celorlalți curaj, bucurie, bine, 
frumos. Dă mai departe. Uneori nu ai această 
resursă întotdeauna pentru tine. Eşti aşa cum eşti. 
Uneori cu inspirație, alteori nu. Cum te percep 
oamenii e problema lor. Nu te mai raporta la 
măştile celorlalți. Viaţa este cu suişuri şi 
coborâşuri şi vine un moment când trebuie să 
alegi serios. Şi îți asumi alegerile. Sugestie. Se 
trage linie şi se plăteşte un preț: pentru muncă, 
pentru agitaţie, pentru stres, pentru absenţa din 
viața unora, pentru vrute şi nevrute. Într-o 
fracțiune de secundă se pot întâmpla foarte multe. 
Circuit. Moment de pauză interioară. Experiență. 
Introspecţie. Doamne-Doamne. Dumnezeu s-a 
născut simplu şi ne vrea simpli. Doar Dumnezeu 
ne poate judeca, nu oamenii! Când judeci, să te 
aştepţi să fii judecat cu aceeaşi măsură. 
Cronofagi. Energofagi. Priviri, cuvinte, tăceri. 

Rol de muscă pentru o zi în fața a tot ce 
înseamnă divinitate. Zece minute înseamnă un 
viitor îndepărtat. Suflare de viață, iubire, zâmbet, 
fericire absolută. 

Raport cauză-efect. Între smerenie şi 
umilință este o diferență uriaşă. La fel ca şi între 
milă şi compasiune. Fericirea ta nu înseamnă 
nefericirea celuilalt. Moment de  declic. 
Transformare. Decât să trăieşti murind, mai bine 
să mori trăind. Fă cunoştinţă cu adevăratul tu şi 
nu fugi de tine. Una cu tot. Psihanaliză a stărilor, 
psihologia vârstelor, psihologia socială, 
metodologia cercetării, etică şi deontologie etc. 
Libertate, nu încorsetare. 

Nu sunt cititor, ci trăitor. Nu ţin minte 
formule, definiţii, teorii, tabele. Sunt prea 
complicate pentru mine. Eu am nevoie de cuvinte 
şi atât. Cuvinte izvorâte din Cuvânt, Logos. Sau 
tăcere izvorâtă din Sacru. Trăiesc în prezent, aici, 
acum. Eroi cu nume mai mult sau mai puțin 
sonore. Când oamenii te cred fericit şi tu crezi că 
nu eşti, ia-te după ei! Ploaia mea caldă de vară 
îmi mângâie simțurile. Sunt un tăciune ce 
luminează sau se iscăleşte pe un perete al inimii. 
Sunt acolo când nici nu bănuieşti că ai nevoie. 
Rănile mă dor. Scot tot gunoiul de sub covor şi 
fac curăţenie generală. Scutur, şterg praful, 
văruiesc, aşez lucrurile din nou, aerisesc casa 

sufletului şi minții mele. Fiecare zi e o bucăţică 
de drum... Merg pe jos şi mă simt bine în natură. 

Hristos ne-a iubit pe toţi la fel. Nu putem 
fi lisus, dar Îl putem avea ca model. Inimioară, 
ce mai vrei?! Eu vreau să am linişte, nu dreptate. 
Te iubesc până la fluturi şi înapoi!... 


„- “Co faci, părinte? 
- Cad şi mă uidicl...” (Pateric) 


„Domnul îl iubeşte mult pe păcătosul care se pocăieşte şi îl 
strânge cu drag la pieptul Său zicându-i: Unde ai fost până acum, 
copilul Meu? De multă vreme te aştept!” 

(Sfântul Siluan Athonitul) 


E RREN întotdeauna ne numără 


ridicările şi nu căderile. Niciodată Doamne nu o 
să ne întrebe de ce am căzut; fiindcă ştie, înțelege, 
simte, Îl doare, Îi cade o lacrimă... Pentru tine, 
pentru mine, de şaptezeci de ori câte şapte... 
Dumnezeu o să mă întrebe de ce am rămas la 
podea, de ce m-am descurajat, de nu m-am 
ridicat din mocirlă. Dar mâine cad iar... Din nou 
să mă ridic! Important este ca atunci când vine 

moartea să mă găsească drept, şi nu căzut. Să nu 
divorțez de Hristos! Să aleg fiu în brațele lui 
Doamne, chiar şi în iadul din mine... 

Adevărul nu trebuie gândit, ci văzut, trăit, 
experimentat. Poetul Nichita Stănescu are un 
vers memorabil: „prietene, cum arată albastrul 
tău”? Albastrul tău poate fi diferit de albastrul 
meu. Albastrul tău e mai deschis, al meu poate e 
mai întunecat. Nuanţele, luminile și umbrele, nu 
trebuie să fie motiv de ceartă, ci prilej de 
comuniune. Chiar sunt curios să-mi povestești 
despre albastrul tău! Să căutăm lucrurile care ne 
leagă, ne unesc şi nu cele care ne separă. Există 
atâtea culori câți oameni sunt, atâtea perspective. 
Poţi să nu ai ochi frumoşi, dar o privire frumoasă. 
Ne luăm zborul ca un avion de pe aeroporturile 
inimii sau minţii, doar dus sau dus-întors. 
Privirea şi simţirea „low-cosf”. Da, rugăciunea 
este judecata înainte de judecată. Singurul 
Cuvânt care nu înşală este cuvântul lui 
Dumnezeu. Ceea ce Bogdan spune despre 
Sebastian, spune mai multe despre Bogdan decât 
despre Sebastian. Ţine minte! Teama de eşec este 
ca un balansoar, ne ține ocupați, dar nu ne duce 
nicăieri. Orice om poate fi iubit, iar credința nu 
este nimic altceva decât un act de iubire. Ei sunt 
tu şi tu eşti eu. Ne suntem unii altora oglinzi. 

Vorbitul despre trecut nu este trăitul 
despre trecut. Nu stăm în fotoliu şi ne întrebăm 
„ce-ar fi fost dacă...”?! Cu respect şi dragoste 
facem referire la trecut. Ofrandă, bucurie. Dacă 
nu putem mergem mai departe este pentru că 
suntem blocați într-un trecut pe care nu îl mai 
putem schimba şi ne este greu să acceptăm, să 
iertăm, să binecuvântăm. Fericirea este o cale, nu 
un loc. 

Ştim că nu ştim nimic. Suntem inundați de 
ştiri. Ştiri în neștire. Viaţa e o ştire, moartea e o 
ştire. Când renunți să mai vrei să ştii tot, atunci te 
unești cu Cel care cunoaşte Totul! Cele mai 
multe certuri provin din faptul că oamenii nu îşi 
exprimă propriile gânduri şi le interpretează 
greşit pe altora. Paradigmă a comunicării. 
Conexiuni neurologice dobândite. Tipare, 
scenarii. Când privim pe cineva să privim prin 
ochii iubirii. Lucrurile mărețe se fac, de obicei, 
cu riscuri foarte mari. Ce crezi, ce faci şi ce spui, 
când eşti în armonie înseamnă că eşti fericit. 

Unii fac hematom pe creier, alţii pe suflet. 
Dacă nu e extras la timp se poate muri. Lumea 
este plină de inimi amanetate. E viaţa ta şi te 
plimbă ca într-un joc. Eu ştiu ce vreau de la viață 
şi nu mă ascund de mine. Furtuni, minciună, 
adevăr, capul în nori. Am ales să iubesc. Nu îmi 
las inima pe jos ca să nu ştiu pe unde s-a ascuns. 

Îmi reînnoiesc primăverile ce niciodată nu 
secătuiesc. Unii spun că ştiu prea multe lucruri 
pentru vârsta mea. Nu le-am citit sau le cunosc, 
le-am trăit. Şi mai am încă de trăit, de învăţat, de 
dăruit. Dragostea este cel mai bun răspuns le 
întrebările vieții. Dragostea nu se măsoară în 
cuvinte, ci în fiecare zi se simte. Sunt o rază de 
soare şi nu mai vreau să opresc timpul. Nu 
zâmbesc ca la poză. Ce faci bine te va ajuta şi ce 
faci rău se va întoarce împotriva ta. După 
încercări ești mai puternic. Experienţa te va ajuta. 
Mergem înainte indiferent dacă ziua a fost dulce 
sau amară. Lumea vrea fapte, nu cuvinte deșarte. 
Nu vreau să fiu altcineva. E viața mea şi mă 
bucur de ea! 

Nu mai stau la pândă la intrarea în inima 
mea. Nu tai bilete. Nu pun întrebări. Sunt o 
cetate întărită, fortăreață construită din pietrele 
mici şi mari ale vieții. Zâmbesc pufos şi moale, 
cald şi dulce tuturor. Eu am desenat acest zâmbet 
de copil pe chipul meu. Poartă multe în spate. Au 
trecut ani... Cândva a fost greu ca pietrele de 
moară, acum e uşor şi firesc aidoma unui fulg de 
nea jucăuş. 

Oricine are loc în sufletul meu. Inima mea 
încă mai bate, uneori ajutată de pastile. Şi va bate 
mai departe în inimile altora după ce nu voi mai 
fi. Nu am refugii când visez. În ziua ce vine va fi 

mai bine. Am drumul meu asumat şi nu mai pun 
la propoziţiile vieții semn de întrebare încordat, 
ci puncte de suspensie timide sau un înălțător 
semn de exclamație. Mă bucur de viaţă ca un 
copil ce face primii paşi! Nu mai rostesc niciun 
cuvânt. Înţelepciunea vieții e simplă; fă în aşa fel 
încât pe unde ai trecut să fie mai bine ca înainte ! 

Dacă te aştepţi ca lumea să fie corectă 
pentru că tu eşti corect, te păcăleşti singur. Este 
ca şi cum ai aştepta ca leul să nu te mănânce 
pentru că tu nu l-ai mâncat. Poţi să treci surâzând 
prin toate alături de Doamne. El simte şi înțelege 
toate, toate, dincolo de cuvinte. 

Te iubesc pentru că nu ştiu altă cale! Nu 
uita că eşti Iubire, Lumină, Viaţă, Bucurie, 
candidat la Sfințenie, Cetăţean al Raiului! Îţi 
sărut inima şi torn cărbunii dragostei acolo... 

Într-o casă mică poate încăpea tot atâta 
bucurie ca într-o casă mare. Bucură-te de 
lucrurile mici, căci într-o zi, privind în urmă, ai 
să descoperi că au fost lucruri mari. Cea mai 
bună zi este ziua de azi! Cărarea vieţii e 
frumoasă. Fii liniştit. 

Plecat după fluturi, zăpadă, vată pe băț. 
Revin în câteva clipite... 

Hori de mă 


A ateu liste ambulante de probleme, 


griji şi nevoi. Până la urmă orice lacrimi am avea 
soarele le usucă. Între noapte şi zi ne mai 
rezemăm într-un colț de suflet. Oamenii au 
suflete curate ca un măr sau ca un cireş încărcat 
cu flori. Muguri de dor de lumină. Cuvintele 
înghețate din iarna trecută se dezmorțesc la 
lumina candelei tăcute. Dumnezeu ne invită pe 
toți să participăm la iubirea Sa divină. 

Iubirea este sinceră. Şi nu are nevoie de 
validare din exterior. Blânzi, flexibili, fără să 
deținem mereu controlul. Ascult şi cânt. Se 
inventează singură. Fiecare cuvânt poartă o 
dulceaţă, o energie. Totul este acolo, e nevoie să 
te laşi să curgi. Până la urmă tot vom înţelege. Să 
atingi viaţa cuiva este mai valoros decât orice 
sumă de bani. Viaţa se trăieşte trăind virtuțile, 
oferind. 

Idealism. Credem că ni se cuvine totul. 
Mâinile tale sunt mâinile lui Dumnezeu, lasă-L 
să lucreze prin ele. De la ce pot obţine, la ce pot 

să ofer. De la dimineaţa vieții (a face bani - a 
avea valoare,  aventura-distracţia, plăcerea, 
respectul) până la seara vieţii (spiritualitate, pace 
personală, familia, scopul vieţii, onestitatea), la 
bărbaţi şi de la dimineața vieţii (familia, 
independența, cariera, încadrarea în şablon) la 
seara vieții (dezvoltarea personală ca ființă 
umană, respectul de sine, spiritualitatea, fericirea, 
iertarea), la femei, ne căutăm între ambiţie şi 
sens. Ne deconectăm de la formele de viață 
bolnăvicioase. Valurile vieţii lovesc în stânca din 
mintea noastră. Schimbă gândurile, schimbă 
viața. Întoarce-te la natura din tine. Lasă şi 
permite să te naşti zilnic. Familia, cultura ne fac 
să nu avem încredere şi să dorim să preluăm 
controlul în locul lui Dumnezeu. Eşti cine eşti 
sau eşti ceea ce ai?! Seturi de credințe. Dacă am 
sunt și valoros. Apoi cum să am mai mult. Și 
cum să protejez ceea ce am. Sunt ceea ce am, 
ceea ce fac. Trebuie să, trebuie să... Sau suntem 
ceea ce cred ceilalți că suntem. Și tot aşa ne 
golim, ne descărcăm bateriile. Toţi avem o 
chemare să realizăm ceva măreț în interiorul 
nostru. Doar că ne-am despărțit de Dumnezeu. 
Ce dimineață era adevăr, seara este minciună. 
Persoană inspirată sau nu. Cerul nu este limita. 
Schimbarea apare în viaţa oricui. Nu muri cu 
acea muzică necântată în tine. Entuziasmul este 

Dumnezeul din interior. Inteligență divină care 
susține materia. 

Nu poţi forța lucrurile la infinit. Chiar şi 
umbra ta te părăseşte când atunci eşti în 
întuneric... Imaginea despre Dumnezeu se 
formează uneori din teorie, alteori din experiențe 
de viață, din emoţii. Când ne pedepsim şi ne 
bălăcim în gânduri negative atunci nu mai 
credem într-un Dumnezeu al vieţii şi al iubirii. 
Simt jenă, ruşine, sfială de Dumnezeu şi nu frică, 
teamă, obsesie. Dumnezeu nu este un tiran, un 
contabil. Dumnezeu este Iubire şi invită la iubire 
şi iertare. Suntem aici pentru a fi fericiți şi a trăi 
în pace, în iubire şi armonie. 

Fă un pas înapoi sau în lateral. Fii 
observator şi nu judecător. Trăieşte clipa în 
prezent continuu. Toate lucrurile se pot întâmpla. 
Nu există accidente. leşi în întâmpinarea ta. 
Deschide uşa. Minuni, miracole. Eşti la un gând 
distanță de a-ți schimba viața. 

Există ceva foarte profund în noi. Când 
scriu merg în altă parte. Mă simt conectat, mă 
simt binecuvântat. Îmi lipseşte atât de mult. 
Drum interior. Moment de singurătate, de 
meditație.  Detaşare. Respect, sinceritate, 
bunăvoință, slujire. Soarele niciodată nu îi spune 
pământului: „Îmi eşti dator”! Din iubire 
iluminează o lume întreagă. Şi florile de măr... 

Stiu că nu ştiu nimic! 


Orizontul dansează în tremurul 


inimilor. Adeseori sunt mult prea naiv. Ştiu! Am 
1001 defecte, dar în ochii măicuței mele sunt cel 
mai bun copil, darul ei dăruit de Dumnezeu. Şi 
asta e tot ce contează. Viaţa este alcătuită din 
multe ingrediente. Dacă nu ai tot ce îţi trebuie, va 
trebui să improvizezi. Balada aceea carpatină cu 
gene ude o merit. Noapte senină. Cerul meu cu 
mii de stele. În privire lună plină, lumină. Clopot 
drag ce nu poate fi întins pe pâine. În viață mai 
luăm masa pe o scândură noduroasă, aşezaţi pe o 
piatră rece. Soarele iese şi astăzi să vadă 
zâmbetul meu, zâmbetul tău. Soarele încălzeşte 
încet străzile. Jocuri de priviri. E atât de 
frumoasă liniştea! Refrenul inimii... 

Simfonie. Numai Tu, Doamne! Te plimb 
prin visele mele pe covorul de cetină. Parfum ce 
îmi inundă toate simţurile. Când nu mai visăm, 
murim. Mai rămâi, nu pleca! Ferestrele rămân 
deschise în casa sufletului meu. Te ştiu de 
dimineață. Cu Tine am făcut primii paşi. 

Doamne, când taci le zici bine, dar când le 
vorbeşti le zici şi mai bine. Suferința implică 
sufletul. Boala implică trupul. Diamante. În 
drumul vieții nu e greu să treci prin ceva, greu e 
să-ți revii. Ori te întorci către tine şi nu mai ieşi, 
ori te întorci spre Dumnezeu cu toată ființa ta. Ne 
îndreptăm către lucruri pe care nu le credeam 
înainte importante. Ne decantăm. Ne înconjurăm 
de lucruri mult mai curate, mai luminoase, mai 
frumoase. Perioade şi perioade. Vibrăm într-un 
anume fel unii cu alţii. Luăm partea bună din 
lucruri, din situaţii. Găsim resurse să ne adaptăm. 
E o lecţie pe care o învăţ şi merg mai departe cu 
credință. Apanajul inteligenței. Natura îşi cere 
drepturile. 

Sunt momente când nu mai am nicio vorbă 
la mine. Sunt o scrisoare necitită, mereu 
împăturită. De unii ţinută la piept, de alţii lăsată 
pe masă sau într-o carte groasă. Slove 
nemuritoare. Când mă ating florile, mă cutremur. 
E ca sărutul lui Dumnezeu. Petale pe chip, petale 
pe inimă. Umbra lor adună filele paginilor vieții 
mele. Viaţa nu este numai fericire. E un amestec 
de alungare şi chemare a iubirii, de urcuş şi 
cădere, de naştere şi moarte. O ardere în focul 
smereniei. Vorbim, dar nu ne auzim. Ne privim, 
dar nu ne vedem. Ne atingem, dar nu ne simțim. 
Oameni pleacă, oameni vin în viața mea. Merg 

cu bine, rămân cu bine. Amintiri. Picătură căzută 
pe pământ... 

Arabii au ca monedă de schimb petrolul. 
Românii au ca monedă de schimb cultura. Îi 
povestesc lui Doamne ce înseamnă pentru mine, 
acum, dor... 

Vorba olteanului: las-o încurcată, bine că-i 
vie! 


Despre una, despre alta 


0 CPR este un cântec. Emoţia 


semnifică mişcare, vibrație. Viaţa înseamnă 
naturaleţe, firesc, creativitate, exprimare, 
spontaneitate, bucurie. În viață există polaritate: 
flori şi spini, dulce şi amar, plus şi minus, 
întuneric şi lumină. Sunt lucruri pe care trebuie 
să le faci şi lucruri de care bine este să te ferești. 
Interiorul nostru binecuvântează întreaga 
existență. Fiecare generație marchează 
următoarea generație. Nimic nu este permanent. 
Totul trece. De ce să-ți faci atâtea griji? Ai 
răbdare. Până şi aşteptarea este o transformare. 
Curgem. Înțelegerea înseamnă eliberare. 

Pacea interioară o dorim cu toţii. În funcţie 
de sistemul din care venim aplicăm regulile 
noastre. Vocea interioară, conştiinţa, ne 
sfătuieşte de bine. Doar că ne este frică să o 
ascultăm. Plantăm semințe toată viaţa. Nu avem 
nevoie de cimitir de gunoaie. Oamenii care 
refulează sunt oameni nevrotici care acumulează 
tot ce este rău, mascând sub masca binelui. 
Înţelegi, nu controlezi. Devii martor, observator. 
Meditezi fără să emiţi judecăți. Lucrurile nu sunt 
întotdeauna aşa cum par a fi. Fiecare erou are 
nevoie de un confident, fiecare răufăcător de un 
complice. Mânia este tristețe activă. Orice se 
întâmplă pe moment este bun, ceea ce este purtat 
din trecut este bolnăvicios. Frica este o provocare 
şi atât. În frică ori o iei la fugă, ori ataci. 

Întâmplări mici ne fură bucuriile. 
Societatea refulează, civilizaţia este represivă, 
omenirea a devenit nevrotică pentru că nu ştim să 
răspundem la întrebările esențiale: Cine suntem? 
De unde venim? Ce sau pe cine căutăm aici? 
Încotro ne îndreptăm? Viaţa este un miracol. 
Sufletul care se bucură îi vine să pupe și să 
îmbrățişeze tot. Nu te mai gândi cum te văd 
ceilalți, ci cum te vezi tu pe tine. Un om fericit 
este un om liber şi invers. Bucuria este un lucru 
ce trebuie alimentat. Trebuie să mergi în căutarea 
sensului nu a banilor. 

Discurs coerent şi cucernic. Speriaţi şi 
încruntați aşteptăm apocalipse contemporane. A 
te cutremura nu înseamnă a fi speriat. Morţii nu 
sunt morţi. A fi mort înseamnă a fi plecat departe. 
Moarte vine şi împlinește viaţa. Vine şi amplifică 
ceea ce am trăit în viață: frică, durere, bucurie, 
iubire, ură. Întunericul este o fază de repaus a 
luminii. 

Acolo unde este mintea ta acolo eşti și tu. 
Trăim într-o sclavie a minţii. Apăsăm niște 
butoane, vrei sau nu vrei. Din mintea noastră se 
întâmplă lucruri. Imaginaţia creează realitatea. 
Când nu se materializează ceva înseamnă că nu 
am crezut. 

Să urăști pe cineva te consumă cumplit. 
Critica, bârfa, judecata, manipularea (fizică, 
emoţională) ne secătuiesc de energie. Taie 
buruienile din minte şi bagă flori. 

Mândria înseamnă să nu te vezi. Pentru 
fiecare smerenia este câte ceva. A fi smerit 
înseamnă a călca pe propria moarte. Pocăința 
înseamnă să admiţi că Hristos te-a iertat. Există 
un soi al lacrimilor care nu se arată, nu se explică. 
E mult mai importantă ascultarea decât nevoinţa. 
Nevoinţa te infatuează, te umflă, ascultarea îţi 
taie voia, aduce smerenie. Opusul iubirii nu este 
ura, ci frica. Dumnezeu este Iubire. Ne vindecă 
de frică şi ne redă zâmbetul. Şi dragostea de viață. 

Iertăm greu pe ceilalți pentru că ne iertăm 
greu pe noi. Există un bun simţ al iertării. Cel 
mai greu lucru este să nu fi iertat. Cu cât iubeşti 
mai mult pe Dumnezeu cu atât mai mult nu te 
necăjeşti de cei din jur. Non-judicativitatea. 
Accept alegerea lui, alegerea ei. Mă iert, te iert şi 
eliberez. Deblochez toată energia din trecut. 
Dacă nu iert e ca şi cum ai cere cuiva să mănânce 
şi tu să te saturi. Dragostea este relaxare şi nu 
formalitate. 

Iubirea şi iertarea sunt cele două aripi cu 
care zburăm spre cer. A ierta înseamnă a trăi. Și 
a trăi înseamnă a iubi. Și cei care te laudă, și cei 
care te ceartă la fel vor muri. Ca mine, ca tine. 
Nu scuipaţi pe oameni, ci înțelegeți durerea lor. 
Când sunteţi nefericiți gândiţi-vă că sunt alți 
oameni mult mai nefericiți decât voi. 


Mişto coliva, nasol momentul. 

AA societatea contemporană, în care 


psihicul omului a devenit tot mai sensibil, este 
absolut necesar pentru fiecare din noi, nu doar 
pentru părintele duhovnic, să simtă şi să 
delimiteze unde este boală a trupului şi unde este 
boală a sufletului sau puteri ale întunericului. 
Fricile, temerile din prezent se datorează 
unor fapte din trecut. Frica este o emoție normală, 
necesară, atunci când individul se găseşte în fața 
unui pericol iminent. Frica determină în acel 
moment la nivelul psihicului şi fizicului o reacţie 
de alertă care mobilizează organismul, pentru a 
face față pericolului sau pentru a-l evita. 
Anxietatea este reacția de frică patologică, de 
îngrijorare maximă care nu are un obiect. 
Tulburare. Subiectul are senzaţia că un pericol îl 
pândeşte, că ceva rău se va întâmpla lui sau celor 
din jurul lui. Scenarită. Creşterea bătăilor inimii, 
accelerarea respirației, tensiune musculară, 
senzația de presiune la nivelul creierului, 
oboseală cronică, dificultăți în relațiile cu ceilalți 

sunt principalele manifestări somatice. Individul 
se îngrijorează că îşi va pierde minţile, că o 
afecțiune fizică se va instala, face previziuni 
negative ale viitorului etc. Atunci când această 
stare durează mai mult de 6 luni şi atunci când 
activităţile cotidiene sunt afectate, este nevoie de 
un specialist. Nu trebuie să ne fie frică sau ruşine. 
Tratamentul bifocal, dacă este nevoie: 
medicamentos (anxiolitice şi antidepresive) şi 
psihoterapeutic (cognitiv, comportamental, 
psihanalitic), ne vor ajuta să ieşim din acea stare. 
Uneori este doar o slăbiciune a trupului şi o cură 
de vitaminele B, Mg, Ca şi o atitudine pozitivă, 
pot face minuni. 

Aproximativ 25% din populație suferă de 
anxietate. Se estimează că în viitor 1 din 5 
oameni va suferi de uşoare boli mintale. Se pare 
că femeile sunt predispuse mai mult decât 
bărbații la aceste stări de apăsare. Chiar şi după 
vindecare există riscul recăderii şi să redevenim 
prizonierii propriei minţi. Studiile de specialitate 
afirmă că problemele cronice de anxietate se 
asociază şi cu alte boli. Aşadar, dacă bei alcool, 
nu îţi vindeci anxietatea. Dacă fumezi, nu scapi 
de anxietate. Dacă munceşti exagerat ca să uiţi 
de..., nu ieşi din sevrajul sufletului şi al minţii 
tale. Receptorii din creier pot reacţiona şi la 
ceaiuri, la ieşiri în aer liber, exerciţii fizice, 

automotivare, atenție comportamentală pentru a 
nu mai repeta tiparele şi scenariile ce ne duc în 
stări depresive, muzica, un animal de companie, 
rugăciune, spovedanie (spălarea sufletului şi 
minții), împărtăşanie (medicament pentru suflet 
şi nu premiu), psihoterapie, exersarea unui hobby 
- pictura, sculptura, desenul, liniştea. Te ajuţi să- 
ți fie bine. Nu putem schimba istoricul de viaţă al 
nimănui, dar putem schimba modul de gândire, 
tiparele vechi. 

Cele mai multe frici sunt doar în mintea 
noastră. Frica patologică este o direcționare 
greşită a imaginaţiei-noastre. Gradare a emoţiilor. 
Surprindere. Din spaimă şi frică exagerată se 
poate ajunge şi la atacul de panică, ce durează 
între 10 şi 20 de minute. Fobie de spaţii deschise 
şi mulţimi. Claustrofobie. Senzaţie de sfârşit. 
Peste 15% din populație au atacuri de panică. 
Boli ale modernităţii. Majoritatea sunt mai 
frecvente în mediul urban. 

Există diferite tipuri de anxietăţi. Sociale, 
urbane, rurale, întâlnite la vârste mici, la adulți. 
De exemplu anxietatea de separare între copil şi 
părinte, teama de abandon o au şi copii. Fie ca e 
vorba de copii de 3 ani, fie că e vorba de copii la 
grădiniță sau la şcoală. Sentimentul de 
nesiguranță, de instabilitate. Nevoile afective ale 
copilului sunt diferite de la caz la caz. Începutul 

unei noi perioade de dezvoltare. Plângăcios, 
insistent, panicat, copilul nu înţelege întotdeauna 
noţiunea de timp, de „mă întorc imediat”. 
Drumul cel mai lung este de la urechi la inimă. 
Doza zilnică de timp petrecut împreună face 
diferența... Chiar şi rutina de la culcare. 
Alintături cu mami şi cu tati. Micile bucurii aduc 
armonie, echilibru, stare de bine, tihnă. 

Axiome şi reguli pentru toată lumea, 
general valabile, nu există. Mici griji, mici 
probleme avem cu toţii, „umflate” sau nu. Unii 
oameni pot duce pe umeri multă anxietate, alții 
mai puțin. Revelaţie. Avem de lucru cu 
reducerea stigmatului societății româneşti vis-ă- 
vis de tulburările psihice.  Marginalizare, 
dificultate. Suferinţa se comunică. Nu eşti singur, 
nu eşti ciudat! Şi alții au trecut prin ceea ce treci 
tu şi acum ei sunt bine. Şi asta e tot ce contează! 
Astăzi, nu ieri. Aşa cum cineva are probleme 
cardiace, renale, oncologice, tot la fel şi 
psihiatria este o ramură a medicinii, alături de 
neurologie şi altele. Criteriile subiective sunt cele 
ce ne dărâmă. Nu roşi degeaba, nu cei din jur îţi 
dau valoare, ci Doamne şi tu însuți! Normal nu e 
nimeni. Normali, fireşti, naturali eram în Grădina 
Raiului şi vom mai fi în Veşnicie. Până atunci 
purtăm răni, vindecate sau cu cicatrici. 
Argumentele nu vindecă. Dacă ne întoarcem cu 

fața spre Dumnezeu, ne recucerim starea de 
normalitate, pregustând bucuriile netrecătoare. 

Sofisme. Tratăm viața ca pe drobul de sare. 
Sufletul şi trupul sunt în strânsă legătură. Bolile 
sufletului netratate devin boli ale trupului. Dacă 
tratăm doar organic, fără să tratăm şi sufleteşte, 
tratăm toată viaţa... Bisturiul, pastila, siropul, 
injecția nu sunt totul. Tratamentul se începe cu 
vindecarea sufletului. În anii durerii învăţăm să 
ne rugăm, învăţăm răbdarea, învăţăm... 
Primenim sufletul. Actul medical trebuie să fie în 
strânsă legătură cu remediul duhovnicesc. Trăim 
vremuri în care medicul, psihiatrul şi psihologul 
trebuie să fie parteneri cu preotul duhovnic 
pentru vindecarea completă a pacientului. 

Viaţa fiecăruia dintre noi oricând se poate 
schimba, dar trebuie să o ajutăm şi noi. Să ne 
plângem mai puţin şi să râdem mai mult! Viaţa e 
frumoasă, de noi depindem ce alegem să vedem 
din ea, lumina sau întunericul... Bucură-te, 
suflete, şi fii Viu! Doamne te iubeşte mult, chiar 
mai mult decât te iubeşti tu! 

Dar dacă?!... Dar dacă ce?!... Dumnezeu 
ne-a iertat demult, de la început. Noi nu ne-am 
iertat!... 

Visul din uiv 


„Nu există pustiu. Există doar incapacitatea noastră de a 
umple golul din care trăim” (Octavian Paler) 


M ai o şansă. Devino mai bun. Nu 


invidia, nu urî, nu te resemna. Vindecarea, 
schimbarea încep din interior spre exterior. Trage 
aer în piept şi nu uita să zâmbeşti. Viaţa te va 
învăţa tot ce trebuie să știi. Iar vom suferi, şi iar 
o vom lua de la capăt. Nu ai timp să te sperii. Cu 
toții alergăm spre aceeaşi direcţie, înveliți în frică 
şi speranță. Respiră adânc. E linişte. 

Conştiinţa e o amintire grea cândva, dacă e 
vinovată de plânsul care nu se mai opreşte. Zilnic 
avem nevoie să construim amintiri frumoase de 
unde ne vom reîncărca sufletele mai târziu. 
Purtăm în buzunare şi durere și fericire. Monede 
de schimb. Privim lung sau scurt, cald sau rece, 
cu dispreţ sau compasiune. Privirea face 
diferența dintre astăzi şi mâine. Viaţa ne sperie 
din când în când ca să prețuim viața. Da, e tare 
năstruşnică! Suntem împreună şi totuşi atât de 

singuri. Oricine poate face orice. Lumea este a 
tuturor. Indiferența face diferenţa. Fiorul biciuie 
sufletul. Îndoiala otrăvește iubirea. Întrebări şi 
răspunsuri simple. Mâinile vorbesc pentru noi. 
Nicio îmbrățişare nu e la fel. Nicio zi nu e 
la fel. Nici măcar noaptea. Ai nevoie de timp. 
Căutăm fericirea peste tot, mai puţin în noi. Trup 
chinuit de propriul suflet. Sau invers. Viaţa te 
poate duce oriunde, absolut oriunde, căutând un 
nou început. Privesc marea, apusul cu sete şi 
speranță. Bucuria de a dărui. Adiere dulce de 
vânt. Un vis va fi mereu acolo... Trăiesc şi nu-l 
părăsesc niciodată: Drum fără sfârșit. Mă 
învelesc, închid ochii şi visul șoptește că... 


Am uitat să uit de tine 
„Oamenii? Să tot fie, cred, vreo 6-7 la număr. Cu ani în 
urmă, i-am zărit o dată... Nu se ştie însă niciodată unde-i poți găsi. Li 


poartă vântul. Ei nu au rădăcini şi asta-i stânjeneşte mult. ” 
(Antoine de Saint-Exupery) 


Dai care nu se văd se uită. Mi-au 


curs lacrimi, dar astăzi mi s-au uscat. Nu te mai 
las să te mai joci cu sufletul meu. Roata se 

întoarce şi vei plăti cândva, primind ce ai dăruit. 
Nu e răzbunare, aşa e universul. Se echilibrează 
balanța. Cred în miracole de pe vremea când 
completam oracole. Dar, seara târziu, nu mai am 
nevoie de tine. Lăsă-mă să dorm, pleacă din 
mintea mea. Eu ştiu că minunea mea nu ești tu. 
Mi-ai călcat inima în picioare şi mă doare că vii 
şi mă răscoleşti. Tot ce a fost nu va mai fi, eu nu 
te mai pot iubi. E prea târziu să-ţi pară rău. Du-te 
în drumul tău cu bine. Totul e trecător, nu mai 
are rost. Știu ce am tras şi-mi pun inima la 
adăpost. 

Am uitat să te uit. Am dormit cu perna ta. 
Am băut din cana ta. Am respirat aerul tău. Am 
uitat să spun Nu, doar pentru tine! Mi-e dor 
să-mi fie dor. Învăţ să mă dezvăţ de tine şi de 
ochii tăi. Mă mai întreb uneori ce faci şi cum 
eşti... Calitate înainte de toate. Calitate şi nu 
cantitate. Acea lumină strălucitoare m-a lovit şi 
am căzut. Trecutul este doar o poveste pe care 
ne-o spunem nouă. Aştept să nu-mi mai pese. 
Citeşte fiecare cuvânt ce l-am scris. Ne 
influențam reciproc. Accept să dau greş, mă 
bucur de anumite lucruri. Te schimbi fără să 
sperii cealaltă persoană. Te voi iubi acum, în 
felul meu, până la sfârşit... 

Uneori scriu ceva bun şi sunt scriitorul 
meu preferat în acea zi. Alteori îmi vine să mă 

ascund sub pătură, după salata de cuvinte prost 
combinată. Uneori simt că am simțit tot ce 
trebuia să simt vreodată şi că de acum încolo nu 
voi simți decât versiuni mici a ceea ce am simțit 
deja. Apoi îmi dau seama că nu e adevărat. 
Bucuria, iubirea sunt mereu noi şi mai intense, 
mai frumoase. Lucruri minunate. Sentimentele 
mele sunt reale. Nu am pierdut o parte din mine, 
ci am crescut, am evoluat. Sună ciudat, dar sunt 
încântat. Mă surprind pe mine însumi, mă 
surprinde viața. Lucruri care m-au rănit, lucruri 
pe care le vreau. Sunt programate, sunt pe pilot 
automat? Mă supăr pe mine, mă doare. Dau 
însemnătate unor lucruri pe care alții nu le văd, 
nu le simt. Îmi ating sufletul... 

Capul meu, mâinile tale, colțul gurii, 
degetele, gâtul, pielea, gustul. Atât de fin. E 
incredibil. Nu sunt confuz. M-am pierdut, m-am 
regăsit. Orice altceva a dispărut. Învăţ totul, 
devorez, descopăr capacități noi. E o aventură cu 
mine însumi. Ascult acea melodie pe care am 
auzit-o şi zilele trecute. Nu mă pot opri. Priveşti 
lumea prin ochii mei. Gustul fericirii. Explicații 
creaționiste. Gânduri interesante. Categoric. 
Fantastic. Plajă de nisip în gândurile mele. Cred 
că am reuşit să scriu acea melodie. Am alte 
culori acum. 

Da, puţine lacrimi, multă bucurie!... Nu e 
nimeni să-mi arate drumul până la lună. Moş Ene 
vine la mine pe la gene. Zâmbesc într-una şi mă 
întreabă lumea dacă m-am lovit la cap. Treaba cu 
iubirea e un joc. Atât, nimic mai mult. Noapte 
bună! 


De haz şi de necaz 


Gu se cunoaşte la drum lung. Toată 


lumea vorbeşte despre mine, dar nu mulți ştiu 
adresa inimii mele. Uşa deschisă pe oricine 
primeşte. Îmi place viața şi o trăiesc zilnic ca pe 
o porţie de sărbătoare! Puiule de om, atunci când 
zâmbeşti ai Raiul în tine! Toţi oamenii sunt egali. 
Ne naştem şi murim lăsând în urmă nişte lucruri 
care uneori fac diferența. Poţi şterge deja 
normele fixe ce-ţi manipulează mintea. La 
Doamne e altfel. Fără etichete, fără judecăţi, fără 
lovituri cu piatra. Unul este mai liric, altul mai 
expresiv. Unul mai tăcut, altul mai timid. Nu 
măsura oamenii cu palma ta. Înnegrind pe altul, 
nu te albeşti pe tine! 

Carul care scârțâie e cel care ține mai mult. 
Eu arăt bine când e întuneric şi de la depărtare. 
Când eşti fericit ţi se deschid ochii. Predicatul 
acestei poveşti este unul care se naşte acum. Mă 
aduce înapoi dorul. Nu îmi ajung clipele, zilele. 
Timpul nu mă salută, timpul se joacă, se alintă. 
Cu mine, cu tine. 

Fâşia unui cer mângâie covoare de frunze 
care pier în umbra unui pas tăcut. Uneori avem 
nevoie şi de vise pentru a îndulci realitatea în 
care trăim. Pasiunea trebuie tratată cu maturitate. 
Experienţe mai puţin reuşite. Orgolii rănite. 
Managementul disciplinei. Poveşti de „of” şi de 
dor. Omitem foarte multe lucruri. Atunci când 
mai pierdem un meci, apar probleme de sănătate. 
Ştim cum să creştem. Cădem în şpagat pe două 
scaune. Ne doare. Cădem, ne ridicăm. Căutăm 
mici lucruri care să ne motiveze. Odată ce îţi 
alegi priorităţile, deciziile tale sunt uşor de luat! 
Nimeni nu o să te înveţe ce e dragostea. Singur 
vei afla. O mie de fiori. O sută de culori. O mie 
de zări. Verde, soare, pământ, cer. 

Când ne uităm la un chip necunoscut şi 
vedem în el pe fratele nostru, atunci se ivesc 
zorile. Facem lucruri pe care nu vrem să le facem. 
Lucruri rele din motive bune. Învățăm. Alegerile 
greşite sunt alegeri greşite. Nu mai contează 
acum de ce le-ai făcut atunci. Dacă stai de vorbă 

prea mult cu ele te distrug pe interior. Şi nici 
măcar nu observi. Nici măcar în tablou nu e totul 
perfect. Se adună evenimente, au loc întâmplări. 
Idolatrizezi ceva sau pe cineva? Nimic nu se 
întâmplă pentru că tu depui eforturi. Nu ni se 
trimit lucrurile pentru care ne rugăm, ci cele de 
care avem nevoie. 

Uneori boala intră cu sacul şi iese cu 
lingurița. Omule, pe drumurile toamnei te vor 
duce încet sau rapid. Cu trupul pe scânduri şi la 
căpătâi o cruce strâmbă sau dreaptă. Eşti istovit 
şi în tihnă, uneori vrei să mori, dar te ridici iară. 
Fă o cruce mare, bea apă, trage aer în piept şi 
mergi înainte că înapoi ştii cum este. Dacă mori, 
iubirea cui o laşi?!... Visezi. Opreşti la o răscruce. 
Picuri în candelă untdelemn... Sărmanul de râsul 
tuturor, credinciosul tăgăduit, vrednicul de cinste 
oropsit, femei batjocorite, viteazul răpus de cel 
mărunt, cel fără prihană pedepsit, pintenii 
despotului, prostia doctor la deştepţi, strâmbul 
poruncind la drepți etc. Unii ne muşcă de aripi, 
alții ne calcă pe picioare. Fiecare dintre noi mai 
devreme sau mai târziu suntem luaţi peste picior. 
La ce îţi ajută? Ce ai câştigat? Cu ce ai pus capul 
mai uşor pe pernă când ai rănit, ai jignit, ai umilit? 
Asta e lumea!... Mergem înainte chiar dacă ne 
împiedicăm. Şi tu eşti ca mine, şi eu sunt ca tine. 


146 


ieromonah HRISOSTOM FILIPESCU 


Când te-a înşelat cineva o dată, e de vină el. 
Când te-a înşelat a doua oară, eşti de vină singur. 

Recunoştință. În inima celor blânzi 
odihneşte Dumnezeu, iar sufletul răzvrătiților, 
nemulțumiților, acrilor, este scaun diavolilor. 
Lepra  obrăzniciei şi 'a nemulțumirii, a 
nerecunoştinţei, ne fac să fim mai prejos decât 
animalele. Hristos este cel mai mare Binefăcător 
al nostru. Nu uitaţi de „Mulţumesc, Doamne, 
pentru... şi pentru... şi pentru...!” Obrăznicia 
alungă harul lui Dumnezeu. Suferinţa, boala, 
durerea ne unesc. Starea de bine şi de sănătate, 
din păcate, adeseori ne desparte şi ne 
ierarhizează rece, pragmatic, dur. Vino, necazule, 
dar vino singur! 

Roagă-te, bucură-te, fluieră, cântă! Să 
facem haz de necaz e brand de ţară. Românul e 
inventiv şi deştept. Râde din orice, se supără din 
fleacuri. Cineva spunea că ochii gării au văzut 
mai multe săruturi sincere decât starea civilă şi 
urechile spitalului au auzit mai multe rugăciuni 
curate decât cele ale bisericii. Românul se 
„aghesmuieşte” uşor, din orice. La români nuntă 
neplânsă şi înmormântare nerâsă nu există! 

Asta-i România şi mi-e tare dragă! 

„Gândurile Mele nu sunt ca gândurile 
voastre şi judecățile Mele nu sunt ca judecățile 
voastre, că pe cât este de departe cerul de 
pământ, tot atât de departe sunt judecăţile Mele 
de judecăţile voastre şi gândurile Mele de 
gândurile voastre. ” (Isaia 55,8-9) 


A 


2, doreşti să fii mai bun? Sfatul oferă 


o nouă semnificație. Pentru unii virtutea este 
incomodă. Orice neputinţă, viciu, păcat va avea 
întotdeauna scuza sa. Voinţă slabă, oameni 
înlănțuiți în temnița propriilor slăbiciuni. 
Justificări. Prezenţă la absenţă. Păcatul, versatil 
de cele mai multe ori, picură în suflet ideea 
reușitei şi amestecă gândurile, sentimentele, 
emoțiile. Autoiluzionări cu privire la sine. 
Păcatul ştie că e urât, de aceea îşi pune mască 
sau măști. Păcatele sunt cuie pe care le țintuim în 
suflet. Virtuţile pot fi plasturi, pansamente, 
medicamente, stare de bine, sănătate. Păcatul 
este mai contagios decât o faptă bună. Păcatul 
moare odată cu trupul, pe când virtutea ne 
înveșmântează sufletul spre  veşnicie, spre 

bucurie. Succesul adus de păcat este înșelător, iar 
insomnia conştiinţei trezeşte răbdarea şi 
înfrânarea. Identitate, stil de viaţă, alegeri. Boli 
morale, boli sufletești, boli trupeşti. 

Toate pe lume au o completare, o atracţie 
şi o opoziţie. Bine fără rău, iubire fără ură, 
frumuseţe fără urâțenie nu prea există. Orice om 
cu neputinţe are virtuțile lui, după cum orice om 
cinstit are slăbiciunile lui. Bunătatea, omenia 
sunt cele care fac diferența dintre lumină și 
întuneric. Curăţenie interioară, cuminţenie, 
credință. Faptele se „dăruiesc, nu se vând. Răul 
poate lua în lumea aceasta diferite forme, dintre 
cele mai degradante: de la dispreț până la 
satisfacție sadică, patologică. Omul rău este 
nefericit chiar şi atunci când este fericit. Omul 
rău e cu desăvârşire rău, atunci când se preface 
că e bun. Însă ceea ce s-a dobândit prin rău, rău 
se va sfârşi. Aşa e legea universului. Rău faci, 
rău găseşti! Bine faci, bine găseşti! Şi cu acestea 
ne înveşmântăm sufletul. 

Sunt invidiați şi cei din morminte, 
darămite cei vii! Critic, caustic. Vremuri în care 
excesul de egoism metabolizează interese de 
moment. Forme fără fond. Sacrificii la nivelul 
conștiinței individuale. Unele amintiri sunt uitate, 
altele nu. Te-ai accidentat? Oblojeşte rana și 
mergi mai departe! Ceea ce alege omul, fie rău 

sau bine, îl va urma. Viaţa este nedreaptă doar 
dacă rămâi jos. Sus! Ridică-te! Nu îți mai plânge 
de milă! Fii observator şi nu judecător! E viaţa ta! 
Petele se scot cu detergent, iar necazurile cu 
gânduri bune, cu rugăciune. Alege un drum şi 
mergi pe el. Poţi deveni mai bun, mai frumos, 
mai puternic. Pietrele pe care le aruncă alții în 
tine, strânge-le cu dragoste, pot deveni oricând 
temelia unei cetăți frumoase.  Nobilă 
disponibilitate a sufletului omenesc. 

Aşadar, suflete, nu numai să nu faci o 
nedreptate, dar nici măcar să nu te îndulceşti în 
mintea ta cu gânduri întunecate. Pentru că prima 
haină a faptei este intenția. lar dacă vorbim 
despre o faptă rea consumată, să nu te răzbuni! 
Răzbunarea te face egalul adversarului, iar 
iertarea te face superior lui pentru că aduce 
îndreptarea celuilalt. Răzbunarea ţine rana 
deschisă, care s-ar vindeca şi s-ar închide dacă 
am elibera răul şi am schimba chimia sufletului. 
Şterge datoriile interioare. Binele lărgeşte inima, 
pe când răul o micşorează. Iertarea este o 
călătorie spre eliberare care te eliberează de furie, 
resentimente, amărăciune, precum şi de toate 
modelele comportamentale autodistructive care 
însoțesc aceste sentimente. Procesul iertării 
funcționează în cazul oricărei persoane şi a 
oricărei probleme! Prima persoană pe care 

iertarea o schimbă este chiar persoana care iartă. 
Dacă cineva iartă, se maturizează ca persoană, 
fiind capabilă de curaj, iubire şi preocupare 
pentru cei din jur. Tensiune între dreptate şi milă, 
între compasiune şi reconciliere. 

Sunt păsări care niciodată nu-şi vor împleti 
cuibul în colivie, pentru a nu lăsa sclavia 
moştenire puilor săi... Să căutăm şi să urmăm 
binele. E atât de frumoasă liniştea! Fiecare clipă 
din viaţa noastră este un timp pe care Dumnezeu 
doreşte să-l petreacă alături de noi. Dumnezeu nu 
întoarce spatele nimănui, ci doreşte să rămână în 
casa inimii fiecăruia dintre noi. Astăzi în casa 
inimii Tale vreau să rămân, zice Domnul! Ne 
mai dorim noi, oare să deschidem ca să intre în 
noi un pic de Doamne?!... Cât de mult ne iartă 
Dumnezeu și cât de puţin iertăm noi celor din jur. 
Hristos S-a răstignit şi pentru mine, și pentru tine, 
şi pentru el, şi pentru ea. Pe toți caută să-i 
mântuiască. Şi mai curge sânge pe cruce, şi o 
mamă mai varsă o lacrimă fierbinte la picioarele 
crucii. Atât de mult ne iubeşte şi ne vrea Acasă, 
încât Mântuitorul lisus Hristos dacă pierde un 
singur suflet, nici îngerii nu-l sunt consolare... 

“VomMeşte Doamne, 
robul Căwascultă | 


Pis de tăcere. În viață nu putem 


primi doar dulciuri. Mai sunt şi murături, acrituri 
şi amăreli. Mulţumim şi binecuvântăm tot ceea 
ce trăim. Sunt experiențe, lecții, etape din viață. 
Calitatea vieții îți este dată de calitatea 
întrebărilor sau de tăcerea de după tăcere? 

Viața este cel mai de preț dar. Iar 
dragostea lui Dumnezeu este de netăgăduit. Şi 
fiecare avem cu divinitatea o relație și o poveste 
de dragoste unică, irepetabilă. Viaţa veşnică este 
bucuria de a fi împreună. Iubirea ne uneşte şi ne 
vindecă, ne înalță şi ne ocrotește. Cu iertare 
putem merge mai departe. Spovedania nu este 
judecată. Spovedania este iertare şi atât. Ritm 
nou. 

Nimeni nu a mai fost şi nimeni nu va mai 
fi niciodată ca tine. Să-ţi ştii locul, unde 
Dumnezeu te-a pus, nu unde te pun oamenii. Eşti 
acolo unde trebuie. Întâmplarea nu este 

întâmplare în viață. Totul are un sens. Nici măcar 
o clipă nu e la nimereală. Alegem în fiecare 
moment. Este nevoie de echilibru, de 
recunoştinţă. Mergem la Dumnezeu să ne iubim, 
nu să ne certăm sau să ne pedepsim. Suntem 
chemaţi în stare de prezență continuă. Dumnezeu 
nu ascultă rugăciunile pe care tu nu le asculți. Fii 
prezent, fii conştient. Deschide sufletul şi crede 
în Dumnezeu. 

Eu voiesc să voiesc voia Domnului. Cine 
pornește spre Hristos L-a şi întâlnit. Primim şi 
oferim iubire. Recunoştință. Doamne, îmi pun 
capul la Tine în braţe să mă odihnesc. Știu, mă 
săruți nu numai în somn. Mi-a fost atât de dor de 
Tine!... 


Vne un anotimp în viața fiecăruia 


când se schimbă toate poveştile. Facem pace sau 
ne răzvrătim la ceea ce ni se întâmplă?! Nu 
trebuie să ne plângem, ci să ne îndreptăm mintea 

şi inima. E nevoie să ne schimbăm viaţa zilnic. 
Suferințele, durerile, amenințările de orice fel ne 
purifică. Doamne vine şi mângâie inimile 
prigonite,  nedreptățite. Mila Domnului ne 
urmează oriunde, oricând. Dorim  sfinţenia, 
ontologic. Aceasta este foamea şi setea omului 
după desăvârşire, după har, după Duhul Sfânt, 
după Doamne, după îndumnezeire. Toţi sfinții au 
suferit în felurite chipuri (dureri, amenințări, 
cercetări, judecăţi, calomnieri, intrigi, ocări, 
dispreţ, insulte, batjocuri, temnițe, săbii ascuţite, 
lanțuri, cete de duşmani, priviri tăioase, rânjete 
mascate în miere veninoasă), până au dobândit 
cununa răbdării. Examene ale vieţii, curăţire. Le 
depănăm mai târziu în minte şi ne bucurăm de 
amintirea lor, în linişte şi cu detaşare. 

Fericiți sunteți voi, sfinţilor, de trei ori 
fericiți. Fericiţi sunteți că v-aţi făcut în toată 
lumea prieteni, voi, care sunteți iubiți şi de cei de 
departe şi de cei de aproape. Şi astăzi, şi mâine şi 
în veci de veci. În tot pământul, până la sfârşitul 
veacurilor, se cântă faptele voastre minunate, 
răbdarea voastră, chinurile, jertfa, nedreptăţile ce 
le-aţi suferit, mucenicia, cuvioşia, mărturisirea, 
arhieria. Unii, la prezența voastră, au scrâşnit din 
dinți. Şi atunci şi astăzi mai fac asta. Din păcate, 
şi Hristos, din iconomie, dacă ar mai veni odată 
pe pământ oamenii L-ar mai răstigni, iar şi iar... 

Poate nu pe față, poate în ascuns, poate pe la 
colțuri. Aceleaşi uneltiri, acelaşi om plin de răni, 
aceeaşi minte acoperită de întunericul orgoliilor. 
Nu am înţeles, Doamne, nici după 2000 de ani, 
Porunca Iubirii. 

Oamenii încă mai sunt însetați de sânge, 
de violență, de ură. Ştampilele încă mai 
pecetluiesc subiectiv vieţile într-o ruletă rusească. 
Stiloul lasă urme pe pagina neplânsă, nesimțită, 
neiubită. Tulburare, frământare, inimi răvăşite. 
Cruzime şi securitate. Intrigi bizantine, 
diplomații apusene. Managementul situațiilor de 
criză între tradiție -şi postmodernitate. Analiza 
discursului şi imaginea sistemului internațional 
contemporan. Protocol, lobby în toate domeniile. 
Strălucirea se termină cu primul strat de praf. Îmi 
țin cuvântul şi vorbesc când îmi vine rândul. Şi 
nu e compromis! Cu cât ne răzvrătim mai mult 
cu atât mai mult ne depărtăm de centrul ființei 
noastre... Se întâmplă ceva când puteam să 
judecăm şi nu am făcut-o, când puteam să ne 
răzbunăm şi nu am făcut-o, când ego-ul moare şi 
învie. Atunci răsare un adevăr, o prezență, o 
linişte. Canalul spre revelaţie. 

Conştiinţa nu s-a urcat la cer, ci a adus 
cerul în ea. Logica lui Hristos, privirea lui 
Hristos, iertarea lui Hristos. Bunătate. Dragoste. 
Liră. Deplină armonie. Nimic nu e mai dulce ca 

dragostea. Şi pe pământ, şi în cer. Ajutorul lui 
Dumnezeu vine acolo unde este dragoste, 
nădejde şi credință. Suflet frumos, fii cuminte! 
Prietenia este leacul vieţii. Îmi jertfesc dreptatea, 
de dragul păcii, de dragul liniştii şi al 
comuniunii... Fac pace cu tot ce se întâmplă şi 
accept mesajul, lecţia. 

Orice greutate din viața noastră are dreptul 
să vină, dar nu are dreptul să rămână. Risipiţi 
norul tristeţii şi alungați teama! Nu vă temeţi de 
cei ce ucid trupul sau mintea, ei nu pot ucide 
sufletul! Bucuraţi-vă şi vă veseliți în Domnul! 
Fiţi curajoşi, fiți tari în credință! Sufletele noastre 
se îmbrățişează în Iubire sfântă. Ne întâlnim în 
rugăciune. 

Aşa e în viață: unul are de toate, altul nu 
mai poate de trudă. Cea mai mare furtună este 
cea a tulburărilor dintre suflet şi minte. 
Buimăceală. Cu mintea veche judecăm, dar cu 
mintea nouă iertăm şi binecuvântăm pe cei ce 
încă nu simt „metaforele negustate” ale vieții. 
Mulţumesc! Te iubesc! Iartă-mă! 

Alfa şi Omega. Mai sunt multe de văzut, 
mai sunt multe de trăit. Mâinile îmi sunt reci, dar 
inima e caldă. O inimă deschisă ştie ce are de 
făcut şi deschide şi alte inimi. Aleg să rămân în 
pace şi să binecuvântez experiența, persoana. 
Aici, în inima mea, nimeni nu mă mai prigoneşte, 

nici nu mă supără... Am o bucăţică de iubire în 
buzunar. O împart cu voi cu toți. 


Duet i, ') ) OV VE 


„Mă doare tot ce iubesc acum, pentru că presimt în orice 
frumuseţe sfârşitul, dar poate că aşa arată adevărata iubire. 
Bucură-te de acest dar vremelnic, strigă o voce în mine. Căci nu 
există decât daruri vremelnice. ” (Octavian Paler) 


E am intrat în mănăstire cineva 


mi-a spus câteva cuvinte care mi-au dat mult de 
gândit: „Frate Sebastian, să nu te răneşti! În 
mănăstire pe unii îi aduce Dumnezeu, pe alţii îi 
mână durerile lumii, iar pe alții îi plimbă diavolul 
ca să-i tulbure pe ceilalți. Uneori călugării vin 
fără să se cunoască, trăiesc fără să se iubească şi 
mor fără să se plângă!...” Nu se poate! Şi am 
arătat asta: am cunoscut, am iubit, am plâns. De 
fapt cunosc, iubesc, plâng. Mă împărtăşesc 
mereu din oameni în care se oglindeşte chipul 
Chipului. Şi mă minunez de Omul frumos! E 
drept, cinci degete avem la o mână şi nu seamănă 
între ele, darămite oamenii aparent străini. 
Deosebiri în educaţie, medii şi trăiri. Nici frații 

nu seamănă în totalitate. Adeseori sunt caractere 
complet diferite. Carevasăzică oricine îşi poate 
da cu părerea, dar nu oricare părere e bună pentru 
mine. Pentru alții poate că da. 

Pe spinarea sufletului se cară mereu crucea 
vieţii. În această viață inima noastră cântă 
diferite armonii — încordate sau line, vii sau 
adormite, întunecoase sau luminoase, pline de 
valoare și sens ori goale şi reci. Glorie sau abis. 
Întotdeauna în spatele oamenilor mari, sunt alți 
oameni mari. 

Dumnezeu l-a creat pe om pentru a fi în 
comuniune cu cei din jur. Orice om simte nevoia 
să se povestească. Până şi cultura, civilizația nu 
poate exista dacă nu comunică. Ce minunat este 
când rezonăm în iubire! Simțim cu toţii pe 
orizontală criza de valori, economică, de 
cunoaştere. leşirea din orice fel de criză se poate 
face fiind împreună, în armonie, asamblând toate 
trăirile noastre, pe verticală, spre Dumnezeu. 
După unele gândiri filosofice, în viață suntem 
orbii care pipăim elefantul. Unul zice că e arbore, 
altul că e os, altul că e ceva mare, altul că e o 
coadă, altul că e... Fiecare simte altceva. Însă 
orice element are relevanţa sa şi trebuie să plece 
fruntea celuilalt, căci toți au o contribuţie la 
sistem. 

Se vorbeşte mult astăzi despre unificarea 
limbajului, despre empatie și armonie, dar același 
om care astăzi sfințește locul, același om mâine 
perverteşte interpretarea, vorbind cuvânt despre 
cuvânt, despre cuvânt. Oricât se vrea a fi omul 
un creator desăvârșit, un mare arhitect al 
universului, el rămâne totuși măsura tuturor 
posibilităților. Omule, cunoaşte-L pe Dumnezeu 
şi te vei cunoaşte și pe tine însuţi! Eşti un 
microcosmos din Macrocosm. Când vibrează un 
colțişor de lume, toată lumea vibrează. 
Invizibilul din noi determină vizibilul. Arunci 
piesele unei maşini. dintr-un avion dar până jos 
nu se asamblează singure în maşină, este nevoie 
de un Creator. 

Secrete, şoapte, destăinuiri, durere, lacrimi, 
împăcări, amintiri, bucurie, iubire, iertare. 
Prietenia, cel mai liber sentiment uman, e o 
continuare a prezenței lui Dumnezeu în viața 
oamenilor. Prietenii ne arată lumina când vedem 
întunericul, ne zâmbesc când toți în jur se 
încruntă, ne şterg lacrimile, ne mângâie capul şi 
ne sărută fruntea. Ne oferă batista, ne şterg 
lacrimile cu dosul palmei, ne invită la dans. 
Prietenii te acceptă precum soarele, oceanul, luna, 
arborii, pământul. Omule fii fericit că Eşti! 

Bucuria omului e Omul. Oamenii se caută 
unul pe celălalt pentru a comunica, pentru a-şi 

deschide sufletele, pentru a suspina și a se bucura 
împreună, pentru a fi în comuniune. Într-o relație 
de prietenie fiecare primeşte sau dăruieşte câte 
ceva, uneori mult, alteori puţin. Fiecare om este 
unic şi frumos. Prietenii nu întreabă, ci aşteaptă 
şi cred în acea lumină din noi. Şi primesc 
răspunsul, căci înțelegerea vine de la sine. Învață, 
iartă şi acceptă  omenescul, onestitatea, 
naturalețea celuilalt. Inima deschisă dăinuie. 
Prietenia iubeşte fără condiții, vorbeşte fără 
intenții, dăruieşte fără motive şi ține la cineva 
fără explicații. 

Când culegi roadele prieteniei și le așezi la 
păstrare? Atunci când nu mai e nevoie să ne 
spunem nimic, ci doar să ne bucurăm că suntem. 
Chiar şi în tăcere, dialogul inimilor nu are nevoie 
de condiţii, ci doar de bucuria de a dărui, de a 
împărtăşi. Prietenia se construieşte încetul cu 
încetul, cărămidă cu cărămidă, din soare şi ploi 
ale inimii, din bucățele de timp petrecute 
împreună. 

Ne este sete să fim ascultați, ne este sete să 
fim iubiți. Prietenia, dragostea nu îmbătrânesc. 
Ele înseamnă credință, sprijin, înţelegere, 
mângâiere. Prietenii sunt curcubeul de după 
ploaie. Inimile vibrează la unison. Prietenia nu se 
sfârşeşte când nu mai ai ce să împarţi, ci abia 

atunci începe. A dărui din tine este cea mai bună 
formă de comunicare. 

Nu poți vedea cu claritate o situaţie atât 
timp cât tulburi apa. Când ai probleme înseamnă 
că atunci Dumnezeu te iubește şi mai mult. Când 
eşti „călduț” Dumnezeu te lasă de capul tău. 
Dumnezeu vrea să-ți dăruiască mai multe 
bunătăţi decât ceri tu. Cine îl are pe Dumnezeu, 
acela este fericit! 

Există o singură artă creştină, care nu-i 
nici gotică, nici romantică, nici barocă, e arta de 
a purta crucea. Prietene, dacă ne uităm spre 
aceeași stea, vom fi veşnic împreună! ... 


Copilul de astăzi, Omul de mâine 


„Nu trebuie să întâlneşti omul la suprafaţă, 
ci la al şaptelea etaj 

al sufletului, inimii şi cugetului său. ” 
(Antoine de Saint-Exupery) 


A nima noastră e un ascensor ce se 


blochează adeseori între etaje, între minte și 
inimă. Exemplul negativ al părinților, influența 
prieteniilor greşite, lecturi şi vizionări nepotrivite 

cu vârsta, modele nefaste ale unor adulți imorali: 
sunt filmele zilnice din viața copiilor. Câmpurile 
de luptă în educație sunt mereu în stare de atac. 
A câştiga un suflet este mai de preț decât orice 
bun material. Abandon fizic sau moral şi inima 
tresare că povestea nu moare. Firimituri de 
tandreţe. 

Copiii nu au nevoie de critică, ci de 
modele vii, actuale, pozitive. Optimismul şi 
fericirea se învaţă zilnic. Respectul față de copii 
ajută să se formeze oameni cu personalități 
demne, verticale, care vor simţi nevoia de a 
acorda, la rândul lor, respect celorlalți. O mamă 
şi un tată prezenţi în viața copilului valorează cât 
zeci de profesori sau formatori. Părinții cunosc 
cel mai bine căile inimii, nu doar cărţile. 
Educaţia este cea care te face bogat şi nu 
satisfacțiile lumești, efemere. Co-participare, 
reciprocitate, cunoaştere, exercițiu, progres. 

Viaţa e ca un bumerang. Înţelepciunea 
populară ne aduce aminte de şcoala vieţii: „Ce-ai 
semănat, aceea culegi”; „Cum îţi aşterni, aşa vei 
dormi”. Modul în care te comporţi cu cei din jur 
spune multe despre trecutul tău, dar şi despre 
ceea ce se va întoarce la tine. Există o logică a 
relaţiilor umane, care, atunci când nu este 
preţuită, se încolăceşte asupra minţii şi inimii 

fiecăruia. Morala este cea care menține armonia 
între culturi şi întreține frumosul. 

Identitate psihologică, distincție, capacități 
psihice. Oamenii devin pricepuţi prin exercițiu, 
nu doar prin talent. 10% talent, 90% muncă, 
sudoare, jertfă. Edificiul vieţii se reclădeşte zilnic. 
Mândria, invidia, răutatea omenească, rutina 
obişnuinței,  automatismul, suspiciunea sau 
neîncrederea, egoismul, acuzaţiile închipuite, 
repetiţia uniformă şi monotonă sunt mormântul, 
crusta sufletului viu. Pentru a învinge gesturile 
seci şi a trăi vibrații noi este nevoie de bucurii vii 
şi autentice. A investi speranțe, firesc, Duh. 
Binele, Adevărul, Iubirea sunt Treimea omenirii. 
Cărarea e frumoasă. Fii liniştit. Dacă vrei să fii 
fericit, atunci fii! A fi deştept înseamnă a ști să 
trăieşti frumos, a fi fericit. Nefericirea deprimă, 
îngustează. 

Există mult adevăr pe pământ, avem 
nevoie de frumusețe morală. Aristocraţie a 
omeniei, valoare a timpului. Toţi vor să bată 
recorduri şi tot mai puţini vor să mişte inimile de 
pe pânze de păianjen, de pe convenţii pe 
sfințenia sufletului. Suntem admiraţi sau invidiați 
în funcţie de ceea ce aşezăm fiecare în desaga 
vieții. Şi toți avem o desagă, şi toți putem pune 
acolo tot ce dorim, oricând. Harul divin nu se 
cumpără cu bani, ci cu inima şi este la îndemâna 

oricui. E gratis să te sfințeşti, e „super ofertă 
Faptele noastre ne fac să fim ceea ce suntem 
astăzi, mâine, veşnic. 

Accidentele nu sunt accidente, la fel cum 
întâmplările nu sunt întâmplări. Ai învăţat lecţia? 
Ai înțeles mesajul? Astăzi experiența e cel mai 
bun învățător. 

Eu sunt tu şi tu eşti eu. Fiecare om e o 
lume nouă care se naşte şi moare odată cu dânsul. 
Istoria spirituală a lumii există ontologic în 
sufletele noastre, la niveluri diferite de trăire şi 
înţelegere. Infinitate în unitate şi umanitate în om. 
Omule, cunoaşte-te pe tine însuți! Caut un om... 

M-am născut din iubire ca să iubesc. Eu 
îmi cunosc mama după privire, iar ea mă 
cunoaşte după surâs. E povestea noastră de 
blândeţe în care contopesc cele două suflete 
pentru eternitate, precum o picătură de apă se 
contopeşte cu oceanul din care s-a născut... 

„Dacă scrii pentru Dumnezeu, vei ajunge la inimile multor 

oameni şi le vei aduce bucurie. Dacă scrii pentru oameni ai să 
câştigi nişte bani, vei dărui unora puţină bucurie şi ai să faci puțin 
zgomot în lume, pentru un timp. Dacă scrii numai pentru tine, ai să 
citeşti ce ai scris şi zece minute mai târziu vei fi atât de dezgustat 
încât îţi vei dori să fi murit” (Thomas Merton) 


N, am venit în viaţa asta să plătim 


facturi, să muncim ca nebunii, să ne certăm din 
orice prostioară, să colecţionăm cartoane cu 
multe ştampile, ci să învăţăm să iubim. Nu luăm 
cu noi decât iubirea dincolo. Nu luăm nici 
mobila, nici maşina, nici casa, nici... nimic. 
Sădește în suflet multă bucurie ca să ai ce flori să 
culegi mai târziu. Bucuria nu e ca valurile mării 
ce trec repede, nici ca floarea ce se ofileşte. 
Întâlneşte-te cu tine, descoperă-te, acordă-ți timp 
conştient şi nu mecanic! 

Copiii au deficit de ataşament parental 
care nu le validează identitatea. Copilul când 
vrea atenție sau timp de calitate, ori se 
îmbolnăveşte ori face o prostie. Ceva face ca să- 
ți atragă atenţie. Şi e nevoie de atenție pozitivă, 

nu de atenţie negativă. Încredere şi încurajare, şi 
nu ceartă. Nu suntem maturi emoțional şi 
adeseori ne comportăm ca nişte copii. Indiferent 
ce s-a întâmplat există un rost. Fugim de 
responsabilități pentru că nu suntem liberi. 
Nevoie de libertate versus nevoie de control. 
Suflete, te iubeşti pe tine? Te-ai acceptat, te-ai 
iertat? Înţelegi ce se întâmplă în viața ta? 

Viaţa te izbeşte de toți pereţii, cu sau fără 
voia ta. Tu duci valul unde vrei şi poți fi fericit. 
Omul e un mecanism care acționează la diferiți 
stimuli. Putem ieşi din orice angrenaj creat de 
noi sau de cei din jur. Avem nevoie de iubire 
necondiționată şi pură. Nu te mai lovi cu 
acceleratul din tine. leşim din programul „maşina 
de cusut” şi schimbăm vibrația, energia. Nu ne 
mai „lovim” unul altuia piticii de pe creier. 
Inteligență rațională, maturitate emoțională. 

Blocajul energetic al corpului naşte emoții 
negative. Avem nevoie de depolarizare în 
mișcarea interioară, de sincronizare prin procesul 
iertării. Un conflict biologic există în fiecare din 
noi. Inversii psihologice, câștiguri pe care le 
avem din comportament, autosabotare, sunt 
schemele în care ne învârtim zilnic, activând sau 
dezactivând diferite emisfere ale creierului. Ne 
arătăm că suntem tari pentru a ascunde durerea 
pe care o avem înăuntru. Nu avem nevoie de 

cârje sau bastoane exterioare pentru a ne sprijini 
sufletul şchiop. 

Ura intră în noi ca şi iubirea. În fiecare zi 
te descoperi, în fiecare zi te creezi. Ce descopăr 
eu îți împărtăşesc şi ție. Vocea critică moare şi ne 
suntem propriul dușman. Ne luptăm cu 
convențiile, cu normele, cu regulile, cu 
standardele, cu canoanele care ne îngrădesc 
libertatea interioară. Sentiment de neputinţă în 
faţa vieţii. Frica de Dumnezeu ucide şi nu iubirea 
de Dumnezeu. Ne sufocăm ființa pentru că nu 
vrem să fim spontani, veseli și buni. Orice 
problemă ai avea, dacă sapi în spatele problemei 
ajungi la frica de moarte. Criticul intern moare la 
canalele de iubire interne sau externe. Moartea 
nu e moarte, ci e naştere, viață. 

Lacrima este durerea care iese din tine şi 
de care sufletul vrea să se elibereze. Nimeni nu 
ne face atâta rău așa cum ne facem noi. Înţeleg și 
empatizez cu fiecare. Excesul de limită 
generează revoltă pentru că înăbuşă creativitatea, 
vitalitatea, spontaneitatea, naturaleţea, 
înțelepciunea. Ni se revelează orice nevoie. Cel 
mai bun profesor este ultima ta greşeală. 
Dumnezeu îţi arată locul comorii, dar tu trebuie 
să sapi! 

Am învăţat să ofer, nu fiindcă am prea 
mult, ci pentru că ştiu cum este să nu ai! Am 

obosit să caut. M-am oprit şi cred. Mă conduce 
emoția şi nu rațiunea. Nu poţi dărui iubire, dacă 
nu eşti iubire. Lasă-te să curgi, iubirea vine de la 
sine! Respiri iubire şi eşti fericit! 


“Viaţa este o sunpniză, 


„Muzica este un răspuns căruia nu i s-a pus nicio 
întrebare...” (Nichita Stănescu) 


Viata este o surpriză. Dacă trecem pe 


lângă oameni fără să-i privim cu dragoste 
pierdem zâmbetul lor. Privirea este o chemare, o 
staționare în suflet. Iubirea nu e doar ceea ce dă 
inima, ci ceea ce dă glasul, privirea, mâna pe 
care o întinzi. 

Nu ai nevoie de multe ca să fii fericit; un 
cântec şi puțin infinit. Lumea e făcută din foarte 
puțin. Oricât de palidă ar fi ziua totul este 
trecător. Adormi, te trezești. Aproape, departe 
sunt doar nişte valori date de minte. Cântec de 
pace, cântec de război. Arme pentru vorbe. 

Ai spus prea uşor adio zâmbetului. Ridică- 
te şi caută viața în jurul tău! Omul este trist 

pentru că nu știe că este vesel. Îndoiala este 
jumătatea drumului dintre credință şi necredință. 

Când trec anii ce lasă în urma lor? 
Geamuri fumurii. Ne jucăm cu dragostea, de-a 
dragostea. Zâmbetul este atunci când colțurile 
gurii sunt dulci în sus. Chiar dacă uneori mai 
coboară, acel contur al buzelor este într-un 
balans. Şi nu se poate stinge în întuneric. Şi ochii 
ştiu să surâdă. Şi mâinile. Totul în toate. 

Am mărturisit 'tandrețea. Oamenii sunt 
preocupați de propriul piedestal. Viaţa unora se 
asemănă cu parodia unei cărți. Amar e amarul. 

Întâlnim oameni care reuşesc să ne intre în 
suflet deşi n-au cheia şi oameni care deşi au 
cheia nu pot găsi uşa. lubirile cele mai de preţ 
sunt cele care nu au nevoie de cuvinte. 

Învierea înseamnă revenirea la dragoste. 
Dumnezeu poate schimba cursul unui neam, ţări, 
oraş, sat, dacă mai sunt oameni care ÎL iubesc. 
Prietenul la nevoie se cunoaşte, iar iubirea față 
de Dumnezeu în ispite, în încercări. Dorul este 
corespondența inimii. 

când ţi s-a terminat răbdarea 


ep d discipol şi-a întrebat într-o zi 


maestrul: „Ce trebuie să ştiu pentru a ajunge într- 
o zi acolo unde îmi doresc?” „Să ştii să iei decizii 
bune, decizii bune, decizii bune”, răspunse 
maestrul. „Şi cum învăţ asta?” „Experienţă, 
experiență,  experiență...”. „Şi cum câştig 
experiență ?” „Decizii proaste, decizii proaste, 
decizii proaste...,” încheie maestrul. Aşadar 
Petre Ţuţea avea dreptate când afirma că 
experiența nu e revelaţie, ci o acumulare de date. 
Se dobândeşte prin străduință şi determinare. E 
greu să înţelegi pe deplin sau să înveţi din cărți 
ceea ce nu ai trăit pe pielea ta sau nu ai văzut cu 
ochii tăi. Experienţa este cel mai dur profesor, 
pentru că mai întâi îți dă testul şi apoi îţi spune 
care era lecţia de viață. 

Omule, cine ţi-a stins lumina şi ţi-a furat 
semnul crucii? Răbdarea începe abia atunci când 
ți s-a terminat răbdarea. Cea mai prețioasă 

călătorie este aceea către sufletul nostru, către 
noi înşine. Călătorie ce o facem în singurătate. 
Cuvinte nu găseşti. Viaţa se împarte în rău şi 
bine. Clipe de rătăcire uitând Cuvântul. Marea e 
albastră, iarba e tot verde. 

Cu toţii avem frământări ce ne ţintuiesc 
mai mult sau mai puţin pe drumul vieții. Acolo 
unde adeseori o vioară mai cântă... Ai nevoie de 
cineva care să şlefuiască diamantul din tine. 
Căutând Raiul, găsim iadul din noi. Prinosul 
nostru de recunoștință pentru oamenii 
providențiali din viață adeseori e prea mic, iar 
simțămintele ce ne copleşesc, alături de 
prețioasele amintiri, reprezintă emoționante 
răvaşe. Nu o să vină nimeni să ne bată la uşă să 
ne ofere puţin timp pentru a petrece cu celălalt. 
Un telefon, un mesaj, o conectare, o întrebare. 
Celălalt simte că te conectezi. Nu ai vrut durerea, 
dar ai cunoscut-o. Dacă vrei, plângi! Te ajută, te 
eliberează! Ploaia ne uneşte când ne udă, aidoma 
lacrimilor. Dacă vrei, scrie-mi... Ai să vezi că 
timpul e în favoarea ta. E frig. Te acopăr în 
fiecare noapte cu o aripă de înger. Locuieşti în 
inima mea şi vreau să te plimb prin praf de stele. 
Odă bucuriei! 

Eu joc cu viaţa o horă. Vrem, nu vrem, se 
întâmplă. Cu toate că eu tot nătâng am rămas. 
Mă gândesc la tine şi la mare, cu magia timpului 

şi a luminilor din port. Părul în vânt dansează 
grațios şi-mi atinge luna de argint a iubirii. Cine 
sunt eu?! Paşii ce sărută pământul, mâna ce 
mângâie mătăsos valurile, tremurul vântului când 
mă pătrunde în ființa timpului. Uneori mă simt 
ca marea fără sare. Chitară, te rog, du-mă departe, 
departe! În seara asta vreau doar să visez. Îmi 
inventez o lume făcută din iubire, unde se 
gândeşte doar cu inima şi nu există răutate, frică 
şi moarte. Oare cum ar fi lumea, dacă toți 
oamenii ar iubi?! 

E vina mea, doar vina mea când nu trec 
testul încercării. Încă împreună, doar împreună 
învăţăm să iubim, să iertăm, să fim mai frumoşi 
la suflet şi la chip. Nici nu mai pierd timpul cu 
întrebările care nu mai au răspuns. Suflete, ceea 
ce a fost, a fost. Aşa este făcută lumea, dragostea, 
durerea, invidia, răutatea, puţinul, plinul... Din 
nimic, poveştile mici devin importante. Acolo 
este aici şi viceversa. Nimicul ne face să suferim. 
Dintr-un fir de praf dezvoltăm mormanul de 
gunoi. Seară albastră cu lună plină. Cristale de 
zahăr pe obrajii sufletului. Nu te mai certa, 
trăieşte! Intră şi ieşi din tine, şi fă loc lui Doamne. 
Nu ucide jurăminte. Cine te face să plângi şi te 
întoarce la începuturi? Eşti ceea ce căutai. Poţi 
zbura. Ia aripile pe spate şi sus! Nu rămâne la 
podea! Crede în astăzi şi nu rămâne la ziua de 

ieri, mai ales că o parte din tine te învață să mai 
speri. 

Cele mai frumoase clipe sunt cele pline de 
lacrimi şi iubire când îngerul nu doarme, ci scrie 
povestea ta, povestea mea. Câte emoții îi dau, iar 
şi iar! Dar e cel mai fericit înger, are ce povesti. 
Sfatul îngerilor când toţi se scutură de pulbere de 
stele. Nimeni nu poate şti unde duce drumul şi 
timpul. Nimeni nu poate arăta cum dragostea 
creşte, să o măsoare la metru sau să o cântărească 
la kilogram. Se simt şi se trăiesc. Atrag lucruri 
bune şi frumoase pentru că mă gândesc la ele. 
Cineva spunea că Doamne face sfinți şi oameni 
cu materialul clientului. Dumnezeu dă, dar nu 
pune în traistă. Niciun cuvânt în plus. Câştigător, 
învins, victorie nu există; toți suntem în brațele 
Tatălui Ceresc şi ne depărtăm din cauza 
propriilor reguli uitând că nu trebuie să rămânem 
cu sufletele înghețate. 

A te ruga înseamnă a tăcea, a părăsi 
gândurile şi a lăsa pe Dumnezeu să vorbească în 
adâncul inimii. Isihia înseamnă „revenirea în 
sine”. Liniştea inimii este atelierul sau 
laboratorul rugăciunii. A te ruga înseamnă să 
încerci să vezi o fărâmă de bine şi în cel mai 
mare rău. „Fii în pace în inima ta şi cerul şi 
pământul vor fi în pace cu tine. Scara Împărăției 
lui Dumnezeu este în tine, ascunsă în sufletul tău. 

Adânceşte-te în tine însuţi, departe de păcat, şi 
vei găsi scara pe care vei putea să te înalți”, ne 
învață Sfântul Isaac Sirul. 

Ieri e istorie, mâine e mister, azi e un dar. 
Un dar de împărțit cu restul. Aşadar, în viață, mai 
bine optimist şi să mă înşel, decât pesimist şi să 
am dreptate! 

Cel mai minunat tavan este cerul, iar cel 
mai moale covor este iarba. Vorbeşte Doamne, 
robul Tău ascultă !... 


Alcoolul, 
anestezie a sufletului rănit 


„Nu hotărî singur cine merită şi cine nu merită! Se poate să 

greşeşti când judeci valoarea cuiva. E mai bine să faci bine şi celor 
care nu merită, decât ferindu-te să dai celor mai puțini buni, să nu 
ajuţi nici pe cei care merită. Este cu putință să treci cu vederea chiar 
pe unii care sunt iubiți de Dumnezeu. Deschide, dar, inima ta tuturor 
celor care au fost înscriși ca ucenici ai lui Dumnezeu. ” 

(Clement Alexandrinul) 


cl a este primul semn că ceva 


nu este în ordine. Mai ales dacă resimţi neplăcut 
tensiunea fiecărei dimineţi şi încerci să devii mai 

plăcut sau mai înțelegător printr-un pahar sau 
două. 

O problemă cu alcoolul nu au doar bărbaţii, 
ci și femeile. În prezent, există mai multe femei 
băutoare de alcool decât au existat vreodată în 
decursul acestui secol şi asta se observă din 
numărul femeilor care cer sprijinul pentru a 
diminua consumul sau pentru o abstinență totală. 

Alcoolul produce modificări în 
funcționarea creierului. Ca orice lucru are 
aspecte pozitive şi negative. Cu un pahar de vin 
roşu, curat, natural îţi poţi regla tensiunea sau 
anemia. Dacă bei patru sau cinci pahare, deja 
începi să abuzezi fizic sau emoţional soția şi 
copiii. Alcoolul, sub orice formă aduce schimbări 
de comportament atât la femei, cât și la bărbați, 
în procentaje diferite. Aceste modificări pot să ne 
facă mai fericiți, mai vorbăreţi, mai relaxaţi, mai 
îndrăzneți şi dezinhibaţi, mai prietenoşi şi 
amuzanţi sau mai somnoroşi, mai violenţi (verbal 
sau fizic) sau mai lenți în gândire, mai deprimați, 
mai frustraţi, mai anesteziaţi. 

Alcoolul e ieftin și consumul creşte de la 
an la an, chiar dacă situaţia economică şi socială 
este încă îngrijorătoare. Rata deceselor datorate 
bolilor hepatice este în creştere. Chiar şi tinerii 
sunt printre consumatorii de „anestezie ieftină şi 
rapidă”. Cei mai renumiţi din Europa sunt tinerii 

danezi şi cei din Marea Britanie. Bineînţeles că 
acest consum are şi o zestre genetică, deoarece 
problemele consumului de alcool încep în familie. 
Copiii fac ceea ce văd, nu ceea ce aud. 

Nu încercați să citiți gândurile celorlalți 
despre voi pentru că nu vom şti niciodată ce 
gândesc cu adevărat şi nu putem gestiona 
gândurile celorlalți. Sentimentele de culpabilitate 
sau  dezaprobare, manieră potrivnică sau 
defensivă, gândirea în alb și negru, plânsul de 
milă, sunt irosiri de energie emoțională. 

Consumul de alcool nu rezolvă situațiile 
dificile din viața fiecăruia, ci le dublează. Pe 
lângă sânge, ficatul, inima, creierul, plămânii, 
muşchii şi rinichii sunt locurile ce rețin alcoolul. 
La femeile gravide alcoolul traversează placenta 
şi ajunge la făt. Datorită dimensiunilor corpului, 
a alimentelor consumate, a metabolismului 
personal, adaptării celulelor nervoase, unele 
persoane rezistă la alcool mai mult decât altele. 
Riscurile consumării unei cantități mari de alcool 
le cunoaşte fiecare în parte (accidente fizice, 
traume psihologice), precum şi senzația de 
mahmureală de după episod (oboseală, deprimare, 
iritabilitate). 

Factorii sociali, cercul de prieteni, ieşirea 
din rutină, luptă interioară copleşitoare, sunt 
începuturi zilnice spre a porni cu dreptul spre o 

nouă şansă. Toate s-au schimbat, tu te-ai 
schimbat. Centre de specialitate, consilierea, 
alcoolicii anonimi, medicația, terapia, 
spovedania, sunt uşi deschide pentru mintea şi 
sufletul nostru. Bine este să facem aşa. Se poate 
şi să nu facem aşa, dar ne va fi greu. Noi alegem 
acțiunile noastre în mod liber şi conştient. 
Creştin e cel care nu trăiește nici în trecut, nici în 
viitor, ci numai în prezent. Trecutul nu-l apasă, 
viitorul nu-l îngrijorează. 

Viaţa îți oferă exemple multe ca să te 
descurajeze. Încerci. poate să devii pentru o 
perioadă mai rău însă nu ai sufletul hain şi nu 
reuşeşti să fii ignorant. Momentele de sinceritate 
vin când nu te aştepţi. Inima împietrită se 
înmoaie când apar probleme. De aceea 
Dumnezeu îngăduie suferința, ea nu este un scop 
în sine ci un mijloc. Mulţi punem plasturi pe rană 
dar nu vindecăm aşa rana. Oricine caută găsește 
şi dacă nu găseşti îți scoate Dumnezeu în cale. 
Dumnezeu aşază lucrurile încât omul îți găsește 
locul până la urmă în această lume. 

Străduieşte-te să fii cât poți de vrednic dar 
nu poţi aştepta până când o să fii vrednic. Nu ştii 
ce îți aduce ziua de mâine. Tocmai de aceea a 
venit Hristos pentru că niciunul din lumea 
aceasta nu a fost atât de vrednic să ajungă la El. 

Prin refuzul nostru încăpățânat amânăm 
coborârea de pe cruce a lui Hristos. 

Tot ce avem în viaţa aceasta sunt daruri de 
la Dumnezeu, de la existenţa noastră până la cele 
mai intime bunuri. Împacă-te cu Dumnezeu, cu 
tine şi cu cei din jur! 

În creștinism Domnul e mereu prezent, dar 
nu impietează nicio clipă asupra absolutei 
noastre libertăți. Stă la uşă şi bate. Nu intră 
nechemat. Iar înainte de a da, întreabă:crezi tu că 
pot? Nu întreabă dacă solicitantul e vrednic de a 
primi, ci dacă e liber de a crede. Şi de răspuns 
răspunde tot pe măsura libertăţii: fie ție după 
credința ta! 

Cred Doamne, ajută necredinţei mele! 

Hinte-emoţie-compontament 


„Dacă vrei să construieşti un vapor, să nu începi prin a-i 
trimite pe oameni după lemne, cuie, unelte, sfori şi alte materiale. 


>» 


Învaţă-i întâi să tânjească după marea îndepărtată, nesfârşită. 
(Antoine de Saint-Exupery) 


Minica noastră consumă multe 


resurse şi se adaptează zilnic la noi trăiri, la noi 
provocări. Mintea este un panou pe care 
proiectăm mereu vrute şi nevrute. Inconştientul e 
un loc unde adeseori nu ai vrea să intri, un loc 
plin de conflicte nerezolvate purtate încă din 
copilărie. Şi paradoxal, în inconştient există toate 
resursele necesare pentru a supraviețui. 
Inconştient pozitiv, inconştient psihanalitic. 
Logică inconștientă versus logică conştientă 
(emoții, acțiuni, gânduri, credințe). Inconştientul 
munceşte la maximum doar ca să stai cu ochii în 
tavan, de pildă. E o falsă senzație că stai şi nu 
faci nimic. Pentru a face sau a nu face, se depune 
acelaşi efort pentru că inconştientul nu se opreşte 
niciodată. Cu inteligența noastră ne creăm 

singuri probleme pe care încercăm să le 
rezolvăm. 

Când ai un ciocan în mână vezi cuie peste 
tot! Atunci când ne învinuim singuri pentru 
diferite lucruri pe care le-am gândit sau le-am 
făcut cândva, adeseori nici nu mai avem nevoie 
să fim acuzați de alţii. Știm să o facem „bine”, 
uneori prea bine! Factorul de insecuritate a 
responsabilizării propriei conştiinţe poartă dureri 
ale eului moral. De tine însuţi nu te poți ascunde 
şi mai devreme sau mai târziu travaliul de a te 
privi aşa cum eşti trebuie înfruntat şi acceptat. 
„Sentimentul ruşinii” reprezintă sensibilitatea 
morală a dorinței de îndreptare, de schimbare în 
mai bine, de creştere armonioasă. Dezlegi, 
eliberezi, corectezi, protejezi. Gândești altfel 
despre tine în relație cu eu-tu-situație. E alegerea 
ta!  Menţinerea iertării înseamnă corectarea 
mentalului de fiecare dată când mă trezesc în 
„contracte”. Observarea propriei dependențe şi 
alegerea de a pleca din „baltă”. Schimbarea ta 
declanşează schimbarea celuilalt. Dă-ţi voie şi 
alege să ieşi din buclă. 

Într-un sistem o problemă rămâne o 
problemă pentru că fiecare îşi joacă rolul. Ne 
învârtim, dar nimeni nu pune degetul pe buton, 
pe rană. Cine crede că deţine adevărul e un tiran 
şi avem destule exemple în istoria lumii de 

oameni care credeau că dețin adevărul şi ce au 
făcut cu acel adevăr. Au murit cu adevărul între 
dinți, pătat cu sânge. De acolo încă mai picură şi 
pe alte pagini ale conştientului colectiv. Toată 
viața învăţăm şi la sfârşit tot neînvăţați murim. 
Am învățat de curând că uşa se deschide în două 
părți şi fiecare e liber să aleagă dacă o închide 
sau o deschide. Şi nu trebuie să te simți vinovat 
sau dator pentru asta! Viaţa te obligă, te dă cu 
nasul de realitate. Poate ai ceva de învăţat, poate 
ai ceva de iertat... 

Nu poţi controla comportamentul celuilalt 
şi nici comportamentul celuilalt nu îţi dă ție 
valoare. Stăm în viitor visând, sau în trecut 
regretând. Copiii stau în prezent și sunt conectaţi 
mereu la tot ce e viu. Chiar dacă îți place o haină 
foarte mult şi corpul creşte şi nu mai încapi în ea, 
la un moment dat e nevoie să te dezbraci de ea şi 
să-ți cauţi haina. Mergi odată cu schimbările din 
viaţa ta. După cum certificatul de căsătorie nu îţi 
oferă un certificat de garanţie, tot la fel nu poți 
controla totul prin „contracte” cu tine sau cu cei 
din jur. Oricând poate apărea neprevăzutul şi e 
nevoie să fii pregătit emoțional şi mental pentru 
orice. Trecem prin toți paşii pierderii, travaliul 
pierderii (şoc, negare, tristețe, acceptare) şi 
gustăm iertarea, pacea şi speranța. Pisica nu face 

depresie pentru că nu a prins şoricelul, ci mai 
încearcă iar şi iar şi iar... 

Comunicarea este o formă exterioară a 
unei realități interioare. Unii oameni sunt 
bronzaţi pe trup, alţii sunt bronzaţi pe suflet. Unii 
au cicatrici pe suflet, alţii au cicatrici pe trup, 
însă omul trebuie iubit cu răni cu tot. Iubeşte şi 
rana şi pe cel ce a făcut rana! Nu ajută să găsim 
un vinovat şi să plângem de milă victimei, ci să 
căutăm soluţii reale. Dacă e să ne luăm „după 
ochi pentru ochi”, toți rămânem orbi. Nu ai putut 
ventila sau nu ai putut vorbi despre ce ai simțit 
atunci, e un început bun să vezi cine eşti acum, 
ce s-a dărâmat şi ce a rămas în picioare. Schimb 
emoția din duşman în amic, o trăiesc şi o 
înlocuiesc cu ceva bun. Jelesc ce am de jelit şi 
merg mai departe! Lacrimile se transformă în 
gânduri şi devin parcă un organ interior care ne 
ajută să vedem mai bine. Te dor strămoşii? Nu 
uita că sentimentele îngropate de vii nu mor 
niciodată! 

Poveşti crude sau coapte, dar e o muncă de 
arheologie interioară. Avem nevoie să ne 
îndreptăm oasele minţii şi sufletului pe o gândire 
magică. Nu putem pune mintea în clor, dar 
putem ierta, putem face oricând „actualizare” la 
programul” nostru interior. Iertarea dă naştere la 
sentimente, gânduri, comportamente pozitive. Şi 


182 


ieromonah HRISOSTOM FILIPESCU 


e super ofertă să-ţi faci acest cadou! De astăzi, 
nu de mâine. 


Meditat 


„Să nu lași să treacă o zi fără să vezi, 
fără să auzi sau fără să citeşti ceva frumos!” 
(Johann Wolfgang von Goethe) 


A 
O, viaţa noastră atingem pământul ușor, 


cu piciorul, doar ca să părem că suntem în 
această lume, însă noi căutăm la înălțimi şi 
urmărim înțelepciunea vieţii veşnice. 

Cine sunt eu? O mână de oase peste care 
Dumnezeu a suflat Duh de Viaţă. Acest suflet, 
după ce îşi va cânta balada vieţii, se va întoarce 
cândva întru țărâna din care a fost plămădit. Ca 
orice muritor voi trece; însă aceste cuvinte vor 
vorbi singure despre durere, încercări şi lacrimi 
prefăcute în bucurie. Căci, a fi monah este o 
poezie pe care o scriem mereu până prindem 
aripi să zburăm spre cer... 

Nu ar trebui să lăsăm timpul să ne treacă 
printre degete fără să petrecem timp cu cei care 
chiar contează pentru noi, cei apropiați de inimile 

noastre. Dacă mâine murim, vom fi înlocuiți uşor 
la locul de muncă, dar familia şi prietenii vor 
simţi pierderea pentru tot restul vieţii lor. Nu îţi 
petrece viitorul purtând cu tine cuvinte nerostite 
pe care cineva ar fi avut nevoie să le audă, pe 
care ar fi trebuit să le dăruieşti cuiva, cândva. 
Felul în care îţi petreci timpul este mai important 
decât felul în care îți cheltui banii. Greşelile care 
implică bani pot fi corectate, dar timpul se duce 
pentru totdeauna. Acum deja este atunci. Lângă 
tine suflet geamăn sunt eu original, fără nevoia 
de a mă dovedi şi explica. 

Un prieten de-al meu spunea frumos că ce 
îl doboară îl pune pe picioare. Ca să poţi fi fericit 
dă drumul lucrurilor care te fac să fii trist. Cele 
mai bune lucruri în viaţă sunt oamenii pe care îi 
iubeşti, locurile pe care le-ai văzut şi amintirile 
rămase. Visează cu toată mintea, crede cu toată 
inima, acționează cu toată ființa. Dă lumii ce ai 
mai bun în tine. Pentru că, vezi tu, până la urmă, 
totul e între tine şi Dumnezeu; niciodată nu a fost 
între tine şi oameni. Nu e nevoie să mergi repede. 
Trebuie doar să mergi...Pentru că minţile 
luminate discută idei, minţile mediocre discută 
evenimente, iar minţile înguste discută oameni. 

Ce caut eu în viața mea? Cine sunt? De 
unde vin? Şi încotro mă îndrept? 

Se spune că tăcerea este a doua putere a 
lumii, după cuvânt. Tăcerea este mai melodioasă 
decât orice cuvânt. Aşa este, însă scrisul rămâne 
peste veacuri ca o pictură a inimii ... 


Suflet nobil 


O: întorci în casa sufletului tău. Eşti 


fidel inimii tale. Mintea are alte legi, uneori cam 
reci. Oameni frânți sufleteşte găsim la tot pasul. 
Au fost, sunt şi vor mai fi. Ne rănim între noi din 
orgoliu, invidie, neputinţe. Postiţi, rugați, iertați. 
Spăşiţi sau nu. Societatea cu al ei carusel a ameţit 
conştiinţe. Sunt succese care coboară şi 
înfrângeri care te înalță. Important e să poți 
dormi liniştit noaptea...Este loc şi de căință. 
Oamenii au nevoie de timp ca să te ierte, 
Doamne însă are nevoie de Clipă: „Adevărat 
grăiesc ţie, astăzi vei fi cu Mine în rai” (Luca, 23, 
43). Cine te iartă, te va ierta, iar cine te urăşte, te 
va urî. Mai ales dacă ţine morțiş să rămână mic. 
Şi nu are nevoie de ani, de dovezi, de... Ce bine 
că Dumnezeu nu e ca omul, că demult ar fi 
trebuit să fie sfârşitul lumii! 

Doamne încă mai aşteaptă întoarcerea, 
iertarea, iubirea, recunoştinţa, comuniunea. 

Caută noi începuturi şi descoperă bucuria 
de a lăsa trecutul în urmă. Reproșurile sunt mai 
grele ca necazul în sine. În viață nu poți să spui 
oricui orice. Mulţi rămân doar la ambalaj, oricât 
am povesti despre gustul miezului. Fiecare om 
are taina sa. Inimă fină sau cu multe crestături. 
Intuiţii,  inspirații, structuri logice. artă! 
Strângerea de inimă să devină strângere de mână. 
Roagă-te! Fiecare grăunte are făină, dar şi tărâţe. 
Şi cel mai bun vin are drojdia lui. În fiecare rău e 
un bine, depinde de noi ce alegem să folosim, să 
vedem. Binecuvântează şi mulţumeşte pentru tot 
ce primeşti. Vei înțelege mâine lecţia de astăzi! 

Durerea unui suflet uneori e atât de mare 
ca şi cum ar fi durerea întregii lumi. Poartă în el 
toată umanitatea. La fel e şi cu bucuria. Și cu 
plânsul. Durerile sufletului sunt mai puternice 
decât durerile trupului. Viermele neîncrederii 
pătrunde în solul sufletului şi roade toate 
rădăcinile plantelor îngrijite, mai ales a florii 
încrederii. Şi e tare greu de semănat după ce 
pământul inimii e uscat şi sunt bolovani acolo. 
Udă cu lacrimi ce e de udat, ară cu iertare, 
discuieşte cu bunătate şi seamănă iarăşi 
semințele iubirii. Aşteaptă raza de soare şi 
binecuvântarea lui Dumnezeu. „Fereşte-te de 

rău şi fă bine, caută pacea şi o urmează pe ea.” 
(Ps.33,13) 

Atât sentimentul aroganţei, al superiorității, 
cât şi al insuficienţei şi al inferiorității sunt 
atitudini extreme ale vieţii ce pot dărâma ființa 
oricui. Dumnezeu, făcând pe om, nu a vrut să 
creeze un rob, un sclav, ci un suveran, un împărat 
al creaţiei. Omul nu e făcut să fie înfrânt. 
Greutățile din corabia vieţii ne fac să avem 
stabilitate în furtunile şi valurile nopții. Cuminte, 
năstruşnic, trist sau vesel, filmul vieţii rulează 
clipă de clipă în premieră doar o singură dată. 
Filmezi sau te laşi filmat? 

Crede-mă că nu vrei averi. Vrei pace şi 
iubire. Te-ai agitat în zadar: „Gol am ieşit din 
pântecele mamei mele şi gol mă voi întoarce în 
pământ! Domnul a dat, Domnul a luat; fie 
numele Domnului binecuvântat!” (ov, 1,21) 
Totul este atât de simplu şi de frumos. Sufletul 
tău e pur. Ai răbdare. Păstrează sănătatea 
sufletului aşa cum ţii la sănătatea trupului. 
Frumuseţea, gingăşia inimii şi a gândului curat 
fac ca orice om să devină frumos şi la exterior, 
indiferent ce urme are pe trup... Lumina din 
interior radiază şi acoperă orice rană, orice minus, 
orice...Înnobilează sufletul, curăță ochii să vadă 
cele bune şi mintea să gândească plusurile şi 
viața se va schimba. 

Dumnezeu nu este o balanță, un cântar: 
ţi-am dat, îmi dai. Dumnezeu este iubire. 
Dumnezeu este un Tată iubitor, înţelegător, 
atotcuprinzător, iertător. Fii suflet nobil şi pe 
mormântul tău nu va fi doar o floare, ci şi o 
lacrimă fierbinte, iar din cer vei primi un surâs de 
soare... 

Nimic nu e rău, noi le folosim rău. Din ce 
suntem transmitem celorlalți. Fiecare zi este o 
viaţă în miniatură. La fel şi judecata de apoi este 
gustată zilnic de fiorii conştiinţei. Vă dăruiesc 
speranță şi linişte interioară. Veşnicia este acum. 
Buzele miros a rugăciune. 

Dragostea = Răbdare, Iertare, Bucurie. 

2 dezueţi 
„Nu-mi pot face autobiografia pentru că nu mă interesează 
trecutul meu, pe care îl detest! N-am nimic comun cu mine în trecut. 


Ştiţi când începe viaţa mea? Acum când vorbesc cu 
dumneavoastră.” (Petre Ţuţea) 


Massmedia ne învață că veştile bune 


nu sunt ştiri bune. Uneori o zi pare cât o viață 
întreagă, alteori are gustul unei secunde argintii. 
Păstrează mereu o bucată de cer deasupra vieții 
tale care să-ţi amintească de bine, adevăr și 
frumos. Viaţa vine în valuri şi nu trebuie să te 
arunci în cap pe toboganul vieţii. Nimic nu e 
imposibil pentru un suflet optimist. Te vei simți 
fericit ori de câte ori te vei ridica de la podea. Şi 
din căderi, şi din ridicări ai de vindecat în 
măreţia firii umane. Toate experiențele noastre 
sunt farmacie pentru suflet. Nu descuraja, ai 
răbdare cu tine, cu cei din jur, cu vremurile! 
Viaţa se schimbă câte puţin sau noi ne 
schimbăm câte puţin în fiecare clipă. Tot timpul 
mai este ceva de adăugat, tot timpul mai este 
ceva de iertat, de iubit, de învăţat. Drumul spre o 

conştiinţă curată şi liniștită ne luminează sensul 
vieții. Ştim cine suntem, dar nu știm ce am putea 
deveni. Consumăm viaţa ca slujitori ai sufletului 
şi trupului imprimând speranţa în toate încăperile 
interioare. Evoluție, progres, dor. 

O mamă se priveşte zilnic în oglinda 
ochilor copiilor săi. Ne deosebim unii de alţii ca 
să ne completăm unii pe alții. Existăm deopotrivă 
în noi şi în celălalt în comuniunea iubirii. 
Sufletul meu are nevoie de sufletul celuilalt, 
împărtăşindu-se din umanitate şi divinitate în 
acelaşi timp. Regăsesc în tine bucăţi din mine şi 
simt în tine glasul din mine. Suntem ca un joc de 
puzzle în care fiecare are părți din marea imagine. 
Talanţi, lumină. Providenţă în dialog pe temelia 
credinței. Gând şi simţire spălate prin trecut, 
prezent şi viitor. Îmbrăcăm hainele noi pe care 
timpul le-a confecționat în sufletul nostru. 

Viaţa este un gem dulce-amărui: dulce 
pentru că Hristos mă iubeşte, amară pentru că eu 
nu răspund cu iubire la iubirea Lui. Dragostea e 
cel mai bun răspuns la toate întrebările vieții. 
Descoperă soarele din interiorul tău şi lasă-l să 
lumineze. Nu eşti singur, Dumnezeu este cu tine. 
Nu a nevoie să fim crispaţi, isterizați, înfundați. 
Bunătatea nu are jumătăți de măsură. O 
manifestăm sau ba. Avem duşmani pentru că şi 
noi suntem dușmanii altora într-o formă sau alta. 

Egoism, invidie, mândrie. E adevărat că răutatea 
neîmplinită devine stresantă pentru cine o fabrică, 
însă orice răutate se domolește în fața blândeții 
pe altarul inimii. Condiţia demnității umane este 
un echilibru între a şti să pierzi, a şti să-ți pleci 
fruntea, a şti să câştigi. Oamenii în depresie sunt 
mai atenţi la contraste decât la asemănări. Simţ al 
alegerii şi opțiunii spontane, inspirație a 
subconştientului. Precum timiditatea ascunde 
mari calități încătuşate, tot la fel fiecare suflet are 
îndoieli interioare care pătează visul. Suntem 
învinşi de calitățile sau de defectele cuiva? 

Complicăm simplitatea. Natura ne face 
oameni naturali, societatea ne face oameni 
sociali, dar omul se poate face pe el om. 
Decriptăm arhetipurile şi acceptăm sau refuzăm, 
conştient sau inconştient, exigenţele morale. În 
iubire e cea mai mare libertate. Secundă de 
adevăr. lubiţi o secundă Adevărul şi el vă va 
elibera. Mai bine ca în ţara mea nu e nicăieri. Cu 
munții mei, cu brazii mei, cu doina mea, cu 
plânsul meu, cu râsul meu, cu dorul meu... 

Bunul simţ este facultatea de a deosebi 
binele de rău. Raționament de tip euristic. Noi 
sensuri, noi înțelesuri. Slabi sau puternici, 
influențabili sau nu, cu emoții primare sau 
îngrijite, dorim să căutăm partea bună din noi, 
din cei din jur şi din evenimentele cotidiene. Eşti 

dimineaţa naturii şi porți prospeţimea inimii tale 
mereu. Fruct consumat în grabă sau instrument 
muzical acordat la tonul iubirii. Tu alegi dacă 
mai târziu vei scrie în jurnalul minţii tale despre 
vise sau despre regrete, despre frică sau despre 
curaj, despre pasiune sau despre compasiune. 
Trăieşte şi iartă! Sufletul nostru dialoghează. 
Legea naşte farisei, harul naşte oameni liberi. 

Credinţa nu este o datorie de împlinit, ci 
un act de iubire. Pune tot pe foc şi arde pagini. 
Astăzi începe viaţa ta... 


Dontanea, antilioticul sufletului 


E gândit să ierți? Da. Acel om, 


acel eveniment, acea... Da, și pe tine să te ierți. 
Dacă înţelegi acel ceva sau cineva şi faci o 
distincţie clară între agresiune şi agresor, vei 
vedea şi o altă lumină, partea umană. În adâncul 
fiecărui om există abisuri unde nu doreşte să 
privească. Una dintre cele mai frumoase virtuți 
cred că este iertarea, călătoria spre eliberare. 
Profundă şi bogată, iertarea schimbă în 
bine orice suflet, orice minte. Prima persoană pe 

care iertarea o schimbă este chiar persoana care 
iartă. Procesul iertării nu implică acceptarea în 
continuare a abuzului sau a abuzatorului. Iertarea 
nu se negociază și nu conține cuvântul „dacă”. 
Iertarea nu înseamnă dreptate, chiar nu are nimic 
de-a face cu aceasta. Iertarea nu este justiţie. 

Avalanșa de resentimente, amărăciune, 
furie,  autocompătimire şi comportamente 
autodistructive din care crezi că nu mai există 
scăpare, există ieşire, eliberare prin procesul 
iertării. Schimbări uimitoare apar în viața celor 
care iartă. Vindecarea prin iertare. Cel care iartă 
devine mai matur din punct de vedere emoțional. 
Dăruind vei dobândi. 

A ierta înseamnă a elibera pe celălalt de 
vină. Să fii pe 0, să nu îţi mai datoreze nimic. 
Iertarea mea nu depinde de comportamentul 
celuilalt. A ierta nu înseamnă a uita. Nu mai 
reproşez, nu mai amintesc ce a făcut. Iertarea nu 
înseamnă refacerea relaţiilor. Iertarea e un act de 
maturitate și de echilibru sufletesc. Între a ierta şi 
a uita este o diferență de care trebuie să ținem 
seama pentru a nu ne răni inutil. 

Evaluez ce s-a petrecut, rana, durerea şi 
văd ce simt. Nu fug, nu bag sub preş gunoiul. 
Observ şi mă detaşez. Fac un pas în spate şi mă 
uit ca într-un tablou, ca observator şi nu ca 
judecător. Nu confund rana cu cel care a făcut 

rana. Nu etichetăm oamenii după greșeli. Reacții 
naturale, mecanisme de apărare. Închisoare 
emoțională. Ura noastră ne afectează mai mult 
decât răul în sine sau cel ce ni l-a făcut. Iertarea 
este o a doua naştere. Schimbând interiorul meu, 
se schimbă și exteriorul. 

Ce simt? Înţelegere în planul emoțiilor și 
nu pun cruste ideologice. Analiză interioară. Ce 
mi s-a întâmplat face parte din viața mea și nu 
este ceva străin. lau decizia de a ierta şi nu mai 
rămân captiv în lucrul respectiv. Ce îmi lipseşte 
ca să-l pot ierta? Iertarea nu are de a face cu 
celălalt, ci asumarea unei părți din mine. 
Autentic, original, împlinit mă face întreg cu tot 
ce am trăit şi simţit. Când iert mă distanțez de 
ceea ce mi-a făcut celălalt şi devin liber. Iertarea 
are de-a face cu tine însuţi în primul rând şi apoi 
cu celălalt. Te iert când te schimbi este greșit. 
Iertarea nu se condiționează. Nu am pretenții de 
la celălalt pentru că s-ar putea ca celălalt să nu se 
schimbe niciodată. Îmi fac mie un cadou prin 
iertare. 

Semnul că ai iertat este că nu îi mai 
aminteşști celuilalt că a greşit. Din oameni isterici, 
devenim oameni istorici. Dacă devii arhivist 
înseamnă că nu ai iertat. Îmi cer iertare şi mie. 
Iertarea curată şi eficientă poate dura şi ani de 
zile. Neiertarea aduce moarte psihologică şi 

spirituală, iar iertarea aduce înviere. Nu poți fi 
creativ şi deschis către noi experiențe dacă eşti 
furios sau absorbit de propria persoană. Nu poţi 
schimba trecutul, dar poți schimba viitorul 
iertând, binecuvântând, dăruind. 

Păcatul este rana sufletului pe unde intră 
bacterii. Iertarea este antibioticul pentru infecția 
sufletului, calea spre eliberare. Dumnezeu este 
acolo unde este lăsat să intre şi odată cu El şi 
harul, lumina, binecuvântarea. Iubirea şi iertarea 
sunt un stil de viaţă. 

Iertarea înseamnă să accepţi că lucrul ce ţi 
s-a întâmplat te-a rănit şi nu mai trebuie să se 
repete. A uita nu înseamnă a ierta. Vindecarea nu 
înseamnă că trauma nu s-a petrecut niciodată. 
Înseamnă că trauma nu ne mai controlează vieţile 
şi putem fi liberi. 

Furia naşte furie. Ura naşte ură. Iubirea 
naşte iubire. Iertarea naște iertare şi este o 
alegere. Eşti liber să faci sau să nu faci această 
alegere. De ce să nu încerci să ierți dacă toate 
celelalte opțiuni s-au dovedit ineficiente? 

Oamenii sunt ceea ce simt. Printre 
sentimentele cele mai importante se numără: 
fericirea, interesul, surpriza, frica, tristeţea, furia, 
aversiunea sau disprețul. Toţi oamenii au puncte 
tari şi resurse care pot fi identificate şi cultivate. 
Descoperă sensul suferinței tale, nevoia de a ierta, 

faptul că nu eşti singur, scopul propriei vieți şi 
libertatea interioară pe care ţi-o dăruieşte iertarea. 

Iertarea te ajută să te eliberezi de mânie şi 
resentimente, îți transformă gândurile distructive 
în unele sănătoase şi liniştite, te ajută să 
interacționezi mai frumos cu cei din jur şi să 
îmbunătățeşti relația cu cel care te-a rănit 
făcându-l conştient de fapta sa şi dorind, poate, 
să repare greşeala, este totodată şi un act de 
iubire față de Dumnezeu. Ai putea adăuga o 
mulțime de motive pentru care merită să ierți. 
Răbdare şi perseverență. 

Se spune că toţi oamenii au trei vieți: una 
publică, una privată şi una secretă. Oamenii se 
schimbă treptat. Unii pot ierta o mare nedreptate 
în câteva zile, alţii au nevoie de câteva săptămâni, 
luni sau chiar ani. Cu cât rana e mai mare, cu atât 
procesul e mai greu. Straturile sau hainele 
suferinței ne demonstrează că iertarea este o 
deprindere ce se exersează. E o muncă grea, 
uneori dureroasă. Oamenii apelează adeseori la 
negare, suprimare, reprimare, regresie, transfer 
de sentimente (deplasare), identificare cu 
agresorul pentru a face față sentimentelor cu care 
le este greu să se confrunte. Cu cât pierderea este 
mai mare, cu atât este greu să ierți. Orice om 
poate fi iertat, inclusiv tu. Nimeni nu scapă de 
suferință. 

Pune o lumânare pe locul suferinței tale. 
Există o tensiune între dreptate şi milă. Nu mai 
vorbi de rău pe cel sau cea care te-a rănit. Spune 
o rugăciune pentru acel suflet. Adună în tine 
compasiune, bunăvoință şi iubire. Iertarea poate 
fi un dar făcut unei persoane care nu merită. 
Orice act, oricât de dureros ar fi el, poate fi iertat. 
Iertarea este posibilă chiar şi în cele mai brutale 
şi nedrepte condiţii. Temniţele comuniste şi nu 
numai sunt mărturii vii de jertfă pe altarul iertării. 
După cum niciun motiv nu îndreptăţeşte un avort, 
nici chiar un viol,.tot la fel niciun motiv nu 
justifică o neiertare. Fiecare ființă are dreptul la 
viață, fiecare suflet are dreptul la iertare. 

Valoarea ființei umane creşte pe măsură ce 
iartă şi iubește! Fără om, Dumnezeu ar fi iubire, 
dar pentru că există omul, Dumnezeu este iubire 
şi iertare. Iubirea şi iertarea pot schimba orice 
suflet. 

Iertarea este un cadou. Dăruieşte! Vei 
simți binecuvântarea, pacea interioară şi 
încrederea în viitor. Dreptate nu înseamnă 
pedepsirea vinovatului. Dumnezeul milei, al 
compasiunii, al iubirii este Dumnezeul Cel viu. 
Un Dumnezeu care nu pedepseşte, distruge sau 
condamnă la moarte, ci care face tot posibilul să 
ne ajute şi să ne vindece, care ne reabilitează şi 
ne reconciliază, recuperându-ne pentru bogăția şi 

desăvârşirea vieţii pentru care am fost creați. Cea 
mai bună şi sănătoasă soluţie este iertarea. Iubim 
fiecare om pentru că Dumnezeu îl iubeşte şi îl 
iartă. Şi ne este de ajuns ca să imităm bunătatea 
şi frumosul divin. 


Dans între emoţii, 


„Judecă-i pe alții la fel ca pe tine însuți. Căci ei sunt tu. Şi 

de aceea fii îngăduitor cu faptele lor rele, aşa cum ai fost şi eşti cu 
tine. Şi tot astfel doreşte căinţa şi îndreptarea păcatelor lor, aşa cum 
nădăjduieşti să ţi se ierte ale tale... Orice om poate fi iubit. Numai 
că, pentru a iubi astfel un om, nu trebuie să-l iubeşti pentru ceva, ci 
pentru nimic. Dacă ai să începi să-l iubeşti astfel, 

ai să găseşti şi motive” 

(Lev Tolstoi). 


2) A ARI şi vis, totul va dispărea. Totul 


are un început şi un sfârşit. Există un ritm 
interior pe care îl obişnuim prin ceea ce simțim, 
gândim sau acționăm. O stare pozitivă, relaxată, 
plină de speranță, ancorată într-o relație vie cu 
Doamne şi cu cei din jur, aduce bucurii. Înlocuiţi 
gândurile negative cu gânduri pozitive şi zâmbiţi. 
Zâmbetul interior este mai puternic decât 
zâmbetul exterior. 

Tristeţea este o mânie pasivă, iar mânia 
este o tristețe activă. Înlocuindu-le dispar. 
Tristeţea te invalidează. Fură ceva din ziua de 
mâine. Veselia şi candoarea te ridică de la masa 
melancoliei. Toţi suntem stresaţi, doar că avem 
un prag de suportabilitate mai mic sau mai mare. 
Sunt stresat că nu am motiv să fiu stresat, ar 
spune ceva. Viaţa este o luptă. Există doar două 
serios? Nimeni nu a scăpat viu din viaţa asta aşa 
că bucură-te și fii creativ. Inventează-te! Râsul, 
dansul, cântecul, natura, toate te poartă spre 
bucurie. 

Alungă tristețea din viaţa ta. Aici, acum. 
Nu ai nevoie de ea. Distrageți mintea de le 
vechile ei obişnuinţe şi surprinde-o cu ceva nou, 
ceva frumos, ceva uşor. Nu vă repetaţi acțiunile 
şi filmul tristeţii. Fiţi inventiv şi acționați contrar 
mecanismelor ce vă duc spre anestezie. Astăzi 
luăm în braţe pe Nu sau pe Da?! 

Şoapta îngerului e delicată, a diavolului 
este obsedantă. Când nu ne place viaţa aşa cum o 
avem acum, înseamnă că nu o trăim corect. 

Celor care au suferit o pierdere, celor care 
jelesc, celor care suferă de o boală care le 
schimbă viaţa, celor singuri, precum şi tuturor 
celor care trec printr-o perioadă de doliu, de 
orice natură, le transmit că orice poate fi depăşit, 

indiferent ce eveniment traumatic am 
experimentat fiecare. Renunţi la ce ai pierdut, 
sortezi ce e bun și frumos, te agăți de ce a rămas 
şi ce vine şi construieşti ceva nou, în tine şi în 
jurul tău. 

ÎI iubim pe celălalt aşa cum este, dar şi așa 
cum este chemat să devină. A construi împreună, 
în loc de a critica. Dumnezeu este al tuturor, nu 
aparţine exclusiv nimănui. Duhul suflă unde vrea. 
Harul coboară unde este chemat, de la un capăt la 
celălalt al pământului. 

Sufletul bate pașaportul. Mă uit unde este 
bine. Observ ceea ce este rău, dar mă concentrez 
pe lucrurile bune. Nu urăsc. Cu toţii trecem prin 
momente bune, câteodată rele. Ura mănâncă 
sufletul celui care urăşte, nu al celui care este 
urât. Dăruiesc frumuseţe şi fericire, atât cât pot. 
Cea mai grea minte e cea care se plictisește. 
Optimismul salvează lumea. Să te plângi nu 
schimbă oamenii. Ei se tot vaită, dar nimic nu se 
schimbă. Să înveţi, să fii recunoscător. Totul este 
un cadou. Am învăţat să fiu recunoscător pentru 
tot. Toţi învăţăm din greșeli. 

Viața este scurtă, este un cadou. 
Amintește-ţi ce are valoare. Să te bucuri de viaţă, 
să fii iubit şi cel mai important să ai iubire în 
inima ta. Problemele ţine-le doar în culegerea de 
matematică, nu şi în suflet. În viață unele lucruri 

trebuie să le acceptăm, oricât de grele ar părea pe 
moment. Mai târziu vom înţelege ce şi cum a fost 
aici, acum. Ai luat la picior pământul şi ai 
întrebat vântul. 

Împarte sentimentele la mai mulţi oameni, 
nu doar unuia singur. Câtă vreme sentimentele 
tale se duc doar către o singură persoană care nu- 
ți răspunde la fel, vei fi singur. Dăruind 
sentimente bune şi frumoase în mai multe părți, 
vei primi din zone diferite emoții pozitive. 
Vocabularul suferinței schimbat cu sintaxa 
bucuriei. Există fericire în lume! Şi lumea 
suntem noi, fiecare în parte. 

Nici plăcerea, nici durerea nu sunt veșnice. 
Ele se succed una alteia, precum ziua cu noaptea. 
Unde este plăcere va fi şi durere. Și invers. După 
ce ai urcat şi ai ajuns în vârf, trebuie să cobori. 
După ce ai alergat trebuie să te odihnești. Nimic 
din exterior nu este sigur. Liniște, pace, calm, 
seninătate, meditație, tăcere...Fericirea nu o poți 
cumpăra, nu o poți pierde. E mereu în tine, în 
mine, în noi. Drumul contează mai mult decât 
capătul lui. Păstrez partea bună. Transmit 
sănătate și lumină și merg mai departe. 

Oamenii se schimbă. Și eu. Şi ei. 

2, dragoste ca şi în război nu există 


reguli. Cu toţii dialogăm cu dragostea în viața 
noastră și ne lăsăm transformați de puterea ei. 
Unii o atingem puţin, cu vârful inimii sau al 
minţii, alții ne lăsăm inundați de apele ei. 
Eşecurile afective, proiecţiile sau  clişeele 
familiare, tiparele, blocajele, comportamentele, 
tăcerile, absenţele ne şicanează pe toți. Cognitiv 
şi emoţional, dragostea aduce cu ea şi ură, 
vulnerabilitate, furie şi dezamăgire. 

Dragostea înseamnă a oferi, nu a primi. Nu 
este un schimb egoist. Iubirea depinde de mine, 
nu de cealaltă persoană. Fericirea şi 
generozitatea necondiționată ne fac să nu mai ne 
simțim. Radarul nostru emoţional surprinde orice 
viteză sau staţionare a inimii. Iubirea pură nu 
este o iluzie. Iubirea este dornică de atenție. 
Filosofie, valori, simțuri. Similitudine. Faptele 
vorbesc mai tare decât cuvintele. 

Din când în când, lasă-ţi mintea şi gura să 
se odihnească. În lupta pentru mai mult sfârșesc 

cu mai puțin. Zugrăvim în jur stări emoţionale 
care ne responsabilizează. Fiecare dintre noi 
purtăm „bagaje” şi „nevoi” reale sau fictive. 
Călătorie interioară spre vocea unică. Dragostea 
mereu găseşte lumina. 

Gustul se educă. Oferă iubirii încă o şansă. 
Cât e nevoie. Inima are alte legi. Mintea are alte 
legi pe care nu le înţelege inima. Dar inima are şi 
minte şi mintea are inimă. Imaginea de ansamblu 
şi nu detaliile ne oferă odihnă. Nu ştiu cât timp 
înseamnă prea mult. Cât e nevoie ar spune unii. 
Sau atâta. Fiecare va şti în dreptul poveștii sale. 
La fel e şi cu prea târziu. Unde e voință, mereu 
se va găsi o soluţie. 

Reîmprospătăm istorii. E mai bun ceva 
decât nimic. Oamenii vin la pachet. Evitaţi 
polarizarea și la fiecare minus găsiți un plus în 
celălalt. După luna de miere urmează luna de 
fiere sau nu. Soluția este mai simplă decât 
problema. Natura repetitivă a problemei ne fac să 
pierdem pacea. 

Iubirile interzise alimentează pasiunile. A 
fi plin de dorință nu înseamnă a fi îndrăgostit. 
Explorare corporală versus implicare emoțională. 
Mai ușor cu pianul pe scări. Noul nu este decât o 
altă versiune a vechiului. 

Contează foarte mult să scoţi ce e mai bun 
din omul de lângă tine, aşa cum face şi ea sau el. 

Pe unii oameni îi facem să joace nişte roluri în 
lumea noastră internă, uitând de fapt ce sunt ei cu 
adevărat. Rămânem la idee sau trecem la 
persoană? Uneori acolo este chimie, alteori doar 
arheologie. 

În cuplu nu trebuie să-l controlezi pe 
celălalt, ci să fii complementar cu celălalt. 
Secrete mici cu efecte mari care ajută cuplul. 10 
minute se pot găsi. Ţine mult şi de respectul 
pentru celălalt. Fericirea este intimă şi personală 
pentru fiecare din noi. Fiecare ştie ce îl face 
fericit în măsura în care se descoperă şi îşi 
dăruieşte clipe de neuitat. Ideea de cuplu, de 
maturitate aduc adeseori poveşti ce oferă 
armonie. Fiecare copil crede într-o poveste şi 
fiecare adult are un copil interior. În măsura în 
care îl respectăm pe celălalt ne respectăm pe noi 
înşine. Timp de calitate, necesităţile, conduita 
internă ce ține de aportul fiecăruia sunt cărămizi 
ce construiesc cuplul. Nu se poate doar unul să 
investească şi celălalt să aştepte. Păstrarea 
igienei cuplului, a sănătăţii, a armoniei sunt 
elemente ce ţin de aportul fiecăruia. E uşor să 
găsim scuze, dar adevărul e că noi înşine suntem 
răspunzători pentru viața noastră. În cuplu când 
apar certurile, amândoi au partea lor de vină. 
Unul a avut un comportament, celălalt a fost 
determinat de comportament spre anumite 

acțiuni. Tăceri, priviri, cuvinte, interpretări, 
scenarită. Relaxare, împăcare, echilibru intern 
sunt baza sufletească pe care se poate construi 
nevoile cuplului. Rezervoarele de afecțiune fiind 
pline şi cariera curge în firescul ei. 

Ne aşezăm la masa tratativelor. Discutăm 
punctual şi constructiv ce ne supără şi cum 
putem ieşi din acea situaţie. Ton calm. Probleme 
financiare, probleme legate de serviciu, probleme 
legate de educația copiilor, probleme şi iar 
probleme. Tu trasezi axiomă cum e bine şi cum 
nu e bine. Conflictul între generaţii va fi 
întotdeauna. Influențe cu context cultural, 
economic, social au existat mereu. 

Cuplu înseamnă muncă şi sinceritate 
continuă cu propria persoană şi cu celălalt. 
Dorinţa de a înţelege pe celălalt. Senzaţia ce o 
încearcă doar ochiul. 

Ne creăm în mintea noastră o imagine care 
să ne ofere ce avem nevoie. A te îndrăgosti 
înseamnă a trece cu vederea imperfecțiunile. 
Exagerăm, elaborăm, inventăm trăsături pozitive. 
Alegem oameni şi situații care complică 
realitatea. Angajamente, contracte. Emoţiile și 
greşelile se deghizează ingenios şi le repetăm. 
Responsabilitate şi angajament. 

Atât în psihologie, cât şi în psihoterapie 
majoritatea problemelor cu care se lucrează la 

cabinet sunt cele legate de dragoste, de durerile 
afective, îmbrăcate în diferite haine, peticite sau 
nu. 

În beţia iubirii atribuim jumătății inimii 
noastre calități pe care adeseori nu le are. 
Desenăm culori şi croim lumini care sunt înecate 
de valurile vieţii. Experienţe de viață. Nu 
înseamnă nimic. Lecţii şi atât. 

Realitate, vis, fantezie, romantism, pasiune, 
iluzii, iubire, rutină, tehnică, disciplină, 
compromis, ruşine, vină, acceptare, iertare, sunt 
cuvinte cheie pentru acest capitol din viața 
fiecăruia. 

Ai da o fugă acolo unde inima vrea să te 
ducă? Nu mai căuta motive ca să pleci, ci caută 
motive să rămâi. Inviţi astăzi dragostea la tine în 
vizită? 


Dna trăiesc împreună pentru că nu 


pot trăi singuri. Toţi oamenii sunt egali, 
indiferent de religie, culoarea pielii, sex, statut 
social, educaţie etc. Ne naştem goi şi plecăm 

dincolo la fel de goi. Diferenţa o face ceea ce 
facem pe pământ. 

În familiile cu un singur copil, părinții îl 
vor copleși cu iubirea lor, închizând de cele mai 
multe ori ochii la greşelile lui. Uneori copilul va 
profita de acest lucru ajungând un mic răsfățat, 
uşor capricios, ba chiar ușor șantajist, ştiind să 
apeleze la iubirea (devenită slăbiciune) a unuia 
dintre părinți, pentru a domoli încercarea 
celuilalt de a-l tempera sau sancţiona. 

În familiile cu mai mulţi copii, iubirea se 
împarte între copii şi se poate manifesta tendința 
de a favoriza pe unii sau pe alţii. Uneori 
discriminarea poate atinge cote alarmante 
întrucât copilul defavorizat, să se simtă singur, 
părăsit. Un copil este „prințul”, iar altul 
„cerşetorul”. Părinţii nu trebuie să defavorizeze 
pe niciunul dintre copii, adică să-i trateze egal 
atât în manifestările de iubire părintească, dar şi 
în acordarea unor drepturi. 

Copiii copiază toate comportamentele 
părinților ca pe o oglindă. Simplul fapt că nu îţi 
doreşti un copil în perioada prenatală, e resimţit 
de el la vârsta adultă. Faptul că nu a fost dorit 
duce la o traumă şi la instalarea unei tulburări de 
personalitate. Când tu nu eşti văzut în ceea ce 
eşti, ci în ceea ce doresc părinții să vadă 
(partenerul pe care îl au şi nu îl împlinesc, visul 

pe care ei nu l-au putut realiza etc.). Oamenii 
impulsivi, de o iritabilitate mare, narcisiştii, 
răsfățații, şarlatanii,  misoginii, femeile 
dominante, fobicii, disfonia de gen sunt efecte 
ale personalităţii isterice. 

Putem avem o viață interioară armonioasă 
dacă suntem atenți la noi înşine. Imaginea de 
sine se zbate între idealul de sine şi realitatea de 
sine. Tulburarea de personalitate apare când 
apare o discrepanță între ceea ce suntem şi ceea 
ce vrem să fim. O persoană mai bună, superioară 
putem deveni oricând. Eşti ceea ce vrei tu să fii 
sau ce vrea mama sau tatăl tău să fii? Suntem 
deformați de fluturii din cap ai părinţilor noştri 
sau de propriile răni emoţionale? 

De la zi la zi oamenii devin tot mai isterici. 
Istericul ştie cel mai bine pentru alții, dar nu ştie 
să-şi organizeze propria viața. Decizii corecte 
sau decizii greşite. Să luăm corect decizia, 
oricare ar fi ea. Încurajare, consolare, adaptare, 
suporturi emoționale. Simptome reactive, 
proiecții. Curaj de a te privi, de a lua act de tot ce 
simți. Un eu micuț are nevoie de un Tu mai mare 
pentru a se putea vedea. Cum să ne vedem, cum 
să ne privim, cum să fim importanți învăţăm. 
Suport, apropiere, validare, sens. 

Bucuria nu e nevoie să fie tremurândă. O 
educație plină de anxietate care tremură pentru 

viața şi sănătatea copilului se transmite mai 
departe. Și mai târziu va deveni metodă de şantaj 
emoţional. Copilul unic dă de lucru mai mult 
decât o casă plină de copii. Chiar spunea un 
părinte că adeseori familiile ce pot avea mai 
mulți copii şi se abțin să îi facă, rezumându-se 
doar la unul, au încercări şi probleme cu acel 
copil cât ar fi trebuit să aibă cu toți copiii ce s-ar 
fi născut acolo, dar pentru că ne-am opus nu au 
mai venit. Şi tragem cu unul ce am fi tras cu toți 
şi nu am fi simțit. 

Actul hrănirii nu mai este o plăcere, ci o 
obligaţie și un copil devine (în ochii părinților), 
bun sau rău, în funcție de cât mănâncă. Pedepse 
pentru nemâncat aplică şi părinţii şi copilul. 
Pedepsind copilul ne pedepsim pe noi înşine. 
Constrângerea produce o contra-constrângere. 
Pedeapsa nu îl face mai bun, ci mai încăpățânat. 

Copiii învață în familie să disimuleze 
gândurile sau trăirile. Jocurile „de-a tata şi 
mama”, „de-a doctorul” sau „de-a calul” sunt 
curiozități care trec prin poarta inventivității, 
pornind totuşi de la imagini şi întâmplări reale 
care s-au imprimat în panoul lor mintal şi care 
pot da naştere la noi emoţii gestionate pozitiv sau 
negativ. 

Copiii reacţionează prin tulburări nevrotice 
la tensiunile conjugale ale părinţilor şi are şi el 

conflictul lui interior, paralel sau chiar adeseori 
inclus în conflictul adulților. Căldura de seră a 
familiei se sparge. Copiii sunt însetați de iubire şi 
apreciere. Copilul intimidat devine nevrotic. 
Majoritatea copiilor vor să devină ceea ce sunt 
părinții, doar că părinții vor altceva. Părinții 
trebuie să aibă maturitatea emoțională şi 
intelectuală necesară încât să nu facă din propriii 
copii sediul speranțelor lor distruse şi al ambiţiei 
lor prăbuşite. Să nu proiecteze în copil propriile 
lor dorinţe nerealizate. Fiecare om are visul său, 
povestea sa, viața sa. Formarea independenței şi 
a sentimentului de personalitate cu o coloană 
vertebrală sănătoasă ajută ca un copil să devină 
prudent. Să nu uităm faptul că în spatele fiecărui 
defect infantil se află un secret. 

Viaţa este o şcoală uneori cam dură. 
Fericirea înseamnă capacitatea de a te adapta la 
realitate. Sufletele au nevoie de idealuri şi 
încredere. Soarta omenirii stă nu doar în mâinile 
lui Dumnezeu, ci şi în mâinile familiei şi 
profesorilor. 

Părinţii sunt cei mai buni educatori, 
deoarece copiii îşi imită modelele. Sunt copiii 
care nu ştiu să se bucure în sânul familiei 
deoarece există acolo o mamă mereu 
nerăbdătoare sau cicălitoare şi un tată sever care 
împarte pedepse, niciodată afectuos. Mila, 

tandrețea, râsul, bunăvoința se învaţă, se 
exersează. 

În educaţie, prin bătaie se obţine de obicei 
contrarul la ceea ce se doreşte. Sfaturi prietenești, 
referirea la maturizare, a nu da atenție. Dragostea 
răsplăteşte mai mult decât ura. Unui suflet nobil 
îi este binecuvântată amintirea. Jucării pacifiste, 
creatoare. Un copil nu uită când este mințit şi 
promisiunile trebuie onorate. 

Dacă nu dăm atenţie, problemele dispar 
cum au apărut. Oferind atenție le amplificăm. 
Toate minusurile dispar de la sine dacă nu se 
intervine prin pedeapsă, care întipăreşte în mod 
forțat faptul în memorie. Copiii simulează sau au 
reacții diferite boli ca să-şi „pedepsească” 
părinţii sau intrusul. Multe boli sau reacţii le 
imită de la părinți. 

Extremele de orice fel nu sunt bune. Lupta 
între om şi om, între națiune şi națiune, între o 
rasă şi alta, între profesii, culturi, ne dau semnale 
de alarme. Oamenii se nasc pentru a fi fericiţi, 
pentru a iubi. Nu pentru a invidia. Sentimentul de 
inferioritate apare încă din educația copiilor, de 
acasă, când se aduce în evidență sentimentul 
diferenţei, copiii fiind comparați cu fratele, sora, 
vecinul, colegul etc. Scos în evidență ca 
exemplar sau  respingător.  Neglijat sau 
desconsiderat. Invidia şi gelozia sunt şerpii 

veninoşi din grădina minţii şi inimii noastre. Şi 
acolo bine este să fie un paradis. Unde toți copiii 
sunt preferaţi şi iubiți în mod egal nu apar 
probleme. Dacă în loc de „Tu trebuie să...” am 
folosi „Tu poți să...”, vom putea împărţi cu alţii 
orice: iertare, iubire, valoare, bucurie. 

Acolo unde e zâmbet şi pace interioară ne 
putem așeza liniștiți. Evanghelia Iubirii se învață 
din familie. 

Prima dată când râde un bebeluş se naște o 
zână. Tocmai am zărit una. 


@Omul-carte, univers, taină 


„Pentru formarea unui om sunt esențiale întâlnirile. Dacă 

nu eşti atent, ratezi aceste întâlniri. Deci trebuie să fii atent tot 
timpul, trebuie să priveşti tot timpul în jurul tău conştient că de peste 
tot ţi se fac oferte de destin. Şi că, dacă le ratezi, ceva din tine se 
pierde ireversibil. Nu revine a doua oară o şansă care ţi se oferă. 
Dacă ratezi cele trei-patru întâlniri esenţiale ale vieţii tale, un mare 
profesor, o mare iubire, un prilej, nu neapărat un om, poate să fie un 
prilej, dacă ratezi acel prilej, te pierzi ca o cometă pe o orbită 
marginală. ” (Andrei Pleşu) 


e. RUPE existenței umane se 


metacomunică între grotesc şi sublim. Omul nu 
este o carte pe care să o citeşti pe interior sau 

doar coperta. Unii avem multe imagini în 
propriul roman al vieții, alții avem doar pagini 
scrise, îngălbenite de lacrimi sau soare. Taină a 
tainelor. Omul, acest univers nemărginit este o 
întrebare pusă lumii, la care îi răspunde 
Dumnezeu, natura, omul de lângă sau el însuși. 
Ne depăşim şi deschidem toate uşile minții şi 
sufletului nostru. 

Cred că ignoranța este una din cele mai 
mari răutăți în basmul acestei lumi. Celui ce vrea 
să facă un rău nu-i lipseşte ocazia. Cine poate 
face bine şi nu face este de plâns cu toată 
umanitatea din el. Adâncimea conflictelor 
interioare reprezintă o responsabilitate comună a 
întregului neam. 

Conştiința ne naşte atât din trupul mamei, 
cât mai ales din propriul trup spiritual. Ne 
ghidăm după vocea noastră sau după vocea 
părinților, a societății, a învăţătorilor, a patronilor? 

Descoperim în noi, noi resurse, noi 
strategii. Viața nu te lasă să stagnezi. Copiii se 
schimbă, soția sau soțul se schimbă, şeful se 
schimbă, patronul se schimbă...te pun să creşti. 
Credinţele (experienţele), familia, prietenii îți 
dau voie să te schimbi frumos? Mai stai în 
comunicarea paradoxală în care vrei dar nu vrei, 
eşti drăguţ dar nu eşti drăguţ, eşti închis, dar eşti 
deschis,  accepți, dar refuzi?  Folosim 

comunicarea pe toate nivelele (verbal, nonverbal, 
paraverbal), atât cognitivă cât şi emoţională. 
Comunicarea paradoxală duce la comunicarea 
schizofrenogenă în care celălalt refuză să mai 
comunice (nu mai vrea nimic) şi întrerupe 
canalele de comunicare, devenind rigid, creând o 
lume paralelă pe care o poate controla, dar din 
care nu mai poate ieşi mai târziu. Aşadar 
modelul de comunicare din familie este cheia 
pentru tensiunea, răceala corpului, încordarea 
celui care este victima unui bici sau a unui 
bisturiu verbal folosite cu anestezie sau nu. 
Avem nevoie de conştientizarea emoțiilor şi 
eliberarea lor într-un mod sănătos. Stabilim 
granițe la comportamente distructive care lezează. 
Spaţiul de manevră e necesar fiecăruia dintre noi. 

Ca să comunicăm sănătos, nu trebuie să ne 
lovim pe sub centură, ci să dăm voce celui de 
lângă noi şi să o ascultăm. Nu poţi obţine 
voluntar ceea ce se obţine involuntar. Creierul 
funcţionează foarte bine şi cu un stimul real şi cu 
un stimul imaginar. Fanteziile sunt în regulă dacă 
nu te minţi pe tine. Mintea poate modifica 
întrebările şi ne oferă abilitatea de a construi 
ipoteze alternative şi neutralitate la forțele 
emoționale. 

E mai salvat un om care crede în ceva 
greşit, decât să nu crezi în nimic. Abuz de 

interpretare. Toată ființa crede în ceva. Act al 
încrederii în tot ce mă înconjoară. Cine spune că 
nu crede, crede în ideologia care nu crede. În fața 
cărbunilor încinşi unii trec cu talpa goală, alţii 
trec încălțați. Diferenţa o face credința. Petru cât 
a crezut a mers pe apă şi când s-a îndoit a început 
să se scufunde. Cu toţii ne oprim la jumătatea 
drumului aidoma lui Petru şi nu credem că putem 
merge mai departe. Alţii merg mai departe fără 
probleme. Atunci când nu mai crezi în tine caută- 
te acolo unde te-ai simţit viu ultima oară. Fă un 
pas în spate şi vezi-țe aşa cum eşti tu, nu aşa cum 
te văd ceilalți. Ajungerea la atingerea eului, 
divinului din mine. 

Scânteia, acea viață lăuntrică. Oameni 
stinşi care totuşi pulsează sânge. Atingerea fără 
timp este o palmă, o reacție. Suntem insule, 
fiecare e cu fiecare. Vocaţia noastră este să-i 
primim pe ceilalți pe insula noastră, să ne dăruim. 
În viaţa aceasta mergem de la chip la asemănare. 
Omului îi poate fi luat totul dar nu şi libertatea de 
a alege propriul fel de a fi. Locuri sacre şi locuri 
profane. Damnarea eternă interioară. Epocă 
euharistică, a grației, a milostivirii divine. 
Constatarea nu este sinonimă cu judecată. 
Judecată înseamnă verdict. 

Pas salvator, pas în spate sau pas lateral şi 
să descoperim lucruri pentru care să ne 

valorizăm. Oameni cu ochi goi şi reci care se 
încălzesc în cele din urmă. Se poate! 

Suntem oameni care îşi trăiesc propria 
viață sau oameni care sunt trăiţi de propria viață? 
Eşti om viu sau mort viu? Comunism românesc 
şi comunism filosofic. Ideal, utopie, cinism, 
credință. În viață lucrurile pe care nu le ştim sau 
nu le aflăm, nu există. 

Puterea de a dărui, puterea de a primi, 
puterea de a fi tu însuți. 

Mâinile de aur nu poartă aur. 


Oare cât pot lacrimile tale?! 


CA săi plâng deoarece nu ştiu să 


vorbească. Plângând primesc atenţie, mâncare, 
scutec curat. Oamenii plâng când ceilalți nu 
înțeleg ce se întâmplă în interiorul lor sau când 
nu își găsesc cuvintele potrivite pentru a spune 
cât de mult suferă. 

Oare cât pot lacrimile tale? Pot mult. 
Deschid cerul, inundă pământul. Spală mintea, 
uşurează sufletul. Durerile de peste zi, încercările, 
ghinioanele, nu sunt altceva decât butoane prin 

care ajungem la starea în care să ne eliberăm. La 
început de furie sau de durere, de pierdere sau de 
iertare, apoi se fac perle, lacrimi dulci şi curate. 
Țâşneşte după ele izvorul curat. După ce iese 
murdăria se decantează, se curăță fântâna sau 
izvorul sufletului. Îndrăzniţi să plângeţi, nu veți 
regreta. Vor picura în inimă multe daruri. Am 
înțeles lecţia: puţine lacrimi, multă bucurie. Sau 
multe lacrimi, multă bucurie. Şi nu pentru că 
Dumnezeu ar avea nevoie de ele, ci pentru că noi 
avem nevoie de ele şi suntem anesteziaţi. 

Câtă iubire necondiționată, atâtea lacrimi. 
Lacrima este 1% apă şi 99% sentimente. Există 
un drum al sufletului către inima curată în care 
lacrima, picătura aceea binefăcătoare, te însoțește. 
Este eliberatoare! Dar, numai Dumnezeu ştie cât 
pot lacrimile. Lacrimile le adună îngerii, le așază 
pe chipurile lor şi le prefac în zâmbete. 


DuMind vei învăţa să iubeşti 


Fiecare om are relația sa personală cu 


Dumnezeu şi cu cei din jur. Nu există un şablon 
de iubire sau de sfințenie prin care toți oamenii 

să treacă şi să bifeze altruismul, iertarea, 
mântuirea şi altele asemenea. Oricine are emoția 
sa, povestea sa, balada sa, căderea şi ridicarea sa. 
Fiece suflet este un diamant nepreţuit. Iubirea 
cheamă iubire. Orice om poate fi iubit dacă 
vedem chipul lui Hristos în celălalt. Iubeşte şi 
iubirea te va învăţa să iubeşti curat. 

Iubirea ne face să ieşim din „eul” nostru şi 
să trăim plenar. Iubirea ne urcă la Dumnezeu şi 
tot iubirea este criteriul Judecăţii de Apoi. Nu ne 
va întreba Doamne dacă avem multe „cartoane” 
şi certificări, nici ce funcţii am avut, nici prin ce 
cercuri de oameni ne-am învârtit, nici ce maşină 
am condus, nici în ce casă am locuit, nici ce 
vacanțe ne-au odihnit, ci ne va întreba cât am 
iubit şi cât am iertat. Iubirea şi iertarea curată 
transformă într-o liturghie lăuntrică chipul din 
om. Dragostea are raze puternice care prăjeşte 
prin flacăra interioară orice umbră de răutate din 
exterior, este lumina care alungă întunericul. 
Iubirea te transformă în ceea ce iubeşti şi trece de 
orice barieră, de orice graniță. Cine iubeşte nu 
are ziduri sau temnițe interioare, ci trăieşte 
bucuria Împărăției Veşnice în starea de grație 
divină. Iubirea naşte îngeri. Iubirea ne face 
frumoşi. Iubirea ne face sănătoşi. 

Adeseori ne pierdem prin târgul vieţii 
căutând preţ la lucruri ce nu au preţ. Purtăm 

lumea în inimă şi în minte. Cine nu a găsit ceva 
bun acolo nu va găsi în exterior. Oamenii sunt 
ceea ce ştim noi să găsim în ei, lumină sau 
întuneric, slăbiciune sau virtute, bucurie sau 
durere. Dacă fericirea altora este fericirea noastră, 
atunci ştim că suntem pe drumul iubirii. Iubirea e 
o artă a inimii, este viață, este răbdare şi veşnicie. 

Nu pot cuprinde iubirea în aceste smerite 
rânduri şi nici nu-mi doresc asta, căci i-aş ştirbi 
din valoare. Iubirea nu se filosofează, nu se poate 
cuprinde în tratate, ci se simte, se gustă, se 
trăieşte clipă de clipă. Iubirea îţi taie respiraţia, 
nu are logică şi este foarte puternică, străbătând 
munți, mări, ani, istorie... Iubirea este un 
curcubeu deasupra sufletului tău. 

În bucuria iubirii nu avem nevoie de măşti. 
Este singurul loc curat şi pur care nu are nevoie 
de interpretări, de roluri, de scenarii. Cred din 
toată inima în puterea iubirii. Suntem pe pământ 
să ne iubim într-o continuă lecţie a iubirii. 
Uneori luăm notă de trecere, alteori picăm 
examenele. Până la buza mormântului se dau 
restanţe la iubire. Dacă oamenii şi-ar umple 
sufletele cu iubire nu ar mai avea vreme să se 
plângă pentru nimicurile vieții. Dacă iubeşti, ierți 
şi ierți totul boiereşte, nu doar din vârful buzelor! 
Iubirea te iubeşte aşa cum eşti, căci în iubire eu 
sunt tu şi tu eşti eu. 

Vocaţia ființelor vii este iubirea. Fiecare 
dintre noi are dreptul să fie iubit. A fi în iubire 
înseamnă a fi şi a locui în Dumnezeu. Iubesc 
Iubirea! Tu ce iubeşti? 

Mă semnez cu un strop de iubire. 


Pe unde eşti, suflete? 


Viata nu te lasă să te odihneşti. Rănit, 


vânăt, obosit, îngenuncheat, prăfuit, murdar sau 
curat, oricum ar fi, trebuie să înaintezi. De obicei 
singur. De obicei gol, flămând, însetat, străin. La 
şcoala vieții se dau examene, se dau corijențe, se 
repetă anul. Doar cine are limba friptă poate 
vorbi cu adevărat despre ciorba fierbinte. 

Când cineva pleacă înseamnă că altcineva 
trebuie să ajungă. Lasă armele jos! Trece. Toate 
trec. Răbdare şi timp. A fost nevoie să treci prin 
atâtea ca să ajungi aici. Generăm noi experiențe 
pentru că avem nevoie de ele. Fără acea 
experiență nu ai fi avut prilejul să te cunoşti atât 
de profund. Există daruri pentru toată lumea. 
Deschide ochii, sufletul şi mintea. Observă 
frumusețea care se află la îndemâna ta. Fii 

recunoscător. Bucură-te de ceea ce ai. Nu aştepta 
neaşteptarea. Prin lecțiile de viață primeşti putere. 

Toți suntem eroi ai poveştilor noastre de 
viață. Oamenii se adaptează în felul lor. Au 
libertatea de a crea orice cred despre ei. Nu e 
nevoie să facem din dorințe obsesii. Dorințele 
sunt ale noastre sau ale celor din jur însuşite prin 
mimetismul social? După durere uşa se deschide. 
Uneori uşile se deschid, alteori ni se trântesc în 
faţă. Rănile ne fac să nu mai fim ca înainte și nici 
nu cred că ne dorim. Niciun sistem nu 
funcţionează întâmplător. 

Părăsirea unei realități nu înseamnă neapărat 
sfârşitul ei, ci prelungirea într-una nouă. Nu știi 
niciodată ce surprize îți oferă viaţa. Se închide o 
ușă, se deschide o poartă. Sentimentele ne 
domină sau nu. Oricât de dură ar fi realitatea ne 
putem crea alta. Nu se aplică rețete comune. 
Fiecare are realitatea sa în subconştientul său. 
Viaţa ne propune unele lucruri până le impune. 
Există atâtea sensuri câți indivizi se apleacă 
asupra fiecăruia dintre ele. Realitatea este 
subiectivă. Din orice întâmplare nu ieşi la fel 
cum intri. Important e să nu te blochezi într-o 
poveste. Povestea creează aşteptări... 

Fiecare om umblă în viaţă cu o poză în 
buzunar. Şi când simte nevoia o aşază pe primul 
Chip care-i iese în cale, convins că acela este 

potrivit. Dar, de cele mai multe ori, ne păcălim 
cum putem ca să credem că am găsit ce ne-a 
lipsit. Alteori ne scufundăm ca un scafandru în 
adâncimea ființei celuilalt căutând binele, 
frumosul, lumina, ignorând mâlul ontologic. 
Uneori ne iese, alteori nu. Şi rămânem blocaţi, ne 
rănim sau pierdem echilibrul. Dar cu o 
experiență fără de care nu am avea cum să 
apreciem cu toată ființa Dragostea. Ne lovim 
singuri la picioare şi dăm liniștea mai tare... 

Fotografiile rămân la fel, chiar dacă oamenii 
se mai strâmbă. Adeseori mintea şi inima e 
blocată în fotografii. Alături de bătăile inimii şi 
ochii vorbesc când ar trebui să tacă. Chiar dacă 
în viață inima ți se rupe, trebuie să ai grijă să nu 
pierzi vreo bucată. Am rucsacul în spate plin de 
vise... De ce iubim? De ce visăm? De ce greşim? 
De ce iertăm?... 

Orice pasăre îşi ia zborul. E atâta frumusețe 
în jur încât mintea tace şi se bucură! Nectarul 
iubirii îndulceşte amarul minții. Cicatricile lăsate 
de trecerea timpului şi încercările vieţii se 
vindecă în iubire. 

Am să-i spun lui Dumnezeu totul. Iubiti 
mult în Hristos! Iubirea vindecă... 

) )ucurați-vă de ploi, de vânt, de zăpadă! 
Bucuraţi-vă de soare, de lună! 
Bucuraţi-vă de zi, de săptămână, de lună, de ani! 


Bucuraţi-vă de mame, de taţi, de fraţi, de surori, 
de prieteni, de soți şi de soţii, de prunci, de iubiri, 
de necunoscuţi! 


Bucufaţi-vă de nume! 
Bucuraţi-vă de iubire şi iertare! 


Bucuraţi-vă de păr, de nas, de ochi, de mâini, de 
picioare, de voi! 


Bucuraţi-vă de mierlă! 
Bucuraţi-vă de ciocârlie! 
Bucuraţi-vă de privighetoare! 
Bucuraţi-vă de pupăză! 
Bucuraţi-vă de câine, de pisică! 
Bucuraţi-vă de cuvinte! 
Bucuraţi-vă de tăceri! 


Bucuraţi-vă de grabă! 

Bucuraţi-vă de tihnă! 
Bucuraţi-vă de pace! 
Bucuraţi-vă de uşurări şi de apăsări! 
Bucuraţi-vă de motive! 
Bucuraţi-vă de vise! 
Bucuraţi-vă de sens și nonsens! 
Bucuraţi-vă de noapte! 
Bucuraţi-vă de zi! 
Bucuraţi-vă de cerul albastru! 


Bucuraţi-vă de natură, de vietăți, de pământ, de 
mare! 


Bucuraţi-vă de roşu, de galben, de albastru, de 
verde, de alb şi negru! 


Bucuraţi-vă de aproape şi de departe! 
Bucuraţi-vă de lumină! 
Bucuraţi-vă de întuneric! 
Bucuraţi-vă de viață! 
Bucuraţi-vă de lucruri simple! 
Bucuraţi-vă când vă întâlniți cu voi! 


Bucuraţi-vă în Dumnezeu! 


224 


ieromonah HRISOSTOM FILIPESCU 


Bucuraţi-vă de aer! 
Bucuraţi-vă de apă! 
Bucuraţi-vă de pâine şi vin! 
Bucuraţi-vă de genunchi! 
Bucuraţi-vă de rugă! 
Bucuraţi-vă de lacrimi! 
Bucuraţi-vă de suspine! 
Bucuraţi-vă de bucurii! 
Bucurâţi-vă de dulceaţă! 
Bucuraţi-vă de-un cântec! 
Bucuraţi-vă de amurg! 
Bucuraţi-vă de răsărit! 
Bucuraţi-vă de VREAU sau NU VREAU! 
Bucuraţi-vă de tot ceea ce vă înconjoară! 
Bucuraţi-vă de ceea ce sunteţi sau veţi putea fi! 
Bucuraţi-vă de toate! 


Bucuraţi-vă de bucuraţi-vă! 


Şi am uitat să vă mai spun: Bucuraţi-vă!!! 

Cuprins 


Mi-ar fi plăcut... 
Introducere .... 
Bucuria primăvăratecă a inimii . 
Nu contează cine te-a rănit, ci cine te-a făcut să zâmbeşti din nou .. 11 
Ai uitat de copilul din tine?!.. ..16 
Îngerului meu 
Deja şi nu încă 
La întrebările importante ale vieţii îți răspunzi singur ... 
Copilărie, adolescenţă, maturitate .... 
Mintea mea, mireasa mea................ 
Avortul faptelor 
Scrisoare pentru tine... 


Unii caută priviri, alții le ascund... 
Cântecul meu... ....ncasnosenanasaneneeesee 
Ajută-ţi zâmbetul să prindă curaj! 
Depresia, strigătul mut al sufletului 
A înţelege totul înseamnă a ierta totul! 
Dumnezeu te iubeşte!. 
Foaie de hârti€......... 
Pâş-pâș, păşeşte inima 
Dragostea... caen nnenaeee 
Doamne, Tu ştii toate, Tu ştii că Te iubesc... 
Trenul vieţii 
Râsul este mai bun decât orice medicament! 
Pastila timpului 
Puţine lacrimi, multă bucurie!.. 
Banii, drog sau personaj Comic?! ....ss.ssssssssssesssseeeserresersesess 
Sunt necredincios minţii mele, dar credincios inimii mele! 
„Sebastian, să fii vesel şi să râzi mult! Te iubeşte mult mama!”....111 

Raţiune şi simţire 
Inimioară, ce mai vrei?! „cosaea ae caoeieaeiie evoce eneaceeeea 
„- Ce faci, părinte? - Cad şi mă ridic!...” (Pateric). 
Flori de MI saci insenec te 

Ştiu că nu ştiu nimic! 
Despre una, despre alta ... 
Anxietatea, gripa contemporană. 
Visul din vis... 
Am uitat să uit de tine.. 
De haz şi de necaz... 
Chirurgie sufletească... 
Vorbeşte Doamne, robul Tău ascultă 
Scrisoare din exilul minții şi al inimii mele... 
Prietenii, ambasadorii inimii 
Copilul de astăzi, Omulrde mâine . 
Copilul emoţional din tine 
Viaţa este o surpriză 
Răbdarea începe abia atunci când ţi s-a terminat răbdarea.. 
Alcoolul, anestezie a sufletului rănit. 
Minte-emoție-comportament 
Meditaţie .... 
Suflet nobil. 
Înveţi să te dezveţi 
Iertarea, antibioticul sufletului 
Dans între emoții...... 
„Regulile” dragostei. 
Despre părinţi şi copii ........ 
Omul-carte, univers, taină.. 
Oare cât pot lacrimile tale?! 
Iubind vei învăţa să iubeşti. 
Pe unde eşti, suflete?... 

PUȚINE LACRIMI, MULTĂ BUCURIE 

Părintele Hrisostom (Sebastian Bogdan) 
Filipescu s-a născut în data de 29 iunie 1985 în 
localitatea Vaslui, județul Vaslui. Copilăria şi-o 
petrece în Bârlad, iar adolescenţa în Iaşi. Fiind 
doritor de o viață mai liniştită şi sporire 
duhovnicească, în anul 2005 se închinoviază 
între vieţuitorii obștii Mănăstirii Secu. 

La 11 august 2007 este tuns în monahism 
primind numele de Hrisostom, având ca naş de 
călugărie pe Arhimandritul dr. Timotei Aioanei, 
Superiorul  Aşezămintelor Româneşti de la 
Ierusalim, Ierihon și lordan, în vremea aceea 
Exarh Cultural al Arhiepiscopiei Iaşilor. 

Este hirotonit ierodiacon în 30 august 
2008 şi ieromonah în 29 august 2011 şi hirotesit 
duhovnic la 27 septembrie 2011 de către 
Înaltpreasfințitul Părinte Teofan, Mitropolitul 
Moldovei și Bucovinei. 

Absolvent al Seminarului Teologic 
„Sfântul Vasile cel Mare” Iaşi ca şef de promoţie 
(2006), cu un stagiu de pregătire în Atena (2009), 
licenţiat în teologie (2010) şi psihologie (2011), 

masterand în teologie: Viaţa Bisericii, istorie şi 
actualitate (2013), în formare complementară în 
consiliere şi psihoterapie de cuplu şi familie, 
Sebastian Bogdan Filipescu este psiholog 
clinician cu drept de liberă practică atestat de 
Colegiul Psihologilor din România. 

Iubitor al condeiului, cu o bogată activitate 
literară, jurnalistică, eseistică şi poetică, 
concretizată în diferite publicații, părintele 
Hrisostom Flipescu este, din 1 August 2011 până 
în prezent, egumen al Schitului Țibucani din 
județul Neamţ, aşezământ monahal pendinte de 
Mănăstirea Secu. 

Colaborator al portalului Mitropoliei 
Moldovei şi Bucovinei, www.doxologia.ro, al 
revistelor Lumea credinței şi Lumea monahilor, 
ieromonahul Hrisostom Filipescu încearcă să se 
adreseze noii generaţii într-o modalitate şi cu un 
limbaj cât mai pe înțelesul acesteia, precum și pe 
blogul personal: 


www.hrisostomfilipescu.wordpress.com 
sau pe blogul schitului: 


www.schitultibucani.blogspot.com. 


229 


Tipar digital realizat la: 


EDITURA ŞI TIPOGRAFIA PIM 
Şoseaua Ştefan cel Mare şi Sfânt nr. 4, Iaşi — 700497 
Tel.:0730.086.676; Fax: 0332.440.730 
E-mail: editura pimcopy.ro 

www.pimcopy.ro 


Nu avem nevoie de 
anumite zile ca să fie 
sărbătoare, ca să fim mai 
buni, mai frumoşi, mai 
calzi, mai iertători, mai 
iubitori, mai... Toate 
zilele noastre pot deveni 
o sărbătoare nesfârşită. 
Conştiinţa curată e cea 
mai bună sărbătoare. 
Unde este iubire, acolo 
este Dumnezeu. Atunci 
când judecăm oamenii 
nu îi mai iubim şi murim 
sufleteşte. Cu vorba ucizi 
mai uşor decât cu fapta. 
Cu fapta ucizi o dată, cu 
vorba de mai multe ori... 

Să ne bucurăm 
sufletele cu un gest, cu 
un cuvânt, cu un gând! 


f lsoston Filipescu 


© Buciria omului e Omul. 
* Oamenii se caută unul pe. celălalt 
| pentru a comunica, pentru a-și e 
deschide sufletele, pentru a 
suspinași a se bucura împreună, », 
pentru- fi în comuniune, Într-o 
relaţie de prietenie fiecare 
primeşte sau dăruieşte câte ceva, 
uneori mult, alteori puţin. Fiecare om este unic ae r 
Prietenii nu întreabă, ci aşteaptă şi/Cred în acea lumină 
din noi. Şi primesc răspunsul, căci înțelegerea vine de la 
ine. Învață, iartă şi acceptă omenescul, onestitatea, 
aturaleţea celuilalt. Inima deschisă dăinuie. Prieteniă “ 
ubeşte fă fă ră condiții, vorbeşte fără intenţii, dăruieşte fără 
motive şi ţine la cineva fără explicaţii. = 
Când culegi roadele prieteniei şi le 'așezi la 
păstrare? Atunci când nu mai e nevoie să ne spunem 
nimic, ci doar să ne bucurăm că suntem. Chiar şi în 
tăcere, dialogul inimilor nu are nevoie de condiţii, ci doar. 
de bucuria de a dărui, de a împărtăşi. Prietenia se 
construieşte încetul cu încetul, cărămidă cu cărămidă, 
n soare şi ploi ale inimii, din bucățele de timp petrecute 


/oramanal, Heisoston Filipescu 

